
Eksperimentinės zoologijos darbai. 
Prof. P. B. Ši vi cki s, Kaunas. 

Visi gamtos mokslai prasideda nuo pastebėtų gamtos reiškinių tėmi- 
jimo, tai yra nuo faktų rinkimo ir jų sistemingo tvarkymo. Kada tokių 
faktų prisirenka pakankamai, tada pradedama daryti iš jų išvados, jos rišti 
į teorijas, dėsnius ir p. Tomis teorijomis vadovaujantis, bandoma išaiškinti 
patys reiškiniai. Kiekvieno reiškinio supratimas ir jo išaiškinimas priklauso 
nuo to, kiek yra žinoma apie jį faktų. Tas pats gamtoj įvykstąs reiškinys gali 
būti įvairiais laikais įvairiai aiškinamas. Pavyzdžiui galime imti senovės nuo- 
monę apie pasaulio centrą. Senovėje juk manyta, kad Žemė yra pasaulio centras, 
o visi kiti dangaus kūnai eina aplink Žemę, tai yra, aplink tą pasaulio centrą. To- 
ji nuomonė anais laikais buvo teisinga, nes sutiko su tais faktais, kuriuos tų lai- 
kų autoritingieji mokslininkai žinojo. Jei kas šiandien sakytų, kad Žemė sudaro 
pasaulio centrą, tai sakytume, kad tas žmogus nežino astronomijos mokslų. 

Gamtoje įvykstančių reiškinių rinkimas gali būti dvejopas: atsitiktinas, 
kuomet juos randame gamtoje paprastose jų buvimo sąlygose, ir sąmo- 
ningas, kuomet juos renkame tokiose salygose, kokias mes patys jiems 
padarome. Sudarydami sąlygas, mes galime jas kontroliuoti ir paties 
įvykstančio reiškinio eigą analizuoti.  Kontroliuojamų reiškinių įvykdinimas 
vadinamas eksperimentu. Visi tikslieji gamtos mokslai yra prasidėję pa- 
prastu stebėjimu; bet anksčiau ar vėliau jie savo teorijas tikrina, kur 
galima, eksperimentais. Tokie gamtos mokslai, kaip fizika ir chemija, da- 
bartiniais laikais beveik išimtinai yra eksperimentiniai mokslai. 

Zoologija yra tai gyvūnų tyrinėjimas. Kaip ir visi kiti mokslai, ir ji pra- 
sidėjo paprastu stebėjimu ir faktų rinkimu.  Tikrenybėje net ir dabar žmo- 
nėse yra nuomonė, kad zoologija esąs tik gyvūnų rinkimas ir jų prirengi- 
mas muzejams bei zoologijos daržams. Kitaip sakant, daugumas mano, 
kad zoologija yra tik privilegiruota medžioklė. Tą nuomonę nejučiomis 
platina popularioji „mokslo“ literatura, muzejai ir zoologijos daržai. Pats 
muzejus ir zoologijos daržas nezoologui yra tik meno dalykai, nes jis 
daugiau nieko ten negali įžiūrėt Tačiau zoologams jie turi visai kitą pra- 
smę. Tokie muzejai ir daržai yra naudojami įvairiems zoologijos mokslų 
tyrinėjimams, k. a, gyviinų sisteminei klasifikacijai, lyginamajai anatomijai, 
zoogeografijai, ekologijai ir panašiems aprašomojo (deskriptivinio) pobū- 
džio dalykams. Tos rūšies, tai yra aprašomieji, tyrinėjimai zoologijoj eina 
jau nuo senovės laikų, ir lig šiol yra labai daug darbo padaryta. Iki smulk- 
menų ištirti beveik visai lengviau randamieji gyvūnai ir jų organai. Suskir- 
styti į grupes ir grupeles jie patys ir jų organai. Net pačios celės ir jų 
dalys smulkiausiai išnagrinėtos. Tais rastais faktais remiantis, sudaryta 
daug įvairių teorijų, iš kurių geriausiai visiems yra žinomos tos, kurios 
aiškina gyvūnų kilmę. Ir visa tai remiama daugiausiai paprasto tėmijimo 
keliu, kuris gali eiti laukuose, muzejuose, zoologijos daržuose ir laboratorijo- 
se. Visa tai surašyta įvairiose knygose ir žurnaluose. Šiais laikais Euro- 
poje ir Amerikoje naujai pradedančiam dirbti zoologijos darbą yra sunkiau- 
sis dalykas surasti šioje aprašomosios zoologijos srityje nestudijuota pro- 
blema ir, kad tinkamai dirbti pradėtąjį darbą, reikia turėti progos naudotis 
nemaža biblioteka. Tie laikai, kada zoologas galėjo atsiminti beveik visus ' 
zoologijoj žinomus faktus, jau negrįštamai praėjo, ir šiais laikais, kai ku- 
riose mokslo įstaigose studijuojant aprašomąją zoologiją, daugiau kreipiama 
dėmesio į pačius principus, negu į atminties darbus ir į tai, kur ir kaip 

užrašytuosius faktus galima geriau surasti, nes visko atsiminti šiais laikais. 
nėra nei galima, nei reikalinga. 

Kaip kitose mokslų šakose, taip ir zoologijoj atėjo laikas laikytis ekspe- 
rimentinių metodų, kurių laikomasi kitose mokslų šakose. Tiesą sakant, ekspe- 
rimentas zoologijoj nėra tai naujas dalykas. Atsiminkime tik Spallanzani'o, 
Redi'o, Needham'o, Pasteur'o ir k. eksperimentus, kuriais įrodyta abiogene- 
sio nebuvimas. Juk tai buvo rimta eksperimentų eilė. Ir tik labai atsar- 
giai kontroliuojant visas įvykstančių faktų sąlygas įsitikinta, kad dabartinė- 


mis gyvenimo salygomis abiogenesio nėra, Vien tik paprastu tėmijimo būdu 


to niekados nebūtų buvę galima įrodyti. 

Eksperimentinės Aa istorija sunku būtų išvesti Dažniausiai 
tokie eksperimentai maža tebekreipia pašalinių žmonių dėmesio, nes jie ne- 
turi nieko, kas galėtų juos nustebinti. Eksperimentinės zoologijos darbas. 
reikalauja paprasčiausių, lengviausiai randamų ir auginamų gyvūnų. Žmonės, 
girdėdami apie kurio zoologo- daromus eksperimentus, visuomet tikisi juose 
pamatyti ką nors nuostabaus, o tokių nuostabumų nesuradę, išeina, pa- 
prastai, netik nepatenkinti, bet ir su tikru pasigailėjimu, kad randasi žmo- 
nių, kurie leidžia laiką tokiems niekniekiams, kaip kirminams, muselėms, 
varlių kiaušiniams ir p., apie kuriuos rimtas žmogus nenorėtų nei girdėti. 
Patys pagrindiniai eksperimentai žmonių dažniausiai esti nesuprantami ir 
neįvertinami. Jie suprantami tik tada, kada eksperimentuojama antraeiliais. 
pritaikinamais dalykais, kaip lyties išsprendimo klausimu, pajauninimo klau- 
simu ir p. Ir tokie dalykai dažnai išpučiami taip, jog rimtas mokslinin- 
kas, net ir tose srityse eksperimentuodamas, paprastai, dirba tylomis, kad. 
neatkreiptų popularių laikraštininkų dėmesio. Kadangi nevisi vedamieji 
eksperimentai pasiseka, tai apie juos beveik niekas ir negirdi. Taigi, jie į 
raštus niekur nejeina ir istorijoj nežymimi, “ 

Daug yra klausimų, į kuriuos tik eksperimentinės zoologijos darbai 
gali atsakyti. Tokių klausimų galima rasti daug, kaip, antai: kaip gametai 
atsiranda, kaip jie apsivaisina, kaip jaunas individas išauga, kaip jis įgauna 
savo formą, kas priverčia jį sustoti augus, kaip jis atsigema, kaip išauga jo 
atskiros kūno dalys, kaip bet kuri kūno dalis koordinuojasi su kitomis 
kūno dalimis, kaip individo išaugimą veikia išviršinės apystovos, kaip veikia 
išvidinių apystovų pakitėjimai. Tai tik keli iš šimtų panašios rūšies. 
klausimai, į kuriuos eksperimentuojantis zoologas norėtų rasti atsakymą. 
Kad į juos atsakytų, yra vartojamos visur eksperimentinės priemonės, kokias 
tik galima pritaikinti. Pats eksperimento pasisekimas pareina nuo to, ko- 
kios yra parinktos priemonės, 

Dauguma zoologijos eksperimentinių darbų tebėra dar kvalitativinio- 
pobūdžio. Kvantitativinių eksperimentų yra dar maža. Iš visų kvantitativi- 
nių eksperimentų dabar daugiausia jų randama genetikos srityje. Pagrindiniai 
dėsniai, kuriuos sudarė Mendelis savo tiksliais eksperimentais, dar tebesto- 
vi, nors jie ir nėra taip paprasti ir nesudėtingi, kokiais jis juos laikė, Tie: 
dėsniai, taip gražiai pritaikomi žirniams ir Drosophilai, nėra taip lengvai 
pritaikomi kitiems gyviams. Be to, nors šių laikų genetikai visą geneti- 
kinio atsigimimo mechanizmą ir suveda į hipotetinius genus, kurie, sa- 
koma, randasi celės branduolio chromosomuose, tačiau ir čia dar pasirodo. 
abejojimų, kuriuos teks spręsti kvalitativiniais ir kvantitativiniais eksperimentais . 
Daugumas kitų biologijos mokslų šakų nė prie tokio tikslumo dar nepriėjo.. 

Siame „Kosmo“ numery spausdinamas A. Glebavičiūtės-Priel- 
gauskienės straipsnis! yra bandymas eksperimento keliu kvantitativiai 
patikrinti gyvio išilginės ašies fiziologinių gradientų teorijos tikrumą. Sios 
teorijos svarbiausias tikslas — išaiškinti metabolizmo  korelacijas įvairiose 
kūno dalyse ir surasti gyvūno moriogenesio priežastis. Si teorija ima pagrindan 
tą faktą, kad metabolizmo aukštumas“ įvairiose kūno srityse nėra vienodas 
ir kad vadovaujantį gyvūno gyvenime vaidmenį vaidina toji kūno sritis, 
kuri turi aukščiausį metabolizmą. Tos teorijos sumanytojas prof. Child'as 
ir jo studentai įvairiais būdais yra įrodę tokio metabolizmo nevienodumo 
įvairiuose gyviuose — augaluose ir gyvūnuose — buvimą ir jo veiksmą. 
Daug darbo buvo šioje srityje daryta su įvairiais gyviais, bet daugiausiai 
su įvairių rūšių planarijomis. Visuose tuose darbuose, vartojant įvairius 
eksperimentinius būdus, prisieidavo rasti kokius nors ženklus, iš kurių bū- 
tų galima spręsti metabolizmo eigą. Kartais buvo sprendžiama, kokios rū- 
šies galva išauga iš įvairių kūno sričių, kitą kartą karbono dioksido (CO;) 
įvairiose kūno srityse išmetimo gausumas, kitą kartą oksigeno sunaudoji- 
mas, reagavimas į įvairius nuodus, į dažus ir p. Visi tie eksperimentai 
reikalauja labai' daug tikslumo ir, nors ir labai kritiškai dirbami, gali turėti 
kiek subjektivumo. Taigi, svarbu rasti kokį nors būdą, kurį vartojant būtų 
kuo mažiausia spėjimų.  Polycelis nigra, kurį p. Prielgauskienė savo ekspe- 
rimentuose vartojo, nežiūrint kai kurių aiškių trūkumų, yra labai tinkama 
medžiaga šios rūšies eksperimentams daryti. Sie gyvūnai turi daug akių 
ir tą faktą galima išnaudoti labai tiksliai kvantitativiai tyrinėt įvairių kūno 
dalių pajėgumą jas regeneruoti. Kaip matyt iš jos gautų rezultatų, pajėgu- 
mas supjaustytų kūno dalių išauginti naujas akis, sutinka su ašies me- 
tabolizmų gradientų teorijos reikalavimais. 

Šios rūšies darbe patys regeneracijos eksperimentai yra tik viena prie- 
monė ieškoti pačioje protoplazmoje glūdinčiųjų priežasčių, 0 šiuo atveju 
yra tik darbo pradžia ir, jei kiti eksperimentai visas šiuo kartu gautąsias 
išvadas patvirtins, tada bus einama tikrinti kitas teorijas, žinoma, keičiant 
eksperimentų apystovas; toliau, tas teorijas su vieną kita betaikant ir lyginant, 
ypačiai, jei tam pačiam reiškiniui išaiškinti randasį daugiau kaip viena te- 
orija, jos jungiamos krūvon, atmetama, arba daroma ir visai naujos 
teorijos, kurios geriau tinka visiems ligšiol žinomiems faktams aiškinti, 

Eksperimentuojantis zoologas atmeta nuomonę, kad gyvūnas yra tik 
mechaniškas padaras, kaip kad jis atmeta ir tą nuomonę, kad gyvūnas yra 
kažkoks misteriškas padaras, kurio veikimo niekados niekas negalės išaiškinti. 
Jis laiko kiekvieną gyvį fizikiška chemiška sistema, kurioje eina tai sistemai 
tinkamos reakcijos. Tų reakcijų būdas, jų greitumas ir tvarka priklauso pir- 
miausiai nuo pačios sistemos, kurioje jos eina, o paskui nuo įvairių virši- 
nių, visą sistemą apsupančių apystovų. Visa toji sistema yra mažiau sudė- 
tinga vadinamuose žemesniuose gyviuose, o labiau aukštesniuose. Tačiau 
reikia neužmiršti, kad kiekvienas gyvis yra maždaug tobula sistema. Jei 
toji sistema būtų netobula, ji negalėtų ekzistuoti. Bet kiekviena gyvių 
rūšis, kiekvienas individas gali mažiau ar daugiau skirtis nuo kitos rūšies 
ir nuo kitų individų, nes gali būti begalinė tokių sistemų daugybė, nors 


1 Polycelis nigra akių regeneracija įvairiose išilginės kūno ašies dalyse. 189 p. ir t. 

ne visos jos gali prisitaikinti prie jas supančių aplinkybių, o neprisitaikiu- 
sios išgaišta. Tą faktą eksperimentuotojas kitaip supranta, negu kad aiški- 
no Darwin'as ir kiti evolucionistai. Todėl eksperimentuotojai retai kada tėra 
evolucionistais, o gal ir visai tokių nėra, nes jų nuomonės nevisur tesutinka 
su evolucijos mokslu. 

Išeidamas iš tos asumcijos, kad "kiekviėnas gyvis — augalas ir gyvū- 
nas — yra fiziška-mechaniška sistema, eksperimentuotojas stengiasi panau- 
doti tas pačias priemones, kurias vartoja ir fizikai su chemikais. Čia ir 
sutinkama pirmoji sunkenybė.  Gyvis, nors ir yra fiziška-chemiška sistema, 
bet jis skirias nuo kitų tos rūšies sistemų sudėtingumu ir įvairių sąvo da- 
lių, ir pačios pagrindinės medžiagos, kuri bendrai vadinama protoplazma. 
Reakcijas, kurias lengva isoliuoti ir atskirai studijuoti tokioje sistemoje 
kaip NaCl ir p., dažnai beveik neįmanoma atskirti ir jų analizuoti net ir 
mažiausiai sudėtingoje protoplazmoje. Kiekvienai sistemai žiauresnė pašali- 
nė reakcija sunaikina pačios sistemos intrinsines reakcijas ir jos daugiau 
negrįžta, o silpna pašalinė reakcija nepakeičia intrinsinių. Cia ir glūdi visa 
eksperimentinės zoologijos sunkenybė. Jos nepasidavimas bendroms fizi- 
kos ir chemijos eksperimentų priemonėms sudaro tokių sunkenybių, jog 
dažnai eksperimentuojantis zoologas meta savo darbą ir pradeda spręsti 
visą gyvio organizacijos problemą filosofijos būdu, ieškodamas įvairių gyvy- 
bės principų, entelechijų ir p. hipotetinių padarų. Tais visais išsvajotais 
principais, žinoma, pagrindinės protoplazmos reakcijų problemos neišaiš- 
kinamos, tik jos padedamos tokion vieton, prie kurios eksperimentais nega- 
lima prieiti. Taigi, paprastas eksperimentuotojas, nors ir žino, kad toji 
problema yra sunki, o gal net ir neprieinama, tačiau eksperimentuoja many- 
damas, kad nors ir ne viską, tai bent tos problemos mažą dalį išspręst. 

Nors pačios svarbiosios problemos, kaip eina visos gyvybės reakci- 
jos, ir nesitikima eksperimentais išspręsti — jei ne visuomet, tai bent arti- 
moje ateityje—, tačiau kiekvienas nusisekęs eksperimentas vis daugiau įne- 
ša naujų taktų, kurie prisideda įvairioms protoplasminės sistemos reakci- 
joms išaiškint. Tie nauji faktai gali neturėti gyvenime nei jokios reikšmės, 
bet kartais pasitaiko ir tokių, kurie gali turėti. Faktų vertę sprendžia prakti- 
kos žmonės, o eksperimentuotojas yra tik teorininkas. 

Regeneracijos eksperimentai, kaip ir daugybės kitų eksperimentinės 
zoologijos darbų, turi beveik išimtinai tik teorinės reikšmės. Jie padeda 
išaiškinti korelacijas vienos kūno dalies su kita. Tos korelacijos randamos 
kiekviename individe, taigi ir pats jų išaiškinimas yra svarbus. 

Regeneracijos būdas yra tik vienas daugelio būdų, kuriais bandoma 
šios rūšies problemas spręsti. Joms tinkamai išspręsti reikia pavartoti visus 
galimus būdus ir ne tik su vienos rūšies gyvūnais, bet su tiek, kiek yra 
galima. Kad eksperimentinėj zoologijoj darbas eitų tinkamai, pats darbi- 
ninkas turi būti kritiškas ir niekuo nepasitikėti. Ypačiai jis negali pasiti- 
kėti savim ir savo galvojimu bei darbo tobulumu. Geriausiai sugalvotas 
eksperimentas dažnai duoda priešingus, negu manyta, rezultatus. Taigi, 
dažnai prisieina surasti kas kaltas, o tai nevisuomet lengva padaryti. Bet 
tai bendras visiems eksperimentinių mokslų reikalavimas, kuriam dažniausiai 
nusikalstama. Zoologija šioje srityje nėra išimtis. 

—BR-—-827- 


"vw 


wvwvrBVvPPL Pr TPP PA V PGP 


SPolycelis nigva akių regeneracija 
įvairiose išilginės kūno ašies dalyse. 


La rėgėnėration des yeux de Polycelis nigra dans les diffėrentes rėgions 
de V'axe morphologigue de son corps. 


(1 = 


I. Fiziologinė regeneracija. 


Organizmo pajėgumas atauginti prarastas kūno dalis dažnai sutinka- 
mas ir augaluose ir gyvuliuose; tik dėliai jų skirtingos organizacijos jis 
reiškiasi labai įvairiai. Visi žino, kad žinduoliai ir paukščiai nusišeria, kad 
briedžiai numeta ragus. Bet šie ir į juos panašūs procesai pasikartoja tam 
tikra tvarka ir todėl vadinami pasikartojančia fiziologine regeneracija. Ji 
užtinkama jau vienceliuose organizmuose, plačiai žinoma ir daugceliuose, 
Toks galingas reiškinys, kaip taisyklingai kasmet pasikartojantis augalų 
lapų nukritimas, rodo, kad šios rūšies procesai gamtoje turi svarbią vietą. 
Tačiau medžių lapkritys ne visai atatinka gyvulių fiziologinės regeneracijos 
reiškinius. Nauji lapai išauga ne iš sužeidimo randų, bet iš rezervinių 
pumpurų, kurie randasi toliau nuo sužeistųjų vietų. 

Bet ir gyvulių fiziologinės regeneracijos procesai ne visuomet sudaro 
žaizdas ir randus. Senų dalelių atsiskyrimas ir naujųjų susidarymas dažnai 
vyksta kartu ir visai palengva. Tam pavyzdžių galime rasti savo kūne; 
antai, viršutinio odos sluoksnio nusitrynimas, nagų nudilimas, plaukų iškri- 
timas, taip pat kraujo kūnelių nykimas ir jų nuolatinis priaugimas ir t. t. 
Žinoma, čia regeneracijos procesai pereina į augimo ir plėtotės procesus, 
nes ir jiems vykstant matomas nuolatinis celių medžiagos pakeitimas, kurs 
eina ne tik plėtotės metu, bet dažnai ir visą gyvenimą (Delage, 1895). 


Il. Reparacinė regeneracija. 

Kitos rūšies regeneracijos reiškinius matome tada, kai sužeidimas ar 
net visos kūno dalies praradimas ir jos ataugimas įvyksta pripuolamai. 
Tada turime reikalo su vadinama atsitiktina reparacine regeneracija. Bet 
ne kiekvieną pripuolamai prarastos kūno dalies ataugimą galime šiuo atve- 
ju vadinti regeneracija, Taip, antai, jeigu atauga nulaužta medžio viršūnė, 
atstatymas prasideda ne iš sužeidimo vietos, bet iš miegančių pumpurų, 
esančių arčiau ar toliau nuo tos vietos. 

Tuo tarpu reparacinės regeneracijos procesas vyksta taip, kad su- 
žeidimo vietoje atsiranda nediterencuotų celių masė, kuri, joms besidau- 
ginant, vis eina didyn ir pamažu sudaro naujus audinius, organus bei visas 
kūno dalis. Vadinasi, celių dalymasis čia vaidina esminį vaidmenį. Todėl 
tenka skirti viencelių organizmų regeneracija nuo daugeelių. Pirmuoju 
atveju randamas tik citoplazmos atstatymas, dalyvaujant šiame procese bran- 
duoliui, nes celės dalelės be branduolio neregeneruoja arba netobulai rege- 
neruoja. Ogi daugcelių gyvulių regeneracijos procesuose dalyvauja dides- 
ni ar mažesni celių kompleksai. Taigi, ne tik paprasčiausių organizmų 
vienintelė celė, kyrioje sukoncentruoti visi gyvybės reiškiniai, pasižymi re- 
generacijos pajėgumų; šiuo pajėgumu pasižymi ir komplikuotesnių organiz- 
mų celės, kuriose jau įvyko fiziologinių ir moriologinių savybių dife- 
renciacija, 

Bet tenka pažymėti, kad juo sudėtingesnė kūno organizacija, juo ma- 
žesnis būna regeneracijos pajėgumas. Taip, antai, visai maži infuzorijų gabaliu- 
kai gali regeneruoti, jeigu tik jie turi branduolį; žemesnieji daugceliai gyvu- 
liai, k. a, celenteratai, kirminai taip pat turi didelį regeneracijos pajėgumą, 
kaip tai parodė eksperimentai, įvairių tyrinėtojų atlikti su polipiais, planari- 
jomis ir sliekais. Vėžiams ir moluskams taip pat gali ataugti žymios kūno 
dalys. Net salamandros ir tritonai prarastų kūno dalių vietoje susilaukia 
naujų. Bet kildami aukštyn vertebratų eilėje: matome, kad regeneracijos 
ai žymiai eina mažyn. Nors driežai gali laisvu noru numestą uodegos 

alį atsiauginti, - vadinasi, jie pasižymi autotomijos reiškiniais - , tačiau kitų 
prarastų kūno dalių įsigyti jie nebepajėgia. Paukščių regeneracijos galia dar 
mažesnė, o žinduolių ir žmogaus žinomas tik žaizdų užgydymo pajėgumas. 

Bendrai imant, einanti didyn kūno diferenciacija atstatymo procesams 
nėra palanki. Tuo galima paaiškinti šį keistą reiškinį, kad tos pačios kla- 
sės gyvulių, k. a, salamandra ir varlė, pirmoji turi didelį regeneracijos pa- 
įėgumą, o antroji jo visai neturi. Panašų reiškinį matome ir artropoduose. 
Vėžys lengvai vėl įsigyja prarastą žnyplę, tuo tarpu sausumoje gyvenantieji 
artropodai—vorai, vabzdžiai — regeneracijos pajėgumu nepasižymi. Jauni 
gyvuliai, juo labiau embrijai turi didesnį regeneracijos pajėgumą, nes jų 
kūno dalys mažiau diferencuotos, o su laiku jų regeneracijos galia eina 
mažyn. Bendra visiems tiems reiškiniams yra tai, kad įvykęs kūno dalies 
praradimas reikalingas išlyginti. Tas išlyginimas atliekamas ir substanciją 
sukuriant, ir likusias dalis pertvarkant bei pakeičiant. Abu procesu papras- 
tai eina kartu, bet viršų ima naujos substancijos sukūrimas. Tai svarbiau 
sia tikrosios regeneracijos žymė (Roux, 1883; Driesch, 1894). 


III. Žvilgis į praeitį. 


Nuostabūs regeneracijos reiškiniai negalėjo pasislėpti nuo prityrusių 
stebėtojų akių. Plinius savoj „Historia naturalis“ jau mini driežo uode- 
gos ataugimą. Tačiau tikslesnis regeneracijos reiškinių supratimas susida- 
rė žymiai vėliau. Trembley pirmasis 1740 m. darė sąmoningus regene- 
racijos eksperimentus su gėlo vandens polipais. Tada dar buvo manoma, 
kad tie žalios spalvos organizmai priklauso augalams, nors jie ir gali sava- 
rankiškai judėti. Idant tiksliau nustatytų jų kilmę, Trembley supjaustė po- 
lipą į kelias dalis, manydamas, kad dalies išaugimas į visą organizmą galu- 
tinai įrodys jo priklausymą augalams. Iš tiesų, polipo dalelės gerai rege- 
neravo, tačiau jų mitimo būdas ir judėsiai vis tik privertė tyrinėtoją priskirti 
Hydrą prie gyvulių. 

Taip buvo nustatytas iki to laiko dar nežinomas faktas, kad gyvulio 
kūno dalelė gali išaugt į visą gyvulį. Šiuo reiškiniu susidomėjo visa eilė 
to laiko tyrinėtojų (Rėaumur, Bonnet, Spallanzani, Guettard, 
B. de Jussien, G.de Villars). Jie darė panašius eksperimentus su 
įvairiais kitais gyvuliais (jūrių polipais, jūrių žvaigždėmis, sliekais) ir gavo 
maždaug tuos pačius rezultatus, t y. jog ir šie gyvuliai turi didelį regene- 
racijos pajėgumą. Ypačiai daug regeneracijos eksperimentų atliko Spallan- 
zani. Jis dirbo ne tik su žemesniais gyvuliais; Spallanzani'o tyrinėjimai 
lietė ir vertebratus. Jis pirmasis įrodė pakartotiną buožgalvių ir tritonų 
uodegos bei kojų ataugimą. 

Iš to matyti, kaip toli nuėjo pirmieji eksperimentinės morfologijos sri- 
tyje dirbusieji tyrinėtojai regeneracijos klausimuose. Visai pripuolamai jiems 
pavyko surasti gyvulius, ypačiai tinkamus regeneracijos eksperimentams; 
tai padėjo aptikti daug svarbių faktų. Taigi, pirmiesiems šioje srityje dir- 
busiems tyrinėtojams charakteringesnieji regeneracijos reiškiniai jau buvo 
žinomi. (Gal todėl po tos taip daug žadančios pradžios užėjo labai ilgas 
ramybės laikotarpis, kada net faktų medžiaga nebuvo didinama. Stebėjimai 
nuėjo kita kryptim, buvo daugiau susidomėta grynos morfologijos ir lygi- 
namosios anatomijos klausimais ir tik žymiai vėliau dldesnis gyvulių kūno 
organizacijos pažinimas davė progos grįžti prie ankstybesnių stebėjimų, 
tik jau iš kito šono. 

Eksperimentinės embriologijos srityje dirbusieji E. Pflū ger'is (1883), 
W. Rou x'as (1883) ir kiek vėliau H. Driesch'as ir Loeb'as (1891) nu- 
statė daug svarbių faktų išaugimo mechanikos srityje. Jų studijos dau- 
giausia lietė beaugančių embrijų pašalintų dalių regeneraciją. Nenuostabu, 
kad ir suaugę gyvuliai buvo įtraukti į šį stebėjimų ratą, taip jog regene- 
racijos problema vėl iškilo, ir naujais metodais patobulinti eksperimentai 
davė reikšmingų rezultatų. Paskutinių dešimtmečių laikotarpyje ši eksperi- 
mentinės biologijos šaka ypačiai praturtėjo gausiais naujais faktais, 0 taip 
pat ir regeneracijos reiškinių interpretavimas tapo žymiai pagilintas. 


IV. Medžiaga ir metodas. 


Vienas regeneracijos metodų buvo šį kartą panaudotas tiriant atstaty- 
mo procesus Polycelis nigra, gėlo vandens planarijų, 1929 metų vasarą di- 
deliame skaičiuje rastų Snaigyno ežere, Seinų apskr. Sio darbo tikslas 
S — ištirti Polycelis nigra akių regeneracijos pajėgumą įvairiose kūno 

alyse. 

Polycelis migra, kaip parodyta 1-me brėžinyje, pasižymi dideliu akių 
skaičium. Buvo suskaitytos akys 48 suaugusių policelių ir rasta, jog vidu- 
tinis jų akių skaičius yra 70,3. Surinktos kirmėlaitės buvo laikomos kam- 
baryje, emaliuotose metaliniuose induose, šulinio vandeny, maždaug pasto- 
vioje temperaturoje, siekiančioje 190C. Maitinamos buvo varlių mėsa arba 
gyvulių smagenomis. Eksperimentai pradėti 1929 metų Gruodžio mėn. 5 d. 
ir baigti 1030 metų Kovo mėn. 29 d. Viso per tą laiką eksperimentams 
sunaudota 450 policelių; jų bendras kūno ilgis siekė 6—8 mm. 

Tikslesniam regeneracijos procesų stebėjimui priešakinė galvos dalis 
buvo visiškai pašalinama taip, kaip parodyta 1-me brėžiny ir po to visas 
kiekvienos kirmėlaitės kūnas buvo dalomas skersiniais pjūviais į, kiek tatai 
galima, lygius 6 fragmentus: A, B, C, D, E, F (1 brėž.). Kiekvieno frag- 
mento ilgis siekė vidutiniškai 1 mm. Kad nesusimaišytų, vienos kategori- 
jos, t. y. kilę iš įvairių kirmėlaičių vienos ir tos pačios kūno vietos, frag- 
mentai buvo dedami į atskirą Petri indelį su vandeniu, po 25—50 frag- 
mentų viename indelyje, destis koks kirmėlaičių skaičius buvo vieną dieną 
supjaustomas. Vanduo keičiamas kas 2—3 dienos. Auginimui buvo nu- 
statyta 15-kos dienų laikas, kuriam praėjus regeneracijos procesai žymių 
pakeitimų organizacijoje nebeduoda Per tą laiką regeneruojantiems gyvu- 
liams jokio maisto nebuvo duodama. 15 dienų suėjus, visos vienodo am- 
žiaus naujai regeneravusios kirmėlaitės buvo vienu laiku užmušamos Stein- 

mann-Breslau reagentu (1 dalis azoto rūgšties, 1 įsotinto sublimato tirpalo 
natrio chlorido druskos 59/, tirpale ir 1 dalis destiluoto vandens). Šis re- 
agentas buvo paimtas todėl, kad jo veikimas labai staigus ir gyvulio kūno 


1 brėž. Diagrama, parodanti įvairias Polycelis migra sritis, į kurias gyvulys yra pAšaiE: 

mas jį pjaustant regeneracijai. Tos sritys yra ps raidėmis A, B, C, D, E. F. 

Dešiniame diagramos šone parodyti, kaip išrodo iš tų pačių sričių išaugę gyvulėliai, augę 
penkiolika dienų ir paskui užmušti, 

pavidalas nesuspėja pasikeisti. Steinmann-Breslau reagente gyvuliai buvo 
laikomi vieną minutą; iš jo perkelti į alkoholius: 05, 80 ir 70 9/49/5 konc. 
Po to gyvuliai buvo veikiami chloru, kurio atatinkama koncentracija išima 
kūno pigmentą, bet nepaliečia akių, kas kaip tik palengvina jų tyrinėjimą. 
Pašalinus chlorą, gyvuliai vėl dedami į alkoholiųs: 70, 80, 95 ir 09,89/,9/5 
konc. Pagaliau, preparatai praskaidrinimui sudedami į metilo salicilatą ir 
taip paliekami mikroskopiniam tyrimui. | 

Studijuojant regeneracijos procesų eigoje gautus naujus gyvulius, bu- 
vo daugiausia dėmesio kreipiama į akių skaičių gyvulių, išaugusių iš įvai- 
rių kūno fragmentų, ir iš to buvo mėginama nustatyti Polycelis nigra tos ar 
kitos kūno vietos regeneracijos pajėgumas. Be to, akių skaičių aiški gra- 
dacija, jų priklausomybė nuo vandens skirtumų, taip pat mirumo daviniai 
iškėlė, bent iš dalies, ir kitus šių kirmėlaičių organizmo fiziologinius fak- 
torius ir leido padaryti atatinkamų išvadų. 


V. Daviniai. 


Pirmoje eilėje buvo suskaitytos visų regeneravusių gyvulių akys. Iš 
425 „A“ fragmentų regeneravo 231 ir regeneravusių akių vidutinis skaičius 
buvo 27,37; iš „B“ fragmentų regeneravo 180 ir regeneravusių akių 
vidutinis skaičius — 18,0; iš „C“ fragmentų viso regeneravo 179 ir rege- 
neravusių akių vidutinis skaičius — 11,18; iš „D“ fragmentų regeneravo 
136; 107 regeneratai buvo be akių, o kiti su akimis; vidutinis jų akių skai- 
čius lygus 2,56. Visi gyvuliai, išaugę iš „E“ ir „F“ fragmentų, akių ne- 
turi. Kaip parodyta A — F brėžiniuose (1 brėž.), regeneracijos procesų 
eigoje iš įvairių fragmentų išaugę gyvuliai nėra vienodi. Iš 1-sios tabelės 
matyti, kad tas nevienodumas daugiausia pasireiškia akių skaičiais. Iš „A“ 
fragmentų išaugusios kirmėlaitės turi didžiausį akių skaičių. Jų visų akių 
vidutinis skaičius lygus 40,61. Tas skaičius sudaro 57,769/, normalių po- 
licelių vidutinio akių skaičiaus (70,3), kur naujai regeueravusios akys duoda 
38,939/, pirminio akių skaičiaus. 

1 tabelė. Bendras vaizdas visos regeneracijos eigos per 15 dienu periodą. Paaiškinimas tekste, 

Iš tolesnio, t. y. „B“ fragmento regeneravusios kirmėlaitės turi žymiai 
mažesnius akių skaičius. Visų akių vidutinis skaičius sudaro 29,749/, nor- 
malių policelių akių skaičiaus (70,3), tuo tarpu regeneravusios akys sudaro 
25,609/,. Iš „C“ fragmentų išaugę gyvuliai turi 11,18 akių, t. y. 15,909/4 
pirminio akių skaičiaus. Kategorijos „D“ kirmėlaitės turi tik 2,56 akių. 
Jos sudaro 3,649/, pirminio akių skaičiaus. „E“ ir „F“ kategorijų regene- 
ratai visai be akių. 2-me brėžinyje įvairių kategorijų regeneratų akių san- 

2 brėž. Regeneruotų Polycelis nigra akių skaičius pagal sritis, iš kurių regeneruojantieji 
gyvuliai buvo išaugę. Taškuota lin'ja reiškia regeneruotas ir senas pasilikusias akis, o 
ištisoji liniją reiškia tik naujas, arba regeneruotas, akis nuošimčiais. 


tykius vaizduoja kreivės, kur taškuota linija išreikšti visų akių skaičiai, pa- 
tiekti nuošimčiais, o ištisąja linija — regeneravusių akių skaičiai. 

Bendra regeneravusių gyvulių kūno forma taip pat rodo kai kurių 
skirtumų. Tie skirtumai pasireiškia galvos mažėjimu einant nuo „A“ iki 
„C“; „D“ kategorijos regeneratų galva jau rudimentinė, tuo tarpu *E“ ir 
„F“ regeneratai lieka visai be galvos. Jos vietoje matyti nedidelis audinių 
išaugimas be akių. Postfaringinės kūno dalies išaugimas duoda visai ki- 
tokį vaizdą, t. y. postfaringinė dalis eina didyn nuo „A“ iki „D“; tuo tar- 
pu „E“ ir „F“ regeneratai, kilę iš postfaringinių Polycelis nigra kūno dalių, 
liko ne tik be galvos, bet ir be faringo (gerklės). 

Iš 1-sios tabelės taip pat matyti, kad toli gražu ne visi supjaustytų 
kirmėlaičių fragmentai regeneravo. Didelis jų skaičius desintegravo nesu- 
spėję atstatyti prarastų kūno dalių. Tik „A“ fragmentų regeneratai siekia 

A B c D 20 22 
3 brėž. Iš įvairių Polycelis mgra kūno sričių regeneravusių, tai yra neišdvėsusių gabalų 
nuošimčiai. Geriausiai išsilaiko gyvi A srities gabalėliai, o blogiausiai D srities. 


54,350/, viso supjaustytų kirmėlaičių skaičiaus, tuo tarpu visų kitų „irag- 
mentų didesnė pusė yra žuvusi. Pažymėtina, kad didesnį mirumo  nuo- 
šimtį davė viduriniai fragmentai, ypač „D“, kur žuvo viso 68 09/, 3 brėž). 
Brėžinys kreivės pavidalu vaizduoja įvairiuose fragmentuose regeneravusių 
gyvulių skaičius, išreikštus nuošimčiais nuo viso supjaustytų  policelių 
skaičiaus, t. y. 425, 

425 72,23 118 | 27,77 76 | 17,80 

55,78 44,22 


2ji tabelė. Bendras dvėsimo vaizdas visų regeneruojančių Polycelis nigra tragmentų 
Paaiškinimas tekste. 

2-ji tabelė rodo, kad dvėsimo eiga ne visą laiką buvo vienoda. Iš pa- 
tiektų skaičių matyti, kad pirmų dviejų parų laikotarpyje nudvėsė daug 
daugiau fragmentų, negu per likusias 13 dienų. Be to, pažymėtina, kad 
pirmų 48 val. dvėsimo kreivė jau turi charakteringus galutinų davinių 
bruožus, t. y. daugiausia gyvulių užsiliko A kategorijos (72,239/, visų šios 
kategorijos regeneraių skaičiaus), o mažiausia D — 47,09/,. 

75,70 
28,90| 41,10| 25,1 | 35,70 
15,20| 21,60| 15,2 | 21,60 
2,40 


3-ji tabelė. Bendras Polycelis as gus a pP Universiteto šulinio van- 
eny.  Paaiskinimas tekste. 


3-ji ir 4-ji tabelės petiekia tuos pačius davinius, tik iš atžvilgio į van- 
dens skirtumus padalintus į du skyriu. Pirmo skyriaus (3 tab.) 175 su- 
pjaustytos kirmėlaitės buvo laikomos tiltruotame šulinio vandeny, o antro 
skyriaus (4 tab.) 250 — Kauno naujo vandentiekio vandeny. Sulinio van* 
duo kietas — turi savyje didelį kalcio ir kitų druskų nuošimtį—, tuo tarpu 
vandentiekio vanduo druskų turi žymiai mažiau. 

A | 158| 6320, 02 | 36,80| 34,84| 49,50| 23,80| 33,80 

4-ji tabelė. Bendras Polycelis nigra fragmentų dvėsimo vaizdas Kauno vandentiekio 
vandeny. Paaiškinimai tekste, 

Kaip matyti iš 3-je ir 4-je tabelėse patiektų skaičių, ši aplinkybė, t. y. 
vandens sąstatas, yra nemaža paveikusi regeneracijos procesus. Taip, 

antai, šulinio vandeny išsilaikė vos 41,709/, visų A fragmentų skaičiaus, 
tuo tarpu antrame liko gyvų 63,209/, atatinkamų fragmentų skaičiaus; 
panašius santykius matome ir kitose kategorijose. Kitokį vaizdą duoda abie- 
jų skyrių regeneratų akių skaičiai. Kaip matyti iš 3 sios ir 4-sios tabelių, 
pirmame skyriuje A kategorijos regeneratai turi vidutinį akių skaičių 53,23, 
tuo tarpu antrame skyriuje tos pačios kategorijos regeneratai turi akių vos 
34,84. B ir C kategorijose santykiai panašūs, bet D kategorijoje jie kiek 
pasikeičia, būtent: šulinio vandeny išaugę gyvuliai čia pasižymi kiek ma- 
žesniu akių skaičium. Abiejų skyrių akių santykį rodo 4-sis brėžinys, kur 


ž B C D E F 


4 brėž. Vandens veikimas Polyce'is nigra akių regeneracijai. Taškuota linija rodo 
nuošimčiais regeneruotų akių skaičių Universiteto šulinio vandeny, o ištisoji linija tą patį 
Kauno vandentiekio vandeny. 


taškuotos linijos pavidalu atvaizduoti pirmo skyriaus akių skaičiai, o išti 
sosios linijos — antro skyriaus. 

25 policeliai, supjaustyti į tokį pat fragmentų skaičių, buvo auginti 
destiliuotame vandeny, bet kelių dienų laikotarpyje jie visi išgaišo. Di- 
džiuma desintegravo 48 valandų laikotarpyje, bet dalis jų dar ilgai laikėsi- 
ir du paskutinieji B kategorijos fragmentai žuvo 14 dieną, nežiūrint į tai, 
kad buvo pradėję regeneruoti, t. y. abiejuose fragmentų galuose buvo su- 
sidaręs regeneracijos audinys. Matyt, per didelis osmotinių  spaudimų 
skirtumas celių viduje ir aplinkoje sutrukdė regeneracijos procesus. 

VI. Regeneracijos procesų sužadinimas. 


Svarbiausias, regeneracijos procesus sužadinantis, akstinas yra tas, kad 
praradus tam tikrą kūno dalį, organizacijoje pasidaro kaip ir spraga, kas 
negali pasilikti be poveikio kitoms kūno dalims. Antra, sužeidimo vietoje 
santykiai labai pasikeičia ne vien dėl to, kad įvyko normalių korelacijų 
sutrukdymas, bet dar ir dėl to, kad kartu įvyko ir audinių substancijos 
sunaikinimas, o taip pat likusių audinių krauju ar limfa užplūdimas. Vadi- 
nasi, be kūno dalių normalių santykių sutrukdymo, veikia dar žaizdos erzi- 
nimas; kuris jų dviejų veiklesnis, priklauso nuo paprastų dalių didumo, jų 
santykių su likusiomis dalimis ir iš to einančių praradimo svarbumų. 
Organizmas į tuos erzinimus atsako sudarydamas naujos celių medžiagos 
(Bier, 1921). 

Netenka abejoti, kad nervų sistema, dėl jos ypačiai svarbios reikšmės 
organizmo gyvenime, iš visa taip pat paveikia regeneracijos, o ypačiai akių 
regeneracijos procesų pradžią ir jų tolimesnę eigą, bet jos reikšmę čia 
tiksliai nustatyti sunku, kadangi nėra lengva nervų likučius visiškai paša- 
linti iš užsilikusių dalių. Pastebėta, kad planarijų gabaliukai, kuriuose yra 
užsilikę smagenų ganglijai, regeneruoja lengviau. Jeigu iš panašių gabaliu- 
kų smagenų ganglijai pašalinti, tie gabaliukai vis tik regeneruoja, tačiau 
atstatymo procesai juose vyksta sunkiau ir dažniau duoda defektingus re- 
generatus. Todėl manoma, kad centrinės nervų sistemos poveikis regene- 
racijos procesams turi ne tiek formativinio, bet gal daugiau funkcionalinio 
pobūdžio (Child, 1921). 


VII. Regeneracijos audinys. 


Atstatant prarastas kūno dalis, atsiranda gyvas reikalas pasigaminti 
tam atstatymui naujos medžiagos Paprasčiausias naujos medžiagos sukū- 
rimas matomas tada, kai sužeisti audiniai patys iš savęs, jų celėms besida- 
dalant, sugeba atstatyti prarastuosius, t. y. jungiamieji audiniai duoda jun- 
giamuosius, kaulai kaulus ir t. tt Bet dažnai šios rūšies atstatymas nėra 
galimas, arba jis būna neužtektinas; tada atsiranda ypatingas regeneracijos 
audinys, kurs ir patiekia medžiagą naujai susidarančioms dalims. Abu 
„procesu, t. y. naujų dalių išaugimas iš senųjų ir atskiro regeneracijos 
audinio atsiradimas, dažnai vyksta kartu, ir tada sunku pasakyti, ar veikia 
vienas ar kitas. Seniau buvo sakoma, kad regeneruoja „panašus iš pana- 
šaus“, tačiau tas posakis gali būti teisingas tik tada, kai likusios dalys pa- 
čios iš savęs ataugina prarastąsias. Bet jeigu naujas dalis atauginant da- 
lyvauja indiferentiškas regeneracijos audinys, tai sakytas posakis nebega- 
lioja. Antai, yra nustatyta, kad sužeistose vietose subepitelialinės celės 
epitelių atstatant dalyvauja kartu su žaizdos krašto epiteliaus celėmis. 

Iš visa, yra pagrindo manyti, kad žemesniųjų gyvulių, ypač planarijų, 
regeneracijoje didžiausios reikšmės turi parenchima ir kad iš jos maždaug 
viskas gali kilti, net pati nervų sistema, nes yra pastebėta (Flexner, 1898), 
kad prie nupjautų nervų galiukų prisijungia eilėmis parenchimos celės ir 
tuo būdu pratęsia nervus į atstatomas dalis. Regeneruojančioje planarijų 
galvoje tokios celės, susimesdamos į krūvą, sudaro galvos smagenų gang- 
lijus. Manoma, kad ir akys tos pačios kilmės, nes ir jos, parenchimos 

celių apsuptos, iškyla iš gilumos (Stevens, 1902, Lang, 1012). Vadinasi 
organai, embrionalinėse stadijose paprastai atsirandantieji iš ektodermos, 
regeneracijoj išauga iš parenchimos, t. y. iš indiferentiško regeneracijos 
audinio, kurs pirmiausia išsiplečia ant žaizdos paviršiaus ir tame paplokš- 
čiame išsiplėtime prasideda — destis kokia yra prarasta dalis ir žaizdos 
ypatingumai — audinių diferenciacija bei naujų organų sudarymas; arba re- 
generacijos audinio tolimesnis augimas nuveda sudaryt regeneracijos kūgį. 
Bet ir jame anksčiau ar vėliau prasideda audinių ir organų diferenciacija. 

Kaip ontogenezėje skiriamos išsiplėtojimo stadijos, taip lygiai regene- 
racijoje kalbama apie tris etapus: 1) blastemos, 2) kūgio regeneracijos ir 3) 
prasidedančios diferenciacijos etapo (Anlage))  Embrionalinėje plėtotėje 
atskiros stadijos pasižymi tam tikru sugebėjimu fiksuotis, nepriklausančiu 
nuo ankstybesnių ar vėlybesnių stadijų. Panašus dalykas matomas ir re- 
generacijos etapuose, kurie dėl to labiau iškyla aikštėn, atsiskirdami iki tam 
tikro laipsnio nuo vienas kito. Kartais tas ar kitas etapas gali iškristi ir 
tokiais etapų iškritimais dažnai aiškinami netobulumai, kurie regeneracijoje 
neretai pasitaiko. 

Bendrai, kiekvienas regeneratas auga taisyklingai, tačiau diferenciacijos 
kryptis nėra visuomet vienoda; diferenciacija gali prasidėti distaliniame re- 
generacijes kūgio gale, bet gali prasidėti ir proksimaliniame jo gale. Ma- 
tyt, tam tikra diferenciavimosi tendencija pasižymi diferentiškas atstatymo 
audinys jau iš pat pradžių, panašiai kaip šia tendencija pasižymi dar nedi- 
ferencuota embrionalinių celių masė. Jeigu regenerato dalys, esančios prie 
pat sužeidimo vietos, pirmosios pradeda diferencuotis, tenka manyti, kad 
senosios kūno dalys paveikia naująsias. Pastarųjų tiesioginis prisijungi- 
mas prie senųjų ir jų diferenciacija, einanti palengva distaline kryptim, leidžia 
manyti, kad naujai sudaromos kūno dalys randasi viso organizmo poveiky. 
(Schaxel, 1921). 


VIII.  Atstatomosios medžiagos kilmė. 


Vykstant regeneracijos procesams, eina didesni ar mažesni tam reika- 
lui naudojamų celių medžiagos pakeitimai. Jie labai reikšmingi tų gyvulių, 
kurie pasižymi dideliu regeneracijos pajėgumu. Mažas jų kūno gabaliukas 
gali išaugt į visą gyvulį, ir kadangi iš šalies maistas neimąmas, tai atsta- 
tymo procesams naudojama esamoji medžiaga; bet toji medžiaga turi savo 
specialinę strukturą, ir todėl tenka ji perdirbti. 

Kaip šis perdirbimas įvyksta — ar celių perdiferenciavimu ar jų tir- 
pimu ir per tai gautos medžiagos sunaudojimu sudaryti indiferentišką 
regeneracijos audinį — to negalima tiksliai nustatyti Šis reiškinys 
dažnai lyginamas su „išaugimo procesų apkreipimu“, kurį galima 
matyti, planarijas ar polipus ilgesnį laiką paliekant be maisto. Jeigu šie 
gyvuliai badauja savaites ir mėnesius, jie labai sumažėja, jų kūno pigmen- 
tas nyksta, akys taip pat ima irti; manoma, kad ir kiti organai; k. a., virš- 
kinimo traktas, raumenys sunyksta, bet tai sunkiau įrodyti. Jeigu išbadė- 
jusios 8—10 mėnesių planarijos vėl gauna maisto, jos pradeda eiti didyn 
ir per 3 — 4 mėnesius vėl atsitaiso ir pasiekia savo pirmini dydį ir pavi- 
dalą (Child, 1915). 

Panašiai vyksta ir ascidijų redukcija, kurią pergyvendami šie gyvuliai 
eina embrionaliniam augimui priešingu keliu ir pasiekia paprastesnės kūno 

sudėties, kaip kad anksčiau yra turėję (Driesch, 1901). Bet klausimas, ar 
tikrai gali vykti celių medžiagos išsidiferenciavimas ir paskui vėl naujas 
persidiferenciavimas į kito pobūdžio celes, dar nėra galutinai išaiškintas ir 
daugely atvejų yra pagrindo manyti, kad viena kryptim išsidiferenciavusios 
celės nebegali pradėti plėtotės kita kryptim (Schaxel, 1922). 

IX. Fiziologinė isolacija. 

Kai kurios planarijos (Planaria maculata, Planariu dorotocephala ir k.) 
pasižymi ypatingu agamiškos reprodukcijos būdu: suaugusios iki tam tikro 
dydžio, jos skyla skersai į du zooidu, atsiskiria ir kiekvienas zooidas su 
laiku išauga į visą kirmėlaitę. Skilimas įvyksta užpakalyje faringo papras- 
tu audinių perplyšimu ir jokie morfologiniai pasikeitimai skilimo vietoje 
prieš atsiskiriant nesusidaio. Tai aišku, kad fiziologinis atsiskyrimo pro- 
cesas tose kirmėlaitėse prasideda anksčiau, negu bet koki morfologiniai pa- 
sikeitimai, ir ne jie tą atsiskyrimą nulemia, t. y. fiziologinis užpakalinio 
zooido atsiskyrimas nuo priešakinio įvyksta anksčiau, negu prasideda jame 
naujos individualybės formavimasis (Child, 1910, 1911). Toks subordinuo- 
tos, t.y. kitos paveikiamos kūno dalies fiziologinis atsiskyrimas gali 
pasireikšti: 

1) dėl išilginės kūno ašies padidėjimo gyvuliui augant; 

2) dėl dominavimo sumažėjimo trukdymais ar kitomis aplinkybėmis, 
mažinančiomis aktivumą dominuojančios srities, t. y. paveikiančios aną 
kūno dalį; 

3) dėl sulaikymo dominuojančios srities poveikio atžvilgiu į kelią, ku- 
riuo tas poveikis turi praeiti; 

4) dėl tiesioginio subordinuotos dalies aktivumo padidėjimo, tuo bū- 
du padarant ją nejautrią dominuojančios srities poveikiui (Child, 1920, 1921). 

Sakytų planarijų dalymosi procesai dažniausiai, jeigu nevisuomet, yra 
tokios fiziologinės isolacijos padarinys (Child, 1910). Ji prilygsta tizinę 
isolaciją, t. y. isoluota dalis lyg ir nustoja savo ypatybių kaip dalis ir bū- 
na reorganizuojama į naują individą, panašų į jauną besiplėtojantį gyvulį. 
Jos, t. y. isoluotos dalies jautrumas, kaip ir metabolizmo intensivumas, pa- 
kyla, kitaip sakant, įvyksta fiziologinis audinių judėjimas. Jeigu planarijos 
užpakalinės kūno dalies fiziologinė (ir fizinė) isolacija pasireiškia  užpakali- 
nio zooido metabolizmo pakilimu, galima prileisti, kad poveikis, kurį turėjo 
priešakinis zooidas, buvo išimtinai stabdantis. Jeigu taip, tai kiekviena 
planarijos kūno dalis randasi stabdančiame poveiky labiau į priešakį esan- 
čių dalių; taip pat ji pati turi lygiai tokio pat poveikio už jos esančioms 
dalims. Patirta, kad Planaria dorotocephala kūne metabolizmo intensivumas 
palaipsniui eina mažyn, pradedant nuo galvos išilgai kūno iki skilimo vie- 
tos ir antrame zooide vėl atatinkamai kyla pradedant nuo sakytos vietos 
(Robbins ir Child, 1920, Hyman, 1923). Tą eilę kūno fragmentų, einančių 
dvišalės simetrijos gyvuliuose nuo galvos išilgai pagrindinės kūno ašies ir 
pasižyminčią palaipsniui mažėjančiu metabolizmo intensivumu, Child'as 
pavadino metaboliniu ašies gradientu. 

Gradiento sąvoka įgalina išaiškinti ne tik metabolinio aktivumo gra- 
daciją, bet ir laipsniuojančią priklausomybę vienų kūno dalių nuo kitų, 
dėliai ko dominuojančios, t. y. pasižyminčios didesniu metabolizmu dalys 

ne tik laiko savo žinioje subordinuotų dalių fiziologinius procesus, bet nu- 
lemia ir jų mortologinį diferenciavimąsi (Child, 1911, 1921). 


X. Fiziologinių gradientų poveikis regeneracijos procesams. 


Regeneracijos procesų eiga kaip tik rodo morfogenetinių procesų 
priklausomybę nuo fiziologinių apystovų.  Metabolinio gradiento dominuo- 
janti sritis, pav., planarijos galva atstatymo proceso eigoje visuose frag- 
mentuose pasirodo pirmoji. Kitų mortologinės ašies sričių diferenciavimasis 
nėra savarankiškas, jis priklauso nuo aukštesnio metabolizmo sričių (Child, 
1911). Tam tikriems Planaria dorotocephalą fragmentams galva visai neiš- 
auga (Child, 1915). Pažymėtina, kad ir visi kiti organai, esantieji papras- 
tai tarp galvos ir tokių fragmentų priešakinio galo, visiškai nepasirodo; 
pav., jeigu begalvis fragmentas yra .kilęs iš srities, esančios užpakalyje ia- 
ringo, tai šio organo jis taip pat nepajėgia atstatyti. Tuo tarpu tas pats 
iragmentas pajėgia atstatyti visus organus, normaliai esančius jo senųjų 
audinių užpakalyje. 

Dalant planarijas skersiniais pjūviais į keletą lygių dalių, isoluoti jų 
kūno fragmentai tuojau po supjaustymo, kaip parodė tam tikrų eksperimen- 
tų daviniai, pasižymi metabolizmo pakilimu, kurs pasiekia normalaus dy- 
džio vidutiniškai per 24 valandas. Toks laikinas respiracijos intensivumo 
padidėjimas yra tiesioginis padarinys fiziologinės isolacijos, t. y. nutrauki- 
mo korelacijų su kitomis kūno dalimis. Tas pakilimas nėra visuose frag- 
mentuose vienodas. Jis rišamas su gyvos protoplazmos reakcija, eksita- 
cija, kuria organizmas atsako į tokį korelacijų nutraukimą. Jos, t. y. eksi- 
tacijos laipsnis priklauso nuo isoluotų fragmentų didumo ir nuo kūno 
vietos, iš kurios jie yra paimti. Juo tie fragmentai mažesni, juo jų eksi- 
tacija yra palyginamai didesnė; taip pat fragmentai, prieš isolavimą turėję 
mažesnį metabolizmą, išėję iš dominuojančios srities stabdančio poveikio, 
pasižymi didesne eksitacija (Child, 1914). Vadinasi, jeigu pirmas Piana- 
via dorotocephala zooidas padalinamas skersiniais pjūviais į keletą lygių 
„fragmentų, tai priešakiniai rodo mažesnį eksitacijos stovį, negu užpakali- 
niai. Tam tikrų eksitacijos stovių tiesioginis padarinys —- atatinkamas re- 
spiracijos procesų intensivumo padidėjimas. 

Regeneracijos procesams prasidėjus, kiekviename tokio fragmento ga- 
le, pjūvio paviršiaus vietoje, susidaro naujo, indiferentiško audinio masė. 
Ji pasižymi pakeltu metabolizmu ir rodo tendenciją tapti naujo gradiento 
galva. Bet priešakinis fragmento galas, dėl jo padėties planarijos kūne, 
turi bendrai aukštesnį metabolizmą, todėl jo regeneracijos audinys ir tampa 
dominuojančia sritim, trukdančia galvos formavimąsi priešingame gale. 
Tuo tarpu trumpesniuose fragmentuose metabolizmo skirtumas abiejuose 
pjūvio paviršiuose yra labai mažas, ir dažnai pasitaiko, kad priešakinis ga- 
las neįstengia įsigalėti visame regeneruojančiame organizme ir tada 'abie- 
„juose fragmento galuose išauga galva. Pažymėtina, kad tokie dvigalviai 
„regeneratai gaunami tik iš trumpų fragmentų. 

Lyginant didelio Planaria dorotocephala fragmentų skaičiaus regenera- 
„cijos davinius yra nustatyta, kad ne visos galvos išsidiferencuoja, o dalis 
fragmentų lieka visai be galvos. Normalių galvų skaičius, kurį duoda vie- 
nodo dydžio fragmentai, išimti iš įvairių planarijų tos pačios kūno vietos, 

rodo tos vietos regeneracijos pajėgumą.  Normalių galvų skaičius, gautas 
lygiuose, bet iš įvairių tos pačios planarijos kūno vietų paimtuose fragmen- 
tuose, būna nevienodas; jis eina mažyn pirmame Planaria dorotocephala 
zooide einant nuo galvos į užpakalį ir vėl pradeda eiti didyn antrame jos 
zooide, t. y. normalių galvų skaičių didėjimo ar mažėjimo eiga sutinka su 
fiziologinių gradientų eiga (Child, 1911; 1921). 

Nenormalių galvų reiškinys šios planarijos regeneracijoje aiškinamas 
tuo, kad senieji kiekvieno fragmento audiniai taip pat pasižymi tam tikru 
metabolizmo intensivumu. Tas intensivumas po supjaustymo daugiausia 
pakyla tuose fragmentuose, kurie prieš isolavimą yra turėję mažesnį jautru- 
mą ir metabolizmą. Ši aplinkybė ir trukdo išsidiferencuot normalioms gal- 
voms priešakiniame kiekvieno fragmento gale.  Normalių galvų skaičius 
paprastai randasi tiesioginiu santykiu su kiekvieno fragmento priešakinio 
galo metabolizmo intensivumu ir atvirkščiu santykiu su to paties fragmen- 
to senųjų audinių metabolizmu. Pirmojo Planaria dorotocephala zooido už- 
pakaliniai fragmentai tuojau po supjaustymo pasižymi didesniu senųjų 
audinių metabolizmo pakilimu palyginus su priešakiniais, todėl tie frag- 
mentai ir duoda didesnį nenormalių galvų skaičių Labai trumpuose frag- 
mentuose trukdantis senųjų audinių poveikis dar labiau pasireiškia ir duo- 
da žymų begalvių regeneratų skaičių. Jaunų planarijų fragmentai duoda 
normalių galvų palyginamai mažiau, kas rodo, kad trukdantis senųjų audi- 
nių poveikis jaunų gyvulių yra stipresnis (Šivickis, 1923). 

Polycelis nigra regeneracijoje gauti daviniai, bendrai imant, sutinka su 
P. dorotocephala daviniais, išskiriant tik tai, kad P. nigra parodo tik vieną 
zooidą, o antrojo (užpakalinio), matyti, visai neturi. P. migra regeneracijoje 
gautos nenormalios galvos daugiausia nuo viena kitos skiriasi įvairiais akių 
skaičiais. Todėl atrodo, kad ši aplinkybė (t. y. nevienodi akių skaičiai) ir 
gali būti sunaudota Polycelis nigra regeneratams charakterizuot, juo labiau, 
kad toks charakterizavimo būdas labai paprastas ir kiekvienam pigiai pri- 
einamas. Be to, šis biidas patogus dar todėl, kad įgalina stebėjimų davi- 
nius išreikšti skaičiais, t. y. įgalina laikytis tam tikro tikslumo. Tiesa, kaip- 
rodo patiekti akių skaičiavimo daviniai, vienos ir tos pačios kategorijos 
regeneratų akių skaičiai nėra visiškai vienodi. Svarbiausia to nevienodu- 
mo priežastis yra ta, kad ir normalių policelių akių skaičiai nėra vienodi. 
Kaip rodo jų akių skaičiavimo daviniai, normalių suaugusių policelių akių 
skaičiai svyruoja tarp 94 ir 40. Panašus svyravimas negalėjo nepasireikšti 
ir regeneratų akių skaičiuose. Antra priežastis — fragmentų ilgio nevie- 
nodumas. Gyvas judančias kirmėlaites labai sunku supjaustyt į visiškai 
lygias, 1 mm ilgumo dalis, bet imant eksperimentams daug gyvulių ir iš- 
vedant jų regeneravusių akių vidutinius skaičius, šis netikslumas išlyginamas.. 

Aukščiau išdėstyta teorija nustato, kad regeneruojančios galvos for- 
mavimąsi nulemia du priešingu faktoriu: pirmas — celių veiklumas, t. y. jų 
metabolizmo aukštumas, priešakiniame fragmento gale tiesioginiai nukreip- 
tas į galvos formavimą, ir antras — kitų fragmento celių trukdantis veiki-- 
mas, kurs taip pat yra padarinys jų metabolizmo intensivumo ir kuris sie- 
kia nuslopinti priešakinio galo celių dalymąsi bei jų augimą. Juo stipres- 
nis pirmas faktorius, juo didesnis normalių galvų skaičius; juo stipresnis 
antrasis santykiu su pirmuoju — juo mažesnis normalių galvų skaičius 


(Child, 1920). 

Taikant šią teoriją Polycelis nigra regeneracijos daviniams, tenka pri- 
pažinti, kad antrojo faktoriaus poveikis čia pasireiškia akių skaičiaus maži- 
nimu ir tas trukdantis poveikis palaipsniui einant didyn eina nuo „A“ ka- 
tegorijos regeneratų iki „F“. Kiekvieno fragmento priešakinis galas, dėl 
jo padėties kirmėlaitės kūne, turi didesnį metabolizmo intensivumą, negu 
kitos jo dalys, todėl jis rodo tendenciją virsti dominuojančia sritim ir atsta- 
tyti normalią galvą su akių skaičium, artimu normalaus policelio akių skai- 
čiui. Juo kurio nors fragmento priešakinio galo metabolizmas aukštesnis, 
juo geriau tame fragmente galva išsidiferencuoja, ir atvirkščiai. Vadinasi, 
kreivės (2 brėž.), rodančios gradaciją iš įvairių fragmentų išaugusių rege- 
neratų akių skaičių, kartu atvaizduoja ir išilginės Polycelis nigra kūno ašies 
metabolizmo gradientą, kurs „A“ fragmente yra daugiausia įsigalėjęs, O 
einant į užpakalį palaipsniui eina mažyn. 

Planaria dorotocephala regeneracijoje nustatyta, kad fragmentų atskyri- 
mas daugiau stimuluoja senuosius audinius tuose fragmentuose, kurių me- 
tabolizmas prieš atskyrimą yra buvęs mažesnis. Ši aplinkybė, matyt, visai 
nuslopino paskutiniuose Polycelis nigra fragmentuose galvos diferenciavi- 
mosi pajėgumą, todėl „E“ ir „F“ fragmentai duoda begalvius regeneratus, 
kas vėl patvirtina samprotavimą, jog užpakalinių /'olycelis nigra fragmentų 
metabolizmo intensivumas, palyginus su priešakiniais, yra mažas. 

Planaria dorotocephala regeneracijoje nustatyta, kad begalviai regenera- 
tai. kilę iš postfaringinių kūno dalių, lieka be faringo, t. y. jų priešakinis 
kūno galas nepajėgia atstatyti dalių, priklausančių aukštesnėms mortologi- 
nės ašies vietoms (Child, 1915). Begalviai Polycelis nigra regeneratai, iš- 
augę iš „E“ ir „F“ fragmentų, visi kaip vienas, lieka be faringo. Tenka 
manyti, kad panašų reiškinį Polycelis nigra regeneracijoje nulemia ta pati 
aplinkybė, kaip ir Planaria dorotocephala begalviuose regeneratuose. 

Taip pat Planavia dorotocephala galvos diferenciavimosi daviniai rodo 
užpakalinius fragmentus turint aukštesnį metabolizmą, palyginus su vidu- 
riniais. Ši aplinkybė nulemia naujo zooido sudarymą šios planarijos už- 
pakalinėje kūno dalyje (Child, 1916, 1920). Jeigu Polycelis nigra regene- 
ratų akių skaičių gradaciją laikyti tiesiogine šių kirmėlaičių atatinkamų kū- 
no vietų metabolinio aktivumo išdava, tai tenka prileisti, kad panašaus už- 
pakalinių fragmentų metabolizmo pakilimo šiose kirmėlaitėse nebuvo, ka- 
dangi iš jų išaugę regeneratai liko visai be akių, t. y. parodė mažiausią 
galvos diferenciavimosi pajėgumą. Vadinasi, užpakalinio zooido jos netu- 
rėjo bent tuo laiku, kada šios kirmėlaitės buvo pjaustomos. 


XI. Išviršinių veiksnių poveikis regeneracijos procesams. 


Fiziologinio gradiento įsigalėjimas nediferencuotoje protoplazmos ma- 
sėje aiškinamas tuo, kad tą masę kurioje nors vietoje paliečia tam tikras 
išviršinis veiksnis. (Gyva protoplazma reaguoja į tokį palietimą ir kaipo 
tos reakcijos, arba eksitacijos, padarinys pasireiškia vietinis metabolizmo 
aktivumo padidėjimas. Ši eksitacija, prasidėjusi paliestame taške, išsiple- 
čia po visą masę, bet jos efektas eidamas tolya palaipsniui silpnėja. Ata- 
tinkamai silpnėja ir metabolizmo padidėjimas. Jeigu tą protoplazminę masę 
dar ir dar veiks kokie nors išviršiniai stimulai, tai aukštesnio metabolizmo 
vietas jie stimuliuos daugiau, nes tokios vietos visuomet jautresnės bet 

kokiems išviršiniams veiksniams. Pakartotinos stimulacijos poveikiu proto- 
plazminė masė įgauna tendenciją diferencuotis tam tikra pastovia kryptim, 
atatinkančia metabolinio intensivumo gradaciją  Aukštesnio metabolizmo 
sritis, t. y. fiziologiškai dominuojanti sritis, pradeda diferencuotis pirmoji, ji 
nulemia ir kitų subordinuotų dalių diferenciavimąsi. Vadinasi, pirminiai 
dominavimo ir subordinacijos santykiavimai nulemia viso būsimo organi- 
mo didumą, vieningumą ir jo tvarką, o dominuojanti sritis, bent pradžioje, 
yra naujo individo formavimosi rengėjas ir organizatorius (Speman, 1918, 
1925, 1927; Child, 1928). 

Anksčiau buvo manyta, kad tos dominuojančios srities poveikis pasi- 
reiškia masiniu ypatingų medžiagų transportu atatinkama kryptim, bet tokių 
medžiagų surasti nepavyko; be to, daugelis faktų duoda progos manyti, 
kad dominuojančios srities poveikis turi greičiau transmisinį, negu trans- 
portativinį pobūdį. Transmisiniai santykiavimai pasireiškia kaipo energijos 
transmisija protoplazminės masės viduje. >varbiausia transmisijos forma— 
tiziologinių procesų sužadinimas, paskui kuriuos eina morfologiniai procesai 
paprastai taip, kad kiekvienam metabolizmo aktivumo laipsniui susidaro 
atatinkama morfologinio diferenciavimosi rūšis, kurios prigimtis kaip tik ir 
yra tiesioginė besiformuojančios kūno dalies metabolinio intensivumo iš- 
dava, t. y. mortologinis organizmo polariškumas yra artimai susijęs su 
metabolinio kūno ašies gradiento egzistavimu (Child, 1928). Jeigu tai tei- 
singa, tai indiferentiškos protoplazmos diferenciavimosi pradžią ir jos 
krypti nulemia išvršiniai faktoriai; galima tikėtis, kad panašų samprotavimą 
patvirtins ir eksperimentiniai daviniaj. Iš tiesų, naujų ašių sudarymas skir- 
tingu apšvietimu, elektros srove, vietiniu temperaturos pakėlimu ir kitais 
šios rūšies faktoriais aiškiai rodo, kad panašūs išoriniai stimulai tikrai de- 
terminuoja tiziologinius skirtumus tam tikra kriptim ir sudaro bazę akti- 
vesnėms vietoms dominuot. Dargi įplantuota kito organizmo dalelė gali 
kūną visai reorganizuot ir net privesti apkreipt jo poliariškumą. 

Kaip matyti iš 3-ios ir 4-sios tabelių, įvairaus sąstato vandenyje 
auganti Polycelis nigra fragmentai davė skirtingus rezultatus. Šulinio van- 
deny išaugę regeneratai turi žymiai didesnį akių skaičių palyginus su antro 
skyriaus regeneratais, išaugusiais kitame vandeny, turinčiame mažesnį dru- 
sku nuošimtį. Galima prileisti, kad didesnė druskų koncentracija stipriau 
stimulavo kiekvieno fragmento naujus regeneracijos audinius ir tuo būdu 
sudarė geresnes sąlygas diferencuotis galvai, kas ir pasireiškė didesniais 
pirmo skyriaus regeneratų akių skaičiais. Tačiau reikalinga pažymėti, kad 
eksperimentai su pirmo skyriaus policeliais buvo atlikti anksčiau, t. y. šie 
gyvuliai trumpesnį laiką yra gyvenę laboratorijos sąlygose, todėl jų akti- 
vumas savaime galėjo būti didesnis. Bet to paties pirmojo skyriaus trag- 
mentų didesnis mirtingumas rodo, kad daugiau poveikio čia galėjo turėti 
vandens sąstatas. 1 

Planaria dorotocephala regeneracijoje respiracijos intensivumo ir jautru- 
mo matavimas parodė, kad pirmų dviejų parų laikotarpyje isoluoti frag- 
mentai pasižymi pakeltu metabolizmu ir kad sritys, po isolavimo pasižy- 
minčios didesniu metabolizmo intensivumu, yra jautresnės išviršiniams po- 
veikiams (Child, 1914). Ši aplinkybė galėjo paveikti Polycelis niyra isoluo- 
tų fragmentų mirųmo eigą. Kaip matyt iš 2-sios tabelės, pirmų dviejų 

parų laikotarpy  mirumas buvo žymiai didesnis, negu visą likusį laiką. 
Be to, viduriniai fragmentai, bendrai imant, davė didesnį mirumo nuo- 
šimtį, kas rodo didesnį jų jautrumą išviršiniams veiksniams. 


XII. Funkcijos reikšmė regeneracijos procesams. 


Tų pačių planarijų regeneracijos procesų tolimesnis tėmijimas leido 
atstatomų kūno dalių vėlybesnį formavimąsi surišti su tų dalių funkcija. 
Svarbiausiais mechaniškais formos regulavimo faktoriais šiuo atveju tenka 
laikyti judesius, t. y. audinių, organų ir viso kūno tolimesnis formavimasis 
statomas į tiesioginę priklausomybę nuo traukimo ir spaudimo veikimų, 
susidarančių judant regeneruojančiam gyvuliui iš vietos į vietą ir tuo ar 
kitu būdu naudojant atstatomas kūno dalis. Su tais judesiais surištas ata- 
tinkamas medžiagų pernešimas, senųjų organų ir kitų kūno dalių perdirbi 
mas ir naujų audinių sukūrimas. Taip kad kiekvieno organo ar visos kū- 
no dalies tolimesnis formavimasis priklauso nuo jų naudojimo. 

Dėl tų pačių priežasčių tolimesnėje regeneracijos procesų eigoje ir 
senosios kūno dalys žymiai pasikeičia prisitaikydamos prie naujai sudaro- 
mų, nes tik labai retai regeneravusi dalis visiškai pakeičia prarastąją ir, kaip 
anoji, pilnumoje prisijungia prie išlikusių dalių. O paprastai likusios dalys 
pergyvena tam tikrą persiftormavimą ir persikėlimą arčiau ar net toliau nuo 
atstatomų dalių, kad palengvintų naujų dalių prisijungimą prie senųjų. 
Ypačiai lengva stebėti panašūs senųjų kūno dalių persikėlimai planarijų 
regeneracijoje, kur įvairūs organai, pav. smagenų ganglijai, faringas ir t. t. 
savo padėtyje gali būti labai pakeisti, jeigu senoji jų padėtis nebetinka 
naujai, regeneracijos procesuose susidariusiai, kūno formai. Taip pat kiek- 
vienas regeneruojantis supjaustytos planarijos kūno fragmentas žymiai pa- 
sikeičia, prisitaikydamas prie naujo kūno pavidalo ir atatinkamo dydžio. 
Prie panašių pasikeitimų jį priveda reikalas atstatyti pirminį santykį tarp 
senųjų ir naujųjų kūno dalių, be kurio normalus organizmo gyvenimas 
nėra galimas. Tokiam normalių santykių atstatymui kaip tik didžiausios 
reikšmės turi judesiai ir su jais surištas atatinkamas senųjų dalių persikė- 
limas, jų persitormavimas, o taip pat ir naujų dalių augimas (Child, 1903—1906). 

Panaši judesių reikšmė matoma ir atstatant nuožulniai nupjautas kūno 
dalis. Paprastai regeneracijos kūgis ir iš jo besiplėtojanti kūno dalis stovi 
taip, kad jos išilginė ašis supuola su kūno ašim, jeigu atsatomas prieša- 

„kinis ar užpakalinis kūno galas. Kampu prie išilginės kūno ašies stovin- 
čios dalys regeneruoja tuo pačiu kampu. Bet tokius santykius matome 
tik tada, kai pjūvio plokštuma sudaro statų kampą su išilgine ašim viso 
kūno arba regeneruojančios kūno dalies. Darant nuožulnius pjūvius, atsta- 
tomos dalys būna atatinkamu kampu palikusios išilginės ašies kryptim. 
Reiškia, pirminę regenerato padėtį determinuoja ne kūno ašis, bet pjūvio 
plokštuma. Tačiau su laiku netaisyklingos padėties regeneratai atsitaiso, 
nes proksimalinėje žaizdos dalyje prasideda stipresnis augimas, kurs rege- 
neruojančią dalį ir atveda į normalią būklę (Driesch, 1901; Morgan, 1901). 

Vadinasi, tenka manyti, kad faktoriai, determinuojantieji regeneruojan- 
čių kūno dalių formavimąsi, ir pradžioje ir vėlybesnėse stadijose, yra gry- 
nai funkcionalinio pobūdžio, ir įvairios regeneracijoje gaunamos formos 
priklauso nuo tų faktorių veikimo jėgos, bet ne nuo jų rūšies (Abeloos, 1927). 

Panaši judesių reikšmė Polycelis nigra regeneracijoje galėjo paveikti 
užpakalinės kūno dalies sudarymą. Būtent: iš pirmutinių fragmentų išaugę | 
regeneratai turi užpakalinę kūno dalį nors mažesnę, bet geriau tinkamą 
vandens gyvenimui. Dažnai galima buvo matyt, kad „A“, „B“ ir „C“ ka- 
tegorijų regeneratai plauko vandenyje, tuo tarpukai „D“. „E“ ir „F“ rege- 
neratai jokiais judesiais nepasižymėjo ir jų užpakalinė kūno dalis nepanaši 
į vandens gyvulių atatinkamą kūno dalį. 

2 Santrauka, 

1. Iš įvairių Polycelis nigra kūno fragmentų išaugę regeneratai dau- 
giausia skiriasi akių skaičiais. Iš „A“ fragmentų išaugę regeneratai turi 
akių daugiausia, iš kitų fragmentų išaugusiuose regeneratuose akių skaičiai 
palaipsniui eina mažyn ir iš paskutiniųjų, t. y. iš „E“ ir „F* Polycelis nigra 
kūno fragmentų regeneravę gyvuliai, visi kaip vienas, lieka akli. Einant 
Child'o teorija, ši Polycelis nigra regeneratų akių skaičių gradacija yra tie- 
sioginė atatinkamų kūno vietų metabolinio aktivumo išdava ir rodo Polyce- 
lis nigra išilginės kūno ašies metabolizmo gradientą, kurs „A“ fragmente 
daugiausia yra įsigalėjęs, o einant į užpakalį palaipsniui eina mažyn. 

2. Polycelis nigra regeneracijos procesus veikė vandens sąstatas: 
vandeny, turinčiame didelį druskų nuošimtį, išaugę regeneratai pasižymėjo 
didesniu akių skaičium, bet rodė ir didesnį mirumą. Vandeny su mažes- 
ne druskų koncentracija mirumas buvo mažesnis, bet akių taip pat rege- 
neravo mažiau. Destiluotame vandeny auginti fragmentai visi išgaišo. 

Oro slėgimas ir oro kitėjimai. 


Santrauka S Olšausk o paskaitų, 
skaitytų per radio 1929 metų Gegužės mėn 
2. Žemo ir aukšto oro slėgimo sritys. 

Praeitą kartą buvo išaiškinta, kad vėjas pareina nuo oro slėgimo skir- 
tumo įvairiose vietose ir kad oras iš aukštesnio slėgimo vietos keliauja į 
žemesnio slėgimo vietas. 

Kad sudarytų vaizdą oro slėgimo pasiskirstymo įvairiose vietose, ima 
žemėlapį su pažymėtomis jame meteorologijos stočių vietomis. (Gau- 
tieji radio keliu iš įvairių meteorologijos stočių oro slėgimo daviniai žy- 
mimi atatinkamose žemėlapio vietose. Jungdami vienodo oro slėgimo vie- 
tas, gauname linijas, vadinamas isobarėmis. Oro žemėlapiuose (vadina- 
muose sinoptiniuose žemėlapiuose), isobarės dažniausiai vedamos per 5 
milimetrus. Jos tokiu būdu vaizduoja tą oro slėgimą, kurio dydis, išreikš- 
tas milimetrų skaičiais, turės gale O ar 5, pav., 740, 745 ar 765, 770 ir t. t. 
Iš bet kurios isobarės vieno šono oro slėgimas visuomet bus aukštesnis, 
iš kito žemesnis. 

Isobarių pravedimas įgalina labai aiškiai atvaizduoti oro slėgimo pa- 
siskirstymą tam tikrame plote bet kuriuo metu, atatinkančiu gautiems oro 
slėgimo daviniams. Juo isobarės išvestos dažniau, tuo aiškesnis gaunamas 
oro slėgimo pasiskirstymo vaizdas. Turint isobares, galima būtų manyti, 
kad oras keliaus tiesiog nuo aukštesnio oro slėgimo isobarės prie žemes- 
nio slėgimo isobarės, arba, aiškiau kalbant, vėjas pūs tąja kryptimi, kuria 
oro slėgimas smarkiau krinta. Tikrumoje vėjas neturi nurodytos krypties, 
ir mūsų šiaurės pusrutuly vėjo kryptis visuomet atsilenkia į dešinį šoną 
nuo to kelio, kuriuo oras rodytųsi turįs keliaut dėl savo slėgimo skirtumo 
gretimose vietose. Vėjo atsilenkimo priežastimi nuo tiesioginės krypties 
laikoma esant Žemės sukimąsį. 

Čia tenka pridurti, kad be tam tikrų matematiškų skaičiavimų sunku 
šį atsilenkimą išaiškinti; be to, dėl laiko stokos netektų gilintis į šiuos 
skaičiavimus. Bet pažvelgus į bet kurį sinoptinį žemėlapį bus aišku, kad 
tam tikrose vietose pagal isobarę vėjas pučia iš aukštesnio oro slėgimo į 

žemesnį ne stačiu kampu kitos isobarės kryptim, bet atsilenkdamas nuo 
tos krypties į dešinę. Tokiu būdu žemesnis oro slėgimas bus visuomet 
kiek į priešakį ir į kairę nuo vėjo krypties, o aukštesnis slėgimas — kiek 
į užpakalį ir į dešinę nuo tos pat krypties. Silpnam vėjui pučiant, atsilen- 
kimo kampas svyruoja nuo 509 iki 600, stipriam — atsilenkimas siekia 
700—800; tokiu būdu stiprūs vėjai pučia beveik pagal isobarę. 

Tenka dar nurodyti, kad vėjo krypčių pasiskirstymas priklauso oro 
slėgimo dydžių įvairiose vietose. Jeigu bet kuriame plote isobarės susiskir- 
sto taip, kad žemesnio oro slėgimo isobarė randasi aukštesnio oro slėgi- 
mo isobarės vidury, o ši pastaroji apgaubta dar aukštesnio oro slėgimo 
isobarių, kurių paskutiniosios oro slėgimo dydis dažniausiai neviršija 760 
milimetrų, tai ši sritis vadinama žemo oro slėgimo sritimi (ciklonu), 0 že- 
miausias oro slėgimas kalbamos srities ribose laikomas žemo oro slėgimo 
srities centru. Atvirkščiai, jei bet kuriame plote aukštesnio oro slėgimo iso- 
barė bus kitų gretimų jai aukštesnio oro slėgimo isobarių vidury ir toliau 
nuo jos bus isobarės, kurių paskutinioji nebus žemesnė kaip 760 milime- 
trų, tai tokia sritis vadinama aukšto oro slėgimo sritimi (anticiklonu), o šios 
srities aukščiausias oro slėgimas bus jos centras. 

Žemo oro slėgimo srities ribose isobarės esti sujungtos ir turi su- 
spausto apskritimo — elipsio pavidalą. Aukšto oro slėgimo srities isoba- 
rės žymiai retesnės, be to, jos nepasižymi tokia aiškia forma, kaip žemo 
oro slėgimo srities isobarės. Žiūrint oro slėgimo paskirstymą žemo ir 
aukšto oro slėgimo srityse, kalbamųjų sričių isobarės dažnai įgauna tam 
tikrų išgaubimų ir įdubimų, kurie praktinėje meteorologijoje turi svarbios 
reikšmės. Jų tarpe pažymėsim žemo oro slėgimo lovį (atšaižą), kuris ęsti 
atvaizduotas išgaubimu (išpūtimu) isobarės šios srities pakraščiuose. Šio 
lovio savybės atatinka mažą cikloną, kuris randasi pamatinio ciklono pakraš- 
ty ir turi savo atskirą centrą. Taip pat ir aukšto oro slėgimo sričių iso- 
barės atskirose vietose turi tam tikrų iškraipymų pleištų pavidalo, kurie 
gali būti laikomi neva atskirais anticiklonais, susidariusiais pamatinio anti- 
ciklono pakrašty. 

Jei prileisim, kad ciklono ir anticiklono isobarės turės apskritimo for- 
mą, tai vėjo krypčių suskirstymas kalbamose srityse gali būti lengvai nu- 
statytas atskirose šių sričių dalyse. Iš ciklono pakraščiu vėjas pučia į jo 
"centrą ne pagal tiesiąją liniją, bet pagal tam tikras kreivąsias linijas — spi 
ralias: oras lyg sukasi aplink ciklono centrą. Anticiklone oras juda pris- 
šinga kryptimi, nes jis eina iš anticiklono vidurio į jo pakraščius, taip pat, 
lyg ir sukdamasis aplink jo centrą. Tokiu būdu ciklone ir anticiklone 
gauname tam tikrų sūkurių pavyzdžius, panašius į vandens sūkurius. Cik- 
lone oras sukasi aplink jo centrą prieš laikrodžio rodyklę, t. y. atvirkščiai 
tam judesiui, kokį turi laikrodžio rodyklė, sukdamosi aplink laikrodžio ci- 
ferblatą.  Anticiklone oras sukasi aplink jo centrą pagal laikrodžio rodyklę. 

Jei įsidėmėsim oro judesį ciklone ir anticiklone, tai nesunku supra- 
sti, koks vėjas galės būti atskirose kalbamųjų sričių dalyse. Taip, antai, 
pietų-rytinėj daly pučia pietų vėjai, žiemių-rytinėj būva rytų, žiemių-vakari- 
nėj būva žiemių ir pietų-vakarinėj būva vakarų vėjai. Anticiklono atskirose 
dalyse vėjai pasiskirsto taip: pietų-rytinėj daly pučia žiemių vėjai, žiemių- 
rytinėj būva vakarų, žiemių-vakarinėj būva pietų ir pietų-vakarinėj būva ry- 

Bet jei būtų norima iš isobarių spręst apie oro temperaturos pasi- 
skirstyma, tai šį uždavinį išspręsti būtų nepalyginamai sunkiau. Vis dėlto 
iš isobarių padėties dalinai galima spręst ir apie oro temperatura tam tik- 
roje vietoje. Kaip jau buvo minėta, ciklono pietų-rytinėj daly pučia pietų 
„vėjai, o žiemių-vakarinėj—šiaurės vėjai. Dažniausiai pietų vėjas atneša šiltą 
orą iš pietinių kraštų, o žiemių vėjai atvirkščiai — šaltą iš šiaurės kraštų 
Tokiu būdu ciklono pietų-rytinėj daly su pietine oro srove oro temperatu- 
ra turi būti palyginti aukšta, o žiemių-vakarinėje — atvirkščiai, žemesnė, 
Anticiklone galima laukti priešingo oro temperaturos pasiskirstymo; būtent, 
jo rytinė dalis turi būti šaltesnė negu vakarinė. Retkarčiais oro tempera- 
tura esti pasiskirsčius ciklono dalyse ir atvirkščiai. Priežastis čia ta, kad 
pietų vėjas nevisuomet atneša mums orą iš šiltų kraštų, nes pietų vėjas 
gali atnešti oro ir iš šiauresnių šalių, dėstis kaip yra susidariusios oro sro- 
vės didesniame plote, kuriame vyrauja žieminė oro srovė ir, keliaudama 
sūkurio pavidalu, pietų vėjų padedama, gali atnešti šalto oro. Taip pat ir 
žiemių vėjas gali būti šiltesnis tuo pačiu laiku negu pietys, jei žiemys at- 
neša šilto oro iš pietinių kraštų dėl tam tikro palankaus oro slėgimo pa- 
siskirstymo. Oro temperatura tokiu būdu gali būti laikoma dokumentu, 
liudijančiu tam tikros oro srovės kilmę. 


Dabar panagrinėsim, kaip plėtojasi ciklonas ir anticiklonas, Dažniau- 
siai galima pastebėti iš sinoptinių žemėlapių, kad susidariusio ciklono cen- 
tras pradžioje ne visai žemas; paskiau, oro slėgimas centre pradeda eiti mažyn, 
kitaip tariant, ciklonas gilinasi, ir, vienai kitai dienai praslinkus, centre susidaro 
žemiausias oro slėgimas, kurio dydis būna įvairus atskiruose cikionuose; 
galų gale oro slėgimas centre pradeda augti, kitaip kalbant, ciklonas užsi- 
pildo. Tokiu būdu ciklono gyvavimas gali trukti, bendrai imant, vos keletą 
parų, ir tik išimtinais atsitikimais— daugiau kaip savaitę. Savo gyvavimo 
eigoje ciklonas nuolat keliauja iš vienos vietos į kitą. Anticiklono gyvavi- 
mas būna dar ilgesnis. Pavyzdžiui, 1920 metais Vasario mėnesy anticiklo- 
nas išsilaikė daugiau kaip dvejetą savaičių (II. 5—21), dėl kurios priežasties 
tuo laiku ir vyravo stiprūs šalčiai. 

Kyla klausimas, kuriuo būdu ciklone, jų gyvavimo pradžioje, oro slė- 
gimas ne tik neauga, bet dar krinta, nors galima būtų laukti, kad vėjui pu- 
čiant į ciklono centrą, į cikloną nuolat patenka vis didesnės or0 masės, ku- 
rios gelėtų padidinti oro slėgimą. Iš to galima padaryti išvada, kad oro 
masės, kurios įplaukia ciklonan, negali pasilikti šitame ciklone, bet kaž kur 
dingsta. Daugel oro judesių stebėjimų aukštesniuose sluoksniuose pakan- 
kamai išaiškina oro judesį ciklone ir anticiklone. Iš kalbamų stebėjimų 
surastą, kad aukštesniuose oro sluoksniuose oras išteka iš ciklono ir plau- 
kia į anticikloną; tokiu būdu oro judesis kalbamose srityse atvirkščias tam 
oro judesiui, kuris stebimas arti Žemės paviršiaus. Sis reiškinys turi di- 
delės svarbos. Jei oras įplaukia į cikloną arti Žemės paviršiaus, o aukštes- 
niuose sluoksniuose išteka ir jo, tai savaime aišku, kad oras ciklone turi 
kilti aukštyn.  Anticiklone vaizdas bus kaip tik atvirkščiais. Tekąs aukštes- 
niuose sluoksniuose oras į anticikloną turi leistis žemyn, kad atpildytų 
tą oro kiekį, kuris arti Žemės paviršiaus išteka iš anticiklono. Tokiu būdu, 
be grynai gulsčio (horizontalinio) oro judesio, turi būti dar statmeniško 
(vertikalinio) oro masių judesių aukštyn ir žemyn, vadinamų  kilstančių ir 
krintančių srovių: ciklone turėsim kylančias oro sroves, anticiklone — 
krintančias. Tikrai pasakius, šių pastarųjų srovių greitumas labai mažaš: 
jų greitumas matuojamas milimetrais ir centimetrais per sekundę. Tuo 
pačiu laiku kai gulščios (horizontalinės) srovės nukeliauja keliasdešimts ki- 
lometrų, statmeniškos (vertikalinės) srovės pakyla ar nusileidžia vos ke- 
letą metrų. 

Nustatyta, kad oras turi tam tikrą vandens garų kiekį, kuris gali eiti 
mažyn ar didyn. Keliaudamas per jūres, upes oras gauna daugiau van- 
dens garų. Bet vandens garų kiekio tam tikras tūris priklauso nuo oro 
temperaturos ir tam tikroj temperaturoj tam tikram tūry gali būti apibrėž- 
tas toks garų kiekis, kuris negalės pakitėti, jei temperatura nekitės. Jei 
oras būtų prisotintas vandens garų tam tikroj temperaturoj, tai temperaturai 
pakilus oras jau nebūtų prisotintas ir reikėtų dar tam tikro garų kiekio, 
kad ji prisotintų. Atvirkščiai, jei prisotintą orą atšaldinti, tai dalis vandens 
garų sutirštės ir susidarys rūkas. Tas pat įvyksta kilstančioj oro srovėj. 
Dalykas čia tas, kad, orui kylant aukštyn, jis visuomet šiek tiek atšala. 
Galima pasakyti, kad per kiekvienus '00 metrų į viršų oro temperatura 
krinta maždaug 10. Vandens garų dalis, atšaldoma, sutirštėja, susidaro ma- 
ži vandens lašeliai, iš kurių susidaro debesys. Jie pradžioje būna toki 
lengvi, kad gali dar kaboti ore. Iš mažų lašelių, jiems susijungus, gali su- 
sidaryti sunkesni lašai, kurie krinta žemėn lietaus pavidalu.  Temperaturoj 
žemiau 00 vandens garų tirštėjimas įvyksta kietu pavidalu, būtent, sfiego, 
krušos ir kruopų pavidalu. Tokiu būdu kilančiųjų oro srovių poveikiu, ci- 
klono srity paprastai būna ūkanotas ar bent debesuotas oras su krituliais. 
Atvirkščiai, anticiklone oras, leisdamasis žemyn, kiek sušyla ir esamas jame 
vandens garų kiekis, nors pradžioje ir atatiktų prisotintam stoviui, nusi- 
leisdamas žemyn jau nebus prisotintas ir, bendrai, jo kiekis bus mažesnis 
negu viršuje, nes dalis vandens lašelių, kurie galėtų būti viršuje, gali išga- 
ruoti.  Dėlto anticiklone oras paprastai bus giedras ar mažai debesuotas 
be kritulių. Tačiau negalima tvirtinti, kad visose ciklono dalyse oras vi- 
suomet bus su krituliais, o anticiklone- giedras. Apie tai kitą kartą. (B. d.) 

Dresdeno Higienos Paroda 1930 m. 
Aprašinėja profesorius P. B. Šivickis, šiuo metu Tihany, Vengrijoj. 

Tai buvo 1904 m.— Šiauliuose aš norėjau nusipirkti kokį nors veikalą 
iš higienos srities. Išklausinėjau visuose, tuo laiku ten buvusiuose, kny 
gynuose ir ne tik kad jokios knygutės šiuo klausimu negavau, bet nema- 
žai nustebinau, o gal net ir išgąsdinau knygų pardavėjus, beklausinėdamas 
apie kaž kokius nežinomus, o gal dar ir uždraustus raštus. 

Laikai keičiasi. Dabar Lietuvoje, jei ne kur kitur, tai bent didesniuo- 
se miestuose, galima gauti įvairių veikalų iš higienos srities. Apie ją gir- 
dime ir kalbant. Ogi užsieniuose šiais laikais rengiama net higienos mu- 
zejai bei parodos. Svarbiausia šios rūšies paroda yra šių metų Dresdeno 
Higienos Paroda. 

Dresdenas geriau žinomas dailininkams ir įvairiems grožio mėgėjams, 
negu gamtininkams. Čia senovės karalių ir kunigaikščių rūmai ne tik kad 
yra labai gražūs iš viršaus, bet ir viduje jie yra pilni įvairių grožybių. Ta- 
čiau Dresdenas savo šių metų Higienos Paroda gali suinteresuoti ne tik 
dailininkus, bet ir visus, kuriems rūpi bendrasis žmogaus gyvenimo page- 
rinimas — higiena. 

Toji paroda yra tikrai didelis dalykas. Kad ją visą tinkamai aprašy- 
tum ir išaiškintum, reikėtų parašyti keletą didelių kvarto tomų. Visa paro- 
da sudaro atskirą miestelį. Visas parodos laukas apima apie 400000 ket- 
virtainių metrų plotą, o pačių patalpų aslos plotas — 46700 ketv. metrų. 
Tik paviršutinai žiūrint, ją visą peržiūrėti išeina trys dienos, bet, turint laiko 
„ir noro, būtų galima rasti kas veikti ir per ištisus mėnesius. 

* 


k * 

Bendrai visą parodą galima padalint į dvi dali: viena jų nuolatinė, 
arba Higienos Muzejus (Deutsches Hygiene-Museum), kuris yra tik šį pa- 
vasarį atidarytas ir Dresdene pasiliks nuolatos; o antra — laikinoji, ir ji 
baigsis šį rudenį. Nuolatinoji randasi tam tyčia pastatytuose mūriniuose 
namuose, o laikinoji dalis kituose, taip pat tam tyčia pastatytuose, ar jau 
buvusiuose namuose, kurie yra išmėtyti įvairiose parodos lauko vietose. 
Daug parodos dalykų demonstruojama lauke. 

Patys Muzejaus rūmai pastatyti tik 1930 m. ir turi 100xX160 m grin- 
dų ploto. Tai gražiai pastatyti namai, Jų viduje, be paties muzejaus, ran- 
dasi keletas auditorijų, svečiams kambariai ir k. Svarbiausis muzejuje da- 
lykas — tai paties žmogaus studija. Tinkamais paveikslais, mode- 
liais ir anatomijos preparatais aiškinama visa žmogaus kūno struktu- 
rair jo gyvenimas. 

Tuojau per duris įėjęs matai ant sienos parašus, kuriais aiškinama 
gyvybės atsiradimas ir pačios gyvybės klausimas einant mechanistų ir vi- 
talistų teorijomis. Toliau eina tinkamai ilustruotas sąrašas elementų, įeinan- 
čių į gyvosios medžiagos (protoplasmos) sudarymą. Dar toliau rodoma 
gyvoji medžiaga ir jos savybės, kūno organizacija, celė ir jos struktura, 
organai ir jų sudėtis. Ypačiai gražiai modeliais išaiškinta . raumenų, odos 
ir uervų struktura. Paskui eina skeletas, kuriame ne tik kad parodomos 
visos jo dalys ir jų sujungimai, bet ir skirtumai pagal lyčių ir amžiaus skir- 
tumą. — Ir taip nagrinėjimas kiekvienas kūno ėrganas, kol pereinama 
visos organų sistemos, k. a, integumento, skeleto, raumenų, virškinimo, 
respiracijos, cirkulacijos, ekskrecijos, nervų, specialių jutimų, endokrinių 

liaukų ir k. Ir visa tai aiškinama visais prieinamais būdais. Imkime nors 
ir cirkulacijos sistemą. (Cia parodyta ne tik širdis ir svarbesniosios kraujo 
gyslos, bet ir cirkulacija visame bet kuriame organe, k. a, vienos kojos 
arba rankos, iki mažiausių detalių. Toji visa dalis yra anatomijos muzejus, 
tik daug geriau sutvarkytas, negu dauguma panašios rūšies muzejų ir, žino- 
ma, daug lengviau suprantamas kiekvienam, šiek tiek pasimokinusiam piliečiui. 

Smulkiai išnagrinėjus žmogaus kūną ir jo organus, nagrinėjama jo 
stovis pasaulyje, jo augimas, senėjimas ir mirtis. Svarbią vietą šioje paro- 
dos dalyje turi moteris kaipo žmona ir motina. Parodomi lyčių skirtumai 
ir jų skirtingos funkcijos, kūdikio atsiradimas ir jo išaugimas, gimdymas 
ir įvairūs dalykai, kurie reikalingi motinai gimdymo metu ir po gimdymo. 
Gretimai kitame kambary nagrinėjamas atsigimimas ir eugenika, duodami 
patarimai vedybų reikalais, ypačiai patariama nevesti aklai, t. y. saugotis 
kūno ir sielos ligonių. Cia pat kitame kambary aiškinama, kaip žodžiu ir 
raštu mokinti higienos. Toliau rodoma maistas ir jo vertė, sveikatos ir 
ligos stovis, imunitetas ir apsisaugojimas nuo ligų. 

Iš visų ligų pirmoji vieta duodama tuberkulozui, nes tai labai išsipla- 
tinusi liga, betgi kurios galima išsisaugoti, tinkamai gyvenimą sutvarkius. 
Po tuberkulozo eina lyties ligos. Parodoma jų istorija, dabartinis išsiplati- 
nimas ir kaip su jomis kovojama Vokietijoj. Po to eina limpamosios ligos, 
k. a., raupai, karštinės, gyveliai parasitai ir kaip nuo jų saugotis, kas daryti 
ligoniui susirgus ir p. Ir po to viso eina higienoe istorija ir kokie būdai 
buvo vartojami seniau civilizuotose šalyse ir dabar tebevartojami primiti- 
viųjų žmonių apsisaugoti nuo karščio, lietaus, šalčio, vėjų ir panašių gam- 
tos reiškinių, taip pat kaip gaunami maisto dalykai, apdangalas ir kiti gyve- 
nimui reikalingi dalykai. Yra tai istorinė apžvalga, kaip žmogus prisitaiko 
prie gyvenimo apystovų. 

Visa tai sudėta higienos muzejuje, kaipo nuolatinė paroda. Žmogus 
čia įėjęs susipažįsti su principais, kuriais vadovaudamasis gali suprasti, kas 
žmogaus gyvenimui yra reikalinga ir dėlko reikalinga. Visa padaryta be 
jokių perdėjimų ir nevienšališkai. Jei aš būčiau medicinos studentas ir 
turėčiau progos, tai ištisus mėnesius išbūčiau šiame muzejuje. Daug lai- 
ko čia praleisčiau ir gydytojas būdamas, nes tai yra universiteto dalis, ir 
pati geroji dalis, į kurią neįeina skirtingų ir abejotinos vertės nuomonių 
interpretavimas, bet tik sistemingas faktų išdėstymas. Ne biologui ir ne 
medikui šis muzejus reikšmės, žinoma, turi mažiau, nors faktų išdėstymas ir jų 
žinojimas gali būti naudingas kiekvienam pilno proto apsišvietusiam piliečiui. 

* 


. * sk 

Antroji parodos dalis yra paroda tikra šio žodžio prasme. Ji yra 
didesnė už muzejų ir patalpinta keliuose atskiruose namuose ir parke. Ji 
tik papildo pirmają dalį. Be grynai mokslinių dalykų, čia daug įeina ir 
pašalinės reklamos įvairių firmų, kurios gamina ar parduoda bet kuriuos 
dalykus, turinčius santykių su higiena. O tokių dalykų yra labai daug; 
taigi, komercinė dalis parodoje yra beveik tokio pat didumo, jei nedidesnė, 
kaip ir mokslinė dalis 

Labai svarbią vietą šios gadynės higienoje turi ligoninė Todėl 
ligoninei paskirtas atskiras namas „Das Krankenhaus“. Yra tai pavyz- 
dinga ligoninė, kur parodoma, kaip geriausiai sutvarkyti kambarius, apara- 

tus, kaip juos geriausiai apšviesti, kokia spalva išdažyti, kaip stalus ar kitus 
baldus sutvarkyti, kur geriausiai turėti ligonių priėmimo kambarį, kur Rent- 
geno spindulių kambarį, kur ginekologijos, kur odontologijos ir kiti sky- 
riai. Visas ligoninės pavyzdis taikomas tokiai ligoninei, kurioje sutelpa, 
techniškai kalbant, 1000—1500 lovų. Mano nuomone, tokio didumo ligo- 
ninę Kaunui būtų pravartu tyrėti. Tie, kurie ligoninėmis yra susirūpinę ir 
šiaip jomis suinteresuoti, turėtų su kalbamu ligoninės pavyzdžiu susipažinti. 
Zinoma, jo kopijuoti negalima, nes, ligoninę statant, tektų nemaža kas pa- 
keisti, k. a, paskirstymą kambarių aukštuose. Parodoje viskas sutalpinta 
viename aukšte, bet didesnius namus statant, juk statoma keli aukštai, ir 
rūsys, taigi ir kambariai čia turėtų būti kitaip paskirstyti. Nors kopijuoti 
ir negalima, bet principas ir tvarkymo būdas, man rodos, būtų galima pa- 
naudoti. Visi ligoninės baldai ir aparatura sudėti privačių firmų. Jie, 
rodos, yra išimtinai vokiečių dirbiniai. 

* 


+ * 

Svarbią vietą higienoje turi sportas arba, kaip vokiečiai vadina, 
Leibesiibungen (lietuviškai gal tiksliausiai būtų pasakyti: kūno kultura). 
Taigi, visas namas pripildytas sporto įrankių, paveikslų, modelių ir įvairių 
aiškinimų, kuriam galui .kūno kultura yra reikalinga, kaip ji veikia kūną, ka- 
da ir kodėl ji gali būti pavojinga. Be to, duodama labai daug statistikos 
duomenų. Kai kurie tų duomenų yra įdomūs ir nesportininkui. Čia ma- 
tome, jog „Deutsche Turnerschait“ turinti 1618792 narių, o „Die deutsche 
Verbinde fūr Leibesiibungen“ 1011 metais turėjo 1300000 narių, o 1929 m. 
jau 8200000 narių. Vadinasi, sportas po karo Vokietijoje nuostabiai pakilo, 
ir reikia pasakyti, kad sporto skyrius labai gražiai sutvarkytas, taip jog kiek- 
vienas, kuris tuo klausimu domisi, gali čia daug ko pasimokinti. 

* 


* * 

Atskiri namai skiriami ir kūno švaros klausimui. Kaip kitur, taip ir 
čia pirmiausiai moksliškai supažindinama su odos ir dantų struktura, 0 
paskui rodomos įvairios priemonės, kaip apsaugoti nuo ligų odą ir dantis 
ir kas daryti, kada jų normalus. veikimas jau nebegalimas. Svarbiausis 
dalykas. čia yra maudytis ir dantis plauti Todėl parodoma maudymosi 
istorija ir dabartiniai maudymosi būdai įvairiose Žemės šalyse. Taip pat 
parodoma, kaip dantys taisomi ir kodėl juos reikia taisyti, kodėl juos rei- 
kia valyti ir panašūs dalykai. Po šį skyrių bevaikščiojant ateina mintis, 
jog būtų gera, kad kas ir Kaune tokią parodą surengtų; tuomet gal, nuėjus 
į teatrą, nereikėtų trokšti kaproininio ir valerijoninio aliejų kvapuose. 

ž * 


Ž * * 

Tuojau už kūno švarumo skyriaus eina didelis v aik o skyrius („Das 
Kind“). Cia pirmiausiai parodoma, kiek gimsta ir miršta Vokietijoje kas 
metai nuo 1841 iki 1929 m. ir mirimo priežastys. Ypačiai daug dėmesio 
kreipiama, kad motinos pačios žindytų savo kūdikius, kaip žindymą derint 
su kitu maistu ir kaip ilgai žindyti. Toliau parodomi paveikslais įvairūs 
„bobučių“ ir kitų motinų patarėjų prietarai bei jų kvailumas, kūdikių auk- 
lėjimas įvairiais jų amžiaus metais, ypačiai jų priežiūra mokyklos metais. 
Tuo tikslų pastatyta net pavyzdinga mokykla (kitoje parko vietoje), kurią 
būtų labai naudinga pastudijuoti tiems, kurie imasi mokyklas statyti. Man 

ypačiai patiko jos langų sutvarkymas. Klasės kambario langai taip aukštai, 
jog vaikai prie jų negali prieiti, bet užtai daug saulės spindulių gali pro 
juos į kambarį įeiti. Prie mokyklos mokytojo kambarys, o tarp tų dviejų 
kambarių, kuriuodu gražiai sujungti koridoriumi, įtaisyti berniukams ir 
mergaitėms atskirai moderniškai įtaisyti išeinamieji kambariai, kuriuose var- 
tojamas vanduo ir vaikams pritaikintos sėdynės. Koridorius erdvus, viena 
jo pusė atvira, taip jog, kai bjaurus oras, vaikai gali išeiti ir čia pat pasi- 
vaikščioti koridoriuje. Mokyklą apžiūrėjęs negali nesistebėti, kaip, turint 
šiek tiek sumanumo ir sugebėjimo, galima pastatyti gražią, patogią ir higie- 
nišką mokyklą už tuos pačius pinigus, kurie sumokami netinkamai mokyklai. 
* 


* * 

Tuose pačiuose namuose, po vaiko skyriaus, eina motinos ir šei- 
mynos skyrius. Tikrai sakant, čia yra agitacijos skyrius. Šiais laikais, 
keičiantis gyvenimo apystovoms, moteris atsidūrė ypatingoj būklėj. Ji yra 
motina, vaikų auklėtoja ir tyo pačiu laiku dirbtuvės ar ūkio šeimininkė. 
Vyras į namų ruošos darbus nesikiša, o moteris turi eit į vyro darbą. Su- 
sidaro tokia būklė, dėliai kurios kenčia ne tik pati motina ir vaikai, bet ir 
visa šeimyna. Žinoma, taip yra daugiausia tokiose šalyse, kuriose išsiplė- 
tojo industrija. Tačiau ir žemdirbių šalyse moteries būklė negeresnė. Sioj 
parodoj bestudijuodamas išstatytas cifras, paveikslus ir modelius, prisime- 
ni žmogus ir Lietuvą. Juk nuostabios netvarkos esama ir pas mus! Tuo 
metu, kada kalbama, jog esąs darbininkų perteklius, jog jie gali laisvai 
emigruoti, moteris ir pas mus turi dirbti ne tik nuo senovės priprastus 
žemės darbus, bet ir plytas nešioti, griovius kasti, geležinkelius tiesti. Aiš- 
ku, kad čia kas nors negera! Užtat gal niekur nėra namų ir šeimynos 
taip apleistų, kaip mūsų. Taigi, agitacija už moterų būvio pagerinimą rei- 
kalinga ne tik Vokietijoj ir kitose industrijos šalyse, bet ir pas mus, jei 
norime sulaukti žmoniškesnės ateities. Gera vaikų auklėjimą palikti mo- 
kyklai, bet mokykla niekados negali turėti tokio auklėjamo poveikio, kokio 
turi tėvai. Pas mus vaikai dar daugely vietų diržu auklėjami; taigi, nežiū- 
rint ir mokykloje įgytojo mokslo, jie ir užaugę turi būti valdomi diržu. 
Todėl, turime sutikti su parodos agitatoriais, kad moteris turi būti apsišvie- 
tusi ir arba šeimyną tvarkyti, arba kitą darbą dirbti, tik ne sykiu abudu, 
nes du zuikiu besivydamas, nė vieno nesugausi. 

* 


* * 

Kai kuriais atžvilgiais man nepatiko darbo ir amatų darbinin- 

kų higienos paroda. Tačiau tai labai įdomus ir didelis skirius. Man jis 
nepatiko dėl to, kad šiais laikais yra tendencijos suskaičiuoti kiekvieną dirb- 
tuvės darbininko judėjimą, kad kuo daugiausiai vienas žmogus galėtų darbo 
nudirbti. Tai yra paversti žmogų į mašiną. Iš kito šono reikia neužmiršti, 
kad šių laikų prekybai ir pramonei taip labai bešivaržant, kitaip ir būti ne- 
gali. Taigi, tie visi parodoje išstatyti suskaičiavimui ir modeliai, kuris 
žmogus geriau tinka kuriam darbui, kokia spalva dažyti dirbtuvės sieną, 
kokius langus dėti, kiek daugiau galima panešti ant pečių, kiek glėbyje, 
koki turi būti dirbtuvės darbininko krėslai ir stalai, prie kurių jis dirba, 
kaip apsaugoti jį nuo įvairių pavojų — dujų, metalinių dulkių, arseniko ir ki- 
tokių nuodų — yra tai vis dirbtuvės higienos klausimai. Be to, dirbtuvės 

higiena siekia ir už dirbtuvės sienų, k. a., kur geriau gyventi — arti dirb- 

tuvės, ar toliau, bet turint gerą susisiekimo būdą. Vis tai rimti darbo hi- 

gienos klausimai ir visi jie labai gražiai ir tiksliai ilustruoti parodoje mode- 

liais, piešiniais, diagramomis ir įvairiomis kitomis galimomis priemonėmis 
* š * 

Visais amžiais didelę žmonijai problemą sudaro proto ligoniai. 
Visuomet bandyta panaudoti visus galimus būdus, kad apsisaugotų nuo be- 
protystės. Silpnas protas atsigimimo keliu tenka vaikams. Tą faktą, matyt, 
žinojo nuo senovės visos tautos, todėl šiandien visos didžiosios religijos 
ir tautos turi aiškiai sudarytus įstatymus, kuriais reguluojama artimų gimi- 
nių apsivedimas. Tai buvo ir yra viena geriausių priemonių su tąja žmo- 
gaus silpnybe kovoti. Ir reikia pasakyti, kad vedybų regulavimas, nežiū- 
rint kada ir kas jį pirmiausiai įsteigė, buvo pirmas didelis žingsnis į euge- 
niką. Tačiau moderninis gyvenimas su jo nuolatiniais triukšmais, su įvai-- 
riais trenksmais ir kitokiais nenormalumais sudaro naujas proto ligas, 
arba, geriau sakant, padidina ir iškelia aikštėn tokius proto silpnumus, ku- 
rie seniau buvo nematomi. Taigi, senosios priemonės, nors ir tebėra bū- 
tinai reikalingos, tačiau jau jų vienų nepakanka. Tenka jau kalbėt apie 
nervų ligų higiena. 

Ir kalbamoje parodoje yra sudarytas atskiras skyrius, kuriame visais 
galimais būdais ilustruojamos nervų ligos ir kaip su jomis yra ar turėtų 
būti kovojama. Ypačiai „daug dėmesio kreipiama į auklėjimą vaikų nuo 
pat jų jaunatvės. Nors įvairūs apsigimimai sudaro didelę silpnapročių 
grupę, tačiau daug mažesniųjų silpnybių išnyksta, tvarkingai ir tinkamai 
beauklėjant, o jos eina didyn, netinkamai auklėjant. Be to, nurodomi ir 
kiti būdai kovoti su proto ligomis, ypačiai mažiau matomomis. Ne visiems 
gali tikti tie patys metodai, taigi jų pasirinkimas pareina nuo tėvų ir glo- 
bėjų. Vieniems reikia pasirinkti tinkamą užsiėmimą, kitiems duoti tinkamą 
draugiją, kitiems miego, kitiems darbo. Čion įeina ir girtavimas bei įvairių 
narkotikų vartojimo pavojingumas ir individui ir visuomenei. Sunkiau 
sergantiems nurodomos ir griežtesnės priemonės, k. a, uždarymas į be- 
pročių namus, sterilizavimas ir p. Visa tai sudaro labai įdomų skyrių, į 
kurį kiekvienas, rimčiau į dalyką ž.ūrintis, įėjės rimtai ir dėmesingai studijuoja, 


* * 

Maistas žmogaus gyvenime turi labai svarbią vietą Nors kad ir 
kaip gerai mes apie savo kilmę ir atsiradimą manytume, turime prisipažinti, 
kad mūsų kūnas yra tik suvirškintojo maisto išdava. Taigi, su maistu yra 
surišta daug higienos problemų; ir šioje parodoje įvairiais būdais šios 
problemos yra bandomos spręsti. 

Pirmiausiai parodoma įvairūs maisto dalykai ir jų maistingumas bei 
vertė už kiekvieną gautąjį kalorą; paskui pagrindinis maisto reikalavimas 
įvairų darbą dirbant; toliau, draudžiamieji maisto produktai ir dėlko jie yra 
draudžiami, k. a., vyriais užkrėsta mėsa, įvairūs falsifikatai ir p. Parodomi 
įvairūs gėrimai ir kiek kiekvienas jų turi alkoholio. Ypačiai daug vietos 
apima alaus paroda su įvairiomis jo gamyboj vartojamomis mašinomis. 
Mašinų, kuriomis gaminami įvairūs higienoj vartojami produktai, yra, ap- 

skritai, daug: antai, vienur parodoma, kaip muilas dirbamas, kitur— kaip ča- 
jus pakuojamas, kitur- kaip įvairūs valgomieji dalykai gaminami taip, kad 
prie jų žmogaus rankos prieina tik tada, kai užbaigtas produktas yra pa- 
kuojamas į dėžes. Tie visi dalykai yra įvairių firmų išstatyti jų pačių 
reklamai, tačiau tai rodo, kaip moderninė industrija stengias prisitaikint prie 
higienos reikalavimų. Taigi, nenuostabų, jog ir alaus bravorai sudarė 
savo mašinų parodą. Tarp kitų dalyku, čia įdomus tuščių butelių plovi- 
mas ir jų pripilstymas. Viskas atliekama mašinomis. Viename mašinų 
gale įdedami tušti buteliai, mašinos juos išplauna, išsterilizuoja, pripila 
alaus, užkemša ir antrame gale išleidžia pilną alaus butelį, kaip jį matome 
ant stalo.— Didžiulis kambarys nuolatos pilnas žiūrėtojų, nes nors alaus pa- 
ragauti ir neduoda, bet visi jie žino ir skaito ant sienų iškabinėtas įvairias 
reklamas ir parašus, kur parodoma, koks nuostabus gėrimas yra tas alus. 
ia, rodos, nevisai esama darnos su kitose parodos vietose išreikštomis min- 
timis prieš alkoholį; bet kol tie laikai bus įvykdinti, kuomet alkoholis bus 
nereikalingas, jo higieniškas prirengimas sudaro savo rūšies pažangą. 


k 
* * 


Daug žalos žmogui daro įvairūs namuose ir aplink namus įsigyvenu- 
siejį gyvūnėliai parasitai, k. a, utėlės, blusos, blakės, musės, pelės 
ir k. Jie yra ne tik įkyrus, belįsdami kur nereikia ir įgeldami pliką kūną, 
bet jie dar išnešioja bakterijas ir kitokius ligų perus, kurie dažnai esti pa- 
vojingi visai aplinkumai.  Diagramomis, paveikslais, modeliais ir kitokiomis 
priemonėmis parodoje rodoma tų gyvūnų žalingumas, jų išsiperėjimas bei 
augimas, ir įvairūs būdai, kurie buvo ir dabar yra vartojami juos naikinant. 
Tarp kita ko čia pamatai, jog utėlės kiaušinis (glinda) išsiperi per 15 die- 
nų ir užauga tiek, kad pradeda dėti kiaušinius, jog utelė gali išgyventi 
30 — 40 dienų, ir kiekviena jų per savo gyvenimą padeda „200 — 300 
kiaušinių. Blakė įšsiperi ir užauga per du mėsesiu, musė (209C tempe- 
raturoj) per 16 dienų, o uodas (209C) per vieną mėnesį. . 


* 
* * 


Moksliškoji higiena būtų neįmanoma, jei nieko nežinotume apie oro 
(klimato) poveikį žmogaus gyvenimui Taigi, šioje parodoje yra ir kli- 
matui skiriamas kambarys, kuriame parodoma svarbesniosios saulės 
spindulių savybės, skirtumas tarp šiaurės pajūrių klimato ir sausažemio 
klimato, ligos ir mirumas įvairiose metų dalyse, kalnų oro skirtumas nuo 
žemųjų vietų oro, lietus, šaltis ir kiti oro reiškiniai ir kaip prie jų prisitai- 
koma įvairiose šalyse. Oro atmainoms prisitaikinti svarbios reikšmės turi 
drabužiai, todėl gretimose salėse ir randama drabužių higienos paroda, 

Įdomus dalykas, kad žmonėse yra nusistovėjusi nuomonė, jog dra- 
bužis turi tik moralinės ir estetinės reikšmės. Apie drabužių reikšmę hi- 
gienoje retai kuomet ir teprisimenama; 0 tuo tarpu drabužius begražinant 
ir įvairias madas besivaikant, dažnai einama net prieš svarbiuosius higienos 
reikalavimus. Sioje parodoje pirmiausiai rodoma, kaip įvairiose Žemės da- 
lyse žmonės rėdosi. Kai kurie tų aprėdalų išrodo juokingi ir nevisai tiks- 
lūs, tačiau gretimame kambary, kur rodoma drabužių istorija, matome, jog 
gal pačiais kvailiausiais apdarais dažnai buvo rėdomasi Europoje. Ypačiai 


> 


P. B. Sivickis: Dresdeno Higienos Paroda 1930 m. 517 


tai tiesa kai dėl moterų, ir augštesniųjų luomų dėvėtų apdarų. Čia matoma 
aiški pažanga į drabužių racionalizavimo pusę, nes šių dienų tendencija 
yra dėvėti kuo mažiausia drabužių, bet kad jie sutiktų su higienos reikala- 
vimais. Tačiau nevisuomet tas idealas pasiekiamas ir dažnai nueinama per 
daug visai į priešingą pusę. Ypačiai tai matyt "moterų nesenai buvusioj 
ir dalimi dar tebesančioj madoj kirpti sijonus gerokai augščiau kelių. Ka- 
dangi čia skonio dalykas, o dėl skonio nesiginčijama, tai ir mes nesigin- 
čysime, ar taip rėdytis yra gražu ar ne; bet, vaikantis madą, užmirštama 
kojas apdengti ir jos paliekamos įvairių oro permainų veikimui, kas aišku, 
nesutinka su higienos reikalavimais. ) 

 Drabužy svarbu ne tik pasiuvimas, bet svarbu žinoti ir kokia medžia- 
ga geriausiai tinka kūną apdengt. Taigi, čia pat įvairiuose kambariuose 
rodoma įvairi drabužiams tinkama medžiaga, bovelniniai, šilkiniai, drobiniai 
audiniai, kailiai, guma, vilnos, linai, šiaudai ir p. (Cia pat parodoma, kaip 
audiniai yra gaminami, kaip siūlai sukami, kaip audžiama ir p. Įvairios 
medžiagos skirtingumas perleidžiant šviesą, orą, šilumą, drėgnumą ir p. 
Toliau, atskiri kambariai skiriami batams, pirštinėms, kepurėms ir p. Įdomus 
dalykas, kad žmonėse yra nųsistovėjęs paprotys vasarą vaikščioti be kepurių, o 
šioje parodoje agituojama už kepurės nešiojimą. 

* * 

Mūsų gyvenamieji trobesiai ir kaimuose ir miestuose paprastai nesu- 
tinka su higienos reikalavimais. Taigi, parodoje visas skyrius skiriamas 
sodybai ir gyvenamiems namams. Svarbiausias čia parodomas 
dalykas yra tai „Sveikas miestas“ („Die gesunde Stadt“), kuriame visomis 
galimomis priemonėmis pirmiausiai parodoma, kaip gyvena daugelis Vokie- 
tijos miestiečių. Vaizdas nėrą malonus. Pasirodo, kad Vokietijos miestuose, 
kaip ir Lietuvos miesteliuose, gyvenama labai susikimšus, tamsiuose kam- 
bariuose ir todėl, suprantama, kad čia įsigauna įvairios ligos, negalavimai, 
kurie be laiko nuvaro žmones į kapus. Paskui rodomi įvairūs būdai, kaip 
pagerinti miesto gyvenimą sveikatos atžvilgiu: kaip geriau ir ekonomin- 
"giau šildyti, kaip patogiau apšviesti namus, kaip geriau išvėdinti, kaip ge- 
riau langus sudėti, kur jie turi būti dedami, kas geriau— dveji langai ar vie- 
neri, kaip apsaugoti nuo pavojų, kaip ir kur įrengti parkus. Visa tai ir 
daugybė kitų dalykų gražiai parodoma mokslo pagrindais pasiremiant, ne- 
peršant nė vieno kurio plano, bet, kur tik galima, parodant visus galimu- 
mus. Ypačiai tai matyt namų statymo medžiagos ir apšildymo srityje. 
Kokie turi būti higieniški namai, geriausiai parodo tam tyčia darže pasta- 
tyti namai. Tokių namų yra keletas. Vieni namai šeimynai su daug vai- 
kų; kiti sergantiems plaučių ligomis; treti sužeistam kareiviui; ketvirti pie- 
tų saulės šviesoj; penkti su keliais gyvenamais namais vienoje grupėje ir p. 
Toliau, pačiame sveikame mieste parodomi kiti pageidaujami dalykai, k. a., 
susisiekimas, kanalizacija ir k. Tokiame mieste viskas turi būti suplanuota, 
iš anksto paskirta tinkama vieta gyvenimui, kita vieta prekybai, dar kita 
pramonei. 3 

Perėjęs per visą šį skyrių žmogus pamanai, kaip būtų gera, kad 
žmonės galėtų viską taip sutvarkyti; tik, deja, dažniausiai yra visai atbulai. 
Juk beveik visi didesnieji Europos miestai išaugo patys, jokio plano ne- 

paisydami, taigi, augo taip, kaip jie geriausiai mokėjo. Tokiose šalyse, 
kaip Amerikoje, kartais "gali išaugti miestų ne amžiais, bet per kelerius 
metus. Čia tat galima tokių planų prisilaikytir jų laikomasi. Bet reikia pasa- 
kyti, kad dauguma Amerikos miestų higienos atžvilgiu nedaug ko iš paro- 
dos galėtų pasimokinti. Europos miestai galėtų daug ko iš Amerikos pa- 
simokinti. Priežastis aiški: Europos miestai išaugo amžiais, ir nevisuomet 
juos auginant paisyta, o gal negalėta paisyt higienos reikalavimų. Jei ir 
buvo kur planuota, tai tik iš lauko pusės, kad atrodytų gražus, turt'ngas 
Aš niekados negaliu atsistebėti bet kokio vidurinės Europos miesto vieš- 
bučio kambaryje iš jo nevykusio sutvarkymo higienos atžvilgiu. Iš lauko 
mūras gražus, rodos norėtumei jame gyventi; įeini į vidų, randi kambarius 
tamsius, troškius, be jokių patogumų, ir visas gražumas, kuris buvo mato- 
mas lauko pusėje, išnyksta. Mūsų Kaunas savo nehigieniškais namais 
nedaug ko tegali pasimokinti iš Europos gražių, bet taip pat nehigieniškų 
mūrų. O iš Amerikos galėtų daug ko pasimokinti. Daug naujų idejų 
šiuo atžvilgiu jis galėtų gauti iš Dresdeno „sveiko miesto“ parodos. 


D 
i * 


Higiena yra reikalinga miestui, ji yra reikalinga ir laukų darbininkams. 
Taigi, parodos darže yra pastatytas ūkis su jam reikalingais padarais ir 
higienos pageidavimais. Ūkyje pastatyti gyvenamieji namai, tvartai, kuriuo- 
se stovi 16 galvijų, 4 arkliai su kumeliukais, 16 kiaulių, avys, ožkos, du 
vištininku su 30 vištų, šunims būdos, daržinė, mėšlynas, vazaunės. 
Be to, dar įtaisytas darželis ir gyvuliams ganykla. Toliau parodomas įvai- 
rių ūkio produktų gaminimas, pakavimas, pardavimas. Visur nurodoma į 
švarumą ir produktų gerumą, kaipo higienos reikalavimus. Cia būtų daug 
ko ūkininkams pasimokinti, tik gaila, kad jie to padaryti negalės. 

a ž + 4 

Tikra higienos paroda neįmanoma be kovos su prietarais ir jų po- 
veikiu sveikatai. Juk būtų klaidinga manyti, kad įvairūs prietarai yra tik 
bobų žaislas. Anaiptol. Iš tolo žiūrint, daugelis visai nekaltų prietarų 
dažnai išvaro be laiko žmogų iš šio pasaulio. Taigi, kovą su jais turėtų 
kovoti ne tik gydytojai ir kunigai, bet ir kiekvienas šiek tiek apsišvietęs 
pilietis. Deja, kova su prietarais yra nelengva. Pasirodo, kad net tokioj 
šaly kaip Vokietija laisvai gali praktikuoti įvairūs astrologai, chiropraktikai, 
spiritistai, „Christian Science“ pasekėjai, irenologai ir daugybės kitų išnau- 
dotojų, kurie, pasitikėdami žmonių prietaringumu, išnaudoja sergančius, 
dažnai juos nereikalingai išgąsdindami, kad jiems daugiau galėtų užmokėti, 
arba apsiimdami išgydyti tokias ligas, kurios reikalauja gydytojo rimto dėme- 
sio, jas užsendina ir jei patys ir nenumarina, tai ligonis per vėlai eina prie 
gydytojo ir dažnai turi be laiko mirti. Iš visų parodos dalių ši dalis pati 
įdomiausia. (Čia parodyta diagramomis, paveikslais, parašais, modeliais ir 
kitokiomis priemonėmis, kaip tokie šundaktarai apgaudinėja žmones. Juo- 
kingas, bet rimtas paveikslas, kuriame parodoma, kaip astrologas įsivaiz- 
duoja pats ir kitiems aiškina žmogaus kūną ir ligas. Elektros varomas 
aparatas parodo žmogų ir jo organus, kurie esą veikiami vienos kurios 
žvaigždės. Kiekviena žvaigždė galinti turėt sveiko ar nesveiko poveikio 

jos valdomai kūno daliai. Pažiūrėjęs į šį modelį pamanai, jog, einant šiąja 
teorija, žmogus yra ne kas kitas, kaip tik žvaigždžių žaislas. — Cia pat 
parodoma įvairių užkalbėjimų, burtų ir panašių dalykų kvailybė. Ir reikia 
pasakyti, kad viskas parodyta labai tinkamai ir teisingai. Lietuvoje, rodos, 
veikia įstatymas prieš ligonių gydymą be tam tikro mokslo, bet tokius 
„stebuklingus daktarus“, homeopatus ir p. įstatymu ne visuomet galima 
suvaldyti. Būtų gera, kad tie, kuriems rūpi tautos sveikatos reikalai, pa- 
rengtų panašios rūšies parodą ir mūsų šalyje. 


* 
LŽ * 


sy 


priemonės, kaip mokinama higienos, kaip kovojama su vėžio liga ir kas 


Ir įvairios Vokiečių valstybę sudarančios šalys turi savo atskiras | 
sveikatos departamentų parodas. Saksai parodo savo ypačiai saksams 
pritaikintą higienos darbą, Prūsai savo, Tiuringija savo, bavarai savo. 


organizacijos turi savo parodas. Kai kurių tu organizacijų parodos tikrai 
vertos rimtai jomis susidomėti. Antai, „Vaikingos Vokietijos Sąjunga“ 
(Reichsbund der Kinderreichen Deutschland zum Schutze der Familie) 
parodoje turi savo skyrių ir įvairiais galimais būdais agituoja už šeimynos 
didumą, ypačiai prieš dviejų vaikų sistemą. Kitos panašios organizacijos, 
žinoma, veda taip pat savo agitaciją, renka narius, globėjus, pardavinėja 
savo reklamas, ar net ir dykai davinėja. 


* * 


Šioji higienos paroda turi pasaulinio pobūdžio, taigi ji yra internaci- 
nė, nes sveikatos užlaikymo principai yra visur tie patys, nors higienos 
reikalavimai gali gerokai ir skirtis, destis, kokios yra tos ar kitos vietos gy- 
venimo apystovos. Tačiau, kad suteiktų, daugiau internacinės spalvos, ren- 
gėjų pasirūpinta gauti svarbesnių dalykų ir iš svetimų valstybių. Taigi, 
svetimos valstybės ir įvairios internacinės organizacijos sudaro parodos 
žymią dalį, jei ne savo gausumu, tai bent savo margumu ir įvairumu. 

ia randamos atskiros parodos šių tautų ir internacinių organizacijų: Tur- 
kijos, Čekoslovakijos, Rumunijos, Olandijos, Lietuvos, Jugoslavijos, 
Prancūzijos, Italijos, Argentinos, Cili, Jungtinių Amerikos Valstybių, Dani- 
jos, Svedijos, Norvegijos, Britanijos, Japonijos, Ispanijos, Meksikos, Sovietų 
Rusijos, Danzigo ir Šveicarijos, Katalikų misijų, Vokiečių evangelikų mi- 
sijų Tautų Lygos higienos skyriaus, Internacinės Darbininkų Sąjun- 

gos, Internacinio Raudonojo Kryžiaus, Mormonų misijų ir Berlino 
žydų „Ose“ organizacijos. Iš visų internacinių organizacijų parodų man 
įdomiausia buvo Tautų Lygos higienos skyriaus paroda. Čia aiškiomis 
diagramomis ir kitais reikalingais paaiškinimais suteikiama daug žinių, kur 
ir kokios ligos veikia, kur jos krinta žemyn, kur eina didyn. Įdomu, kad 
rauplių liga beveik visur eina mažyn, o karštinės beveik vietoj stovi. Cia 
parodomi įvairių ligų endemiški pasirodymai, ypačiai tokių, kaip geltonojo 
drugio, choleros ir p. Peržiūrėjęs Tautų Lygos 'skyrių noromis nenoromis 
turi pripažinti, kad tokia organizacija turi labai svarbią žmonijos gyvenime 
funkciją. — Kitos organizacijos daugiausiai parodo savo ligonbučius, įvai- | 
rias ligas ir būdus, kuriais tos ligos gydomos. 

Įvairių tautų skyriai turi nevienodos reikšmės. Aš sakyčiau, kad visos 
didžiosios ir senai higieną gyvenime taikančios tautos, kaip įvairios Ame- 
rikos valstybės, Britanija, Skandinavijos tautos galėjo daugiau iš savo 
praktikos parodyti, negu kad dabar parodė. Jungtinių Valstybių beveik tik vie- 
na kažkokia pieninė turi padariusi savo įstaigų modelį. Kitų dalykų be- 
veik ir nematyti. 

Daug valstybių pasinaudojo proga pareklamuoti savo kurortus. So- 
vietai gerokai pareklamavo savo naująją valstybės tvarką Jų skyriuje yra 
daug dalykų pridėta ir rodoma, tačiau žmogui, papratusiam „buržuaziškai“ 
galvoti, galva apsisuka dėl tų naujenybių ir pradedi beveik nieko nesupra- 
sti, kas ir kaip ištikrųjų čia yra daroma. Daug ko įdomaus parodė  Tur- 
kija ir kitos Rytų Europos tautos. 

Įdomus ir Lietuvos skyrius, kuriame daug dalykų išstatė Sveikatos 
Departamentas ir Raudonasis Kryžius. Čia yra iš visos Lietuvos su Klaipė- 
da (ne Memeliu) įvairiomis diagramomis, paveikslais, modeliais ir k ilu- 
struota bendras sveikatos stovis, kuris yra ne visai džiuginantis, kova su 
užkrečiamomis ligomis ir su socialinėmis ligomis; įvairios Raudonojo 
Kryžiaus įstaigos; motina ir vaikas; alkoholizmas ir kova su juo; gyvena- 
mieji namai, maistas, drabužiai ir k. Reikia pasakyti, kad šis skyrius gra- 
žiai sutvarkytas ir įdomiai parodytas. Man bevaikščiojant, teko girdėti lan- 
kiančius juo pasigėrint. Ypačiai pasigėrėjimo įspūdis gaunamas atėjus iš 
kambarių, kuriuose rodomi dalykai arba labai gražūs, k. a., kurortai ir kal- 
nai, arba žiaurūs, k. a, Rytų Europos tautų įvairūs ligų modeliai, kurie, 
nors ir naudingi, tačiau padaro kažkokio nemalonaus ir sunkaus įspūdžio. 
Lietuvos skyrius yra rimtas, neperdėtas, tik kambarys jam per mažas, ir žmo- 
nės turi snnkenybių prie visų eksponatų prieiti. Be to, man kyla klausi- 
mas ir dėl rodymo tokių eksponatų, kaip įvairių patentuotų vaistų, k. a., 
niežulių ir p. Patentuoti vaistai gali būti ir geri, bet higienos parodai jie 
netinka ir turėtų būti atimti. Jie tinka tik reklamos skyriui. 

Bendrai imant, atskirų tautų skyrius perėjus, žmogus pamanai, kad 
nors žmogaus sveikatos apsisaugojimo principai visur tie patys, tačiau 
įvairios gyvenimo apystovos sudaro įvairias higienos problemas. 

Baigdamas norėčiau patarti, kad visi tie, kurie turės šiais metais pro- 
gos važiuot į Vokietiją, būtinai užsuktų į Dresdeną ir trejetą dienų praleistų 
tenykštėje Higienos Parodoje. Ypačiai tai patartina mokytojams, gydyto- 
jams, kunigams, studentams ir bendrai visiems, kurie domisi kūno ir sielos 
sveikatos reikalais, Parodą atlankę nesigailės, * 

Lietuvos skyrius Dresdeno Higienos parodoje. Kiemas vaizduoja šimtamargio ūkininko ūkį. 


Iš gamtininkų gyvenimo ir darbų. 


Clemens Pirguet 
1874 — 1929 

Praeitų metų Vasario mėn 28 d. sveikatos mokslas neteko įžymaus ty- 
rinėtojo C. Pirguet'o. Jis gimė 1874 m. Gegužės mėn. 12 d. Hirštetene 
paliai Vieną, kame jo tėvas, baronas Petras Pirguet, Austrijos parlamento 
atstovas, turėjo dvarą. Klemensas, išėjęs aukštesnįjį mokslą, studijavo medi- 
ciną. Ypač jis pamėgo vaikų ligas. Toj srity specializavosi ir toliau, pa- 
silikdamas Vienos Universiteto vaikų ligų klinikoj asistentu pas prof. Esche- 
rich'ą. Baltimorės Universitetas (A. J. Valstybėse), įvertindamas jo moksli- 
nius tyrinėjimus, pakviečia "jį ordinariniu profesorium ir vaikų ligų klinikos 
direktorium. Prasidėjo Pirguet'o judrūs gyvenimo metai. Išbuvęs metus 
Baltimorėj, jis kviečiamas grįžt iš Amerikos Vokietijon, kame Breslave pa- 
ima žinomo vaikų ligų tyrinėtojo Černy'o vietą. Iš čia 1911 m. grįžta 
Vienon, tapdamas Escherich'o papėdininku. Čia jis ir palieka iki mirties. 

Visą savo gvvenimą Pirguet'as pašventė mokslui. Jo moksliniai tyri- 
nėjimai yra gan vaisingi. Nuo 1903 iki 1910 metų jis stropiai tyrinėjo 
klausimą, kaip reaguoja žmogaus organizmas dėl jin įleistų svetimų balty- 
mų, nuodų, bakterijų. To tyrinėjimo vaisius buvo visa eilė darbų, kurie 
atkreipė dėmesį viso mokslininkų pasaulio Remdamasis savo tyrinėjimų 
daviniais, jis įvedė į medicinos mokslą naują, visų pripažintą ir priimtą 
„allergijos“ sąvoką, kuri reiškia pakitėjusią organizmo biiklę, patekus į jį 
visiškai svetimiems baltymams arba bakterijoms. Nuostabiu logišku kon- 
sekventingumu jo galvojimas šiuose tyrinėjimuose ėjo nuo „serumo ligos“ 
per vakcinaciją iki džiovos. Šie tyrinėjimai buvo pritaikyti ir praktiškąjai 
medicinai. „Pirguet'o reakcija“ džiovai pažinti šiandian yra pripažinta ir pla- 
čiai vartojama viso pasaulio medicinos. Toliau, šių tyrinėjimų šviesoj ki- 
taip suprantama inkubacija, t. y. latentinė stadija tarp apsikrėtimo ir Ii- 
gos pasireiškimo. Vienu žodžiu, šie Pirguet'o tyrinėjimai turėjo didelės 
reikšmės pažinti, apsaugoti ir gydyti vaikų džiovą. 

Tolimesnė plati Pirguet'o tyrinėjimų dirva buvo maitinimosi klausimai 
Jis sudarė naują maitinimosi sistemą, vadinamą „nemo sistemą“. Jos esmę 
sudaro jo įvestas maitinimosi pieno vienetas (1 gramas pieno = 1 neinas), 
kurio pagalba galima tiksliai ir aiškiai nustatyti kiekvienam -beaugančio or- 
ganizmo laipsniui reikalingas maisto kiekis. Nors ši sistema dar ir nesu- 
silaukė bendro medicinos pripažinimo, tačiau jį nemaža padėjo reguluot 
kūdikių maitinimą karo ir sunkiu pokariniu metu. 

Salia mokslinių tyrinėjimų Pirguet'as vaisingai dirbo ir organizacijų 
darbą. Nekalbant apie jo pavyzdingai tvarkomą vaikų kliniką, jis buvo iš- 
rinktas generaliniu komisaru amerikiečių draugijos neturtingiems vaikams 
šelpti, kuo vaisingiausiai per keletą metų plačiu mastu organizuodamas 
neturtingų Vienos miesto vaikų maitinimą. Už jo nuopelnus šį darbą dir- 
bant, jis buvo išrinktas pirmininku „Union International de Secours aux 
Enfants“ prie Tautų Sąjungos Genevoj. Už jo mokslinius tyrinėjimus jam 
buvo pripažinta Aronson'o premija. 

Taigi, Pirguet'as buvo didelių gabumų gamtos mokslo tyrinėtojas, ne- 
paprastas eksperimentuotojas, gilus logiškas galvotojas, ir kartu gailestin- 
gas, švelnus, tik gero troškąs žmogus, sugebėjęs sutelkti sau ištikimų gy- 
dytojų ir tyrinėtojų gausingą mokyklą, Dr. A. Gylys. 

Karl Freiherrn Auer von Welsbach 
1858 — 1929 


Karlas Aueris iš Velsbacho yra buvęs įžymus chemikas ir vaisingas 
išradėjas. 1885 m. Aueris Vienoj išrado, kaip pagamint įkaitintų dujų švie- 
są; tatai visur išgarsino jo vardą ir padėjo pagrindą atatinkamai industrijai. 
Pirmasis didelis Auerio darbas grynojo mokslo srity yra didymu vadina- 
mos medžiagos perskyrimas į ją sudaromuosius elementus: neodymą ir pra- 
seodymą. Savuose medžiagų perskyrimo darbuose Aueris panaudojo nau- 
ją frakcioninės kristalizacijos principą. 1905 m. jis ytterbium'o medžiagą per- 
skyrė į du nauju cheminiu elementu, pavadintu aldebaranium ir cassiopeium. 
Iš jo kitų išradimų čia, dėliai vietos stokos, paminėsime tik išradimą elek- 
trinės lempos su metaliniais siūleliais, kuri pirmiau vadinta osmiaus, o da- 
bar vadinama volframo lempa, visiškai nustelbė lempa su anglies siūleliais. 

Už savo kūrybinius darbus Aueris 1901 m. buvo pakeltas į 
baronų luomą, išrinktas Vienos, Berlino ir Stockholmo mokslo akademijų 
nariu ir keleto mokslo įstaigų pagerbtas garbės daktaro laipsniu, Aueris senatvėn 
buvo apkurtęs, su savo šeimyna gyveno atsiskyręs nuo visuomenės ir užsidaręs 
Velsbacho pily Karintijoj tarp miškų ir kalnų. Cia jis ir iš gyvųjų tarpo išsiskyrė 
(1929.VII.4); bet jo vardas ir toliau gyvuos retųjų žemių chemijoj ir industrijoj. 

Pagal Skrabal'i, Forsch. u. Fortschr. 1929, 801-2. 


ias VAS Neil Stewart 
1860 — 1930. 

Prof. G. N. Stewart'as gimė Ontario (Kanadoje) Londone 1860 m. 
Balandžio mėn. 18 d., bet neužilgo jo tėvai išvažiavo į Angliją, kur jis už- 
augo ir baigė mokslus. 1879 m. jis gavo magistro laipsnį iš Edinburgo 
Universiteto, kur pradėjo dirbti fizikos asistentu. 1887 m. Stewart'as, bai- 
gęs reikalaujamus mokslus, gavo DSc (gamtos mokslų daktaro) laipsnį. 
Tai buvo jo paskutiniai fizikos srity darbai. Po to jis pradėjo mokintis 
medicinos ir užbaigė šį kursą 1801 m. su MD (medicinos daktaro) laips- 
niu ir su aukso medaliu už savo disertaciją. Dar pasimokinęs metus Ber- 
line, jis sugrįžo į Angliją ir pradėjo dirbti kaipo vyresnysis demonstrato- 
rius prie Victoria College, Manchestery. Kiek vėliau jis dar mokinos ir 
dirbo prie University J. Aberdeen, Cambridge'uje ir Strassburgo fiziologijos 
laboratorijose, o 1893 m. iškeliavo į Jungtines Amerikos Valstybes. Ame- 
rikoje dirbo prie University of Chicago, prie Harvardo, bet ilgiausiai dirbo 
Clevelande prie Western Reserv University. Įvairiose įstaigose jis dėstė 
fiziologijos ir eksperimentinės medicinos kursus, 

Ievelande bedirbdamas, jis 1895 m. išspausdino savo „Manual of 
Physiology with Practical Exercises“. Buvo tai pirmasis tikrai „moderniš- 
kas“ platus fiziologijos vadovas, kuris labai paveikė fiziologijos ir kitus 
gamtos mokslus Amerikos universitetuose. Tas veikalas turėjo aštuonius 
leidinius. Šis naujas veikalas parodė, kaip laboratorijos praktikos darbai gali ir 
turi būti surišti su paskaitomis, ir kad fiziologijoj, kaip ir kituose biologijos moks- 
luose, paskaitos turi tik antrą vietą, o laboratorijos praktikos darbai pirmają. Ste- 
wart'as netik kad savo veikale statė praktikos darbus pirmoje vietoje, bet ir 
Universitete. Medicinos studentai, kurie studijavo su Stewart'uf iziologiją, pra- 
leisdavo daugiausia laiko laboratorijoj, dirbdami eksperimentus. Tie ekspę- 
rimentai būdavo aiškinami dažniausiai paties profesoriaus vedamomis ne- 
formaliomis kalbomis. Formalių paskaitų beveik nebūdavo. Tas jo moki- 
nimo būdas perėjo ir į kitus Amerikos universitetus, kas ir sudaro didelį 
kontrastą su geresniaisiais Amerikos ir Europos universitetais, kur, seno- 

vės papročiu, gamtos moksluose paskaitos turi dar labai svarbią, nors nie- 
keno negerbiamą vietą, o laboratorijos praktikos darbai primetami retkarčiais 
kaipo priedas prie paskaitų, bet tikrenybėje paliekant visą dalyką išsiaiškinti 
pačiam „subrendusiam“ studentui. 

Kaip eksperimentuotojas, Stewart'as yra geriausiai žinomas savo eks- 
perimentais su suprarenalinės liaukos funkcijomis. Šioje srityje jis pats ir 
jo studentai yra labai daug darbo padarę išaiškinti šios, pirmiau maža žino- 
mos, liaukos veikimą. Bet tai tik viena jo darbų sritis. Be to, jis yra dir- 
bęs šiose srityse: nervų elektrofiziologija; Talbot'o dėsnis; širdies nervai; 
kraujo cirkulacijos periodas; hemolisis; hemolitinių ir aglutinativių medžia- 
gų veikimas kraujo ir kitoms celėms; gyvulių celių permeabilitetas; po stai- 
gios mirties atgaivinimas; žmogaus kraujo cirkulacija ir p. Jo paties ir jo 
studentų surinktieji įvairūs moksliniai spausdiniai sudaro aštuonetą tomų. 

Vienas įdomus mažmožis iš Stewartf'o gyvenimo yra tas, kad jis, 
nors labai ilgai išgyveno Jungtinėse Amerikos Valstybėse, tačiau visą laiką 
išbuvo Anglijos piliečiu. P. B. Sivickis. 


Eksperimentavimo kertelė. 
Paprastas aparatas Boyle'o-Mariotfe'o dėsniui demonstruot. 


Vac'o Universiteto (Vengrijoj) prof. J. L. Nap'as žurnalo „Physik“ 
6205-me N-ry patiekia įdomų bandymą, kurį aš patsai mėginau daryti ir 
kuris duoda nepaprastai tikslų rezultatą. 

Mokyklose Boyle'o-Mariotte'o dėsnis paprastai demonstruojamas ko- 
munikuojančiu vamzdžiu, kuriuo gaunami tiktai skaičiai, bet ne patsai dėsnis. 

| Šitą trūkumą pašalina Nap'o 

: instrumentas. 

Trečdalis  kapilarinio 
vamzdžio, kurio abu galu 
uždarytu, pripildytas gyv- 
sidabrio, o kitu du trečda- 
liu — oro, kurio spaudi- 
mas, vamzdžiui esant gul- 
stinoj būklėj (padėtis 3), 
yra apie !/> atmosferos. 
Vamzdžio ilgis gali būti 

B nuo 80 iki 100 cm. Jei pa- 
statysime vamzdį statme- 
nai taip, kad gyvsidabris 
būtų apačioj (padėtis 1) ir 
suksime jį aplink apatinę 
ašį statmenoj plokštumoj, 
3 tai apatinis gyvsidabrio ga- 
las judės gulstina kryptimi 
ž A B (padėtis 2). Iš užbrai- 
žytų trikampių panašumo, kas nesunku irodyti, tiesiog gaunama 
1 

> = 2 arba Vip: — V2p2. 

Klaipėda, M. Purvinas, 
Mokytojų Seminarija. Studijų referendaras. 

GAMTOS DRAUGAS 


Popularus „Kosmo“ skyrius 
1930 — Vytauto Didžiojo — metų 
Rugsėjo mėn. 


„Gamtos Draugas“, antruosius metus gyvenąs vaikas, 

mini „Kosmo“, savo. tėvo, dešimties metų amžiaus 

sukaktuves, visą šį sąsiuvinį pavesdamas keliems ma- 
tematikos, fizikos ir chemijos dalykėliams. 


—— 


ASA AA ASA AAA 


Keletas įdomių trupinėlių iš skaičių pasaulio. 
: 1. Skaičius ir mintis. 

Viršuj durų nesenai įrengto Matematikos Instituto Stockholme padė- 
tas toks parašas, sustatytas to Instituto įkūrėjo, įžymaus šių dienų mate- 
matiko prof. Mittag-Leffler'jo:! 

Talet dr tūnkandets bėrjan och slut, 
Med tanken fėddes talet, 
Utėfver talet nar tanken icke. 
Lietuviškai išvertus ir suritmavus tatai šiaip skambėtų: 
Minties pradžia ir galas — škaičius; 
Mintis kai gema — gema skaičius; 
Mintis tesiekia, kiek ir skaičius. 


2. Skaičius ir begalybė. 


Prancūzų laikrašty „Figaro“ prieš dvejetą metų buvo įdėtas A. Ber- 
get'o straipsnis apie skaičiaus ir begalybės santykius su keleta įdomių 
praktinių išvedimų. Su jais čia supažindinsiu ir „Gamtos Draugo“ skai- 
tytojus?, 

Pasirodo, kad visi erdvės ir laiko dydžiai, su kuriais tenka susitikti 
mūsų protui, duodasi išreiškiami tokiais skaičiais, kurie niekuomet nedides- 
ni už šimtaženklius, o didumoj atvejų yra netgi nuostabiai maži. Pavyz- 
džiui, imkime, Žemės rutulio masę, išreikštą tonomis ( tona = 
1000 kilogramų). Siai masei tonomis išreikšti pakanka 22 ženklų skaičiaus, 
kurio pirmoji cifra yra 6, o visi kiti nuliai. Norint šią masę išreikšt ne 
tonomis, bet kilogramais, pakanka pridėti dar trejetą nulių. O jei įsi- 
geisime „prabangos“ mūsų planetos svorį žinot miligramais, tai prie 
tonų skaičiaus reikės pridėt tik devynetą nulių ir bus „atlikts kriukis“; tai 
padarę, gausime 31 ženklo skaičių, kuris duodasi patogiai apžvelgiamas, o 
kiek tiek fantazigos dvasios netgi suvokiamas ir savo turinio atžvilgiu, tai 
yra, kaip ta dimensija, prasidėjusi nuo smulkutėlio miligramo, eina didyn. 

Tokį pat nustebinantį rezultatą gausime suskaičiavę, kiek yra lašų 
okeanuose. Stai naujoji okeanografija mums sako, kad Žemės rutulį den- 
giančių vandenų bendras tūris yra maždaug 1300 milionų kubinių kilomet- 


1 Apie jo gyvenimą ir darbus skaityk „Kosmo“ 1928 m. 145—148 pusl. 
2 Pagal santrauką, įdėtą „Kolnische Volkszeitung“ 1928, 112 Nr. 

rų. Ogi vieno vandens lašelio tūris yra maždaug vienas kubinis milimetras; 
taigi, į vieną kubinį metrą telpa vienas miliardas lašų. Skaičiuodami toliau 
rasime, jog į vieną kubinį kilometrą eina vienas miliardąs kubinių metrų ir 
t. t. Pagaliau, gausime anaiptol ne kokį baisų skaičių, o tik žymimą 28 
ženklais, kurio pirmosios dvi cifros bys 1 ir 3, o po jų eis 26 nuliai. Šis 
skaičius, taigi, plastiškai išreiškia vandens lašelių kiekį okeanuose. 

Dabar atkreipkime savo žvilgį į dangaus erdves, į tą „begalybės do- 
miniją“. Pasiklauskime savęs, ar labai bus sunku surast, kiek milimetrų 
tolio yra nuo vienos mums artimiausių vadinamų nejudamųjų 
žvaigždžių? Pasirodys, jog ne taip jau sunku. Pavyzdžiui, imkime 
žvaigždę, kurios šviesa reikalinga dešimties metų, kad ateitų iki mūsų. 
Kaip žinome, vienoj paroj mes turime 86400 sekundžių; šviesa per sekun- 
dę nueina arti 300000 kilometrų; taigi, per metus ji nueis 0460 miliardų 
kilometrų; šitai išreiškiama 13 ženklų skaičium. Siam toliui išreikšti met- 
rais pakanka pridėti tris nulius, o milimetrais — dar tris. Rezultatas: 19 
ženklų skaičius rodo vieno „šviesmiesčio“ atstumą, 0 20 ženklų — de- 
šimties šviesmečių atstumą milimetrais nuo miisų žvaigždės. 

O jei mėginsime dar vieną žingsnį žengt į begalybę ir užsimanysime 
surast, sakysim, kiek milimetrų praeina šviesos spindulys per dešimtį mi- 
liardų metų, tai ir vėl gausime anaiptol ne kokį neįsivaizdinamą skaičių, 
bet tik sudaryta iš 29 cifrų.  Mėgindami galvot apie jo turinį pradėjus nuo 
mums „draugingo milimetro“, galėsime kiek tiek įsivaizdint, kuo esant 
reikia laikyt labai gyvą ir labai realią „begalybės“ sąvoką. 

Paskutinis pavyzdys! Praėjusieji 1930 metų nuo Kristaus gimimo 
neturėtų mums atrodyt esą labai didelis skaičius, kada paprastu skaičiavimu 
surasime, jog jie tesudaro ne ką per 60 milionų sekundžių. Ogi ir mūsų 
Žemės amžius, kurio pradžia priešais mūsų mokslinę atmintį išnyksta pil- | 
kuose ūkuose, nesunkiai išreiškiamas 17 ženklų skaičium. Tai juk tik ma- 
tematiškas vaiko žaislas! ž 

Kokia iš to viso išvada? Nagi, šiokia: Zmogų, nors ir kažinkoks 
menkutis jis jaučiasi sulygintas su begaliniais erdvės ir laiko dydžiais, 
viena mintis paguodžia ir pripildo pasididžiavimu: iš jo smagenų iš- 
ėjęs ir jo valdomas skaičius „lenktyniuoja su begalybe“, ją nugali ir, savo 
„matematinį protą“ pritaikindamas tik pačiu paprasčiausiu būdu, žmogus 
jau tampa visatos valdovu. 

Apačioj pasirašęs šių žinelių sulietuvintojas iš aukščiau padėtų pa- 
svarstymų daro išvadą: Žmogaus dvasia, skaičiaus pagalba galėdama išma- 
tuot erdvės bei laiko begalybę ir galėdama pasvert kad ir kažinkokio di- 
dumo medžiagos kiekius, tuo būdu pasirodo galinti apvaldyt erdvės, laiko 
bei medžiagos begalybę ir tuo būdu pasirodo esanti kažkas didesnis, o 
taigi ir vertingesnis kad ir už kažinkokius erdvės, laiko ir medžia- 
gos dydžius bei vertybes. Ar tatai neparemia tiesą žinomų Kristaus žo- 
džių apie žmogaus sielos (— dvasios) didesnę vertybę, negu visas (mūsų 
pojučiais patiriamasis) pasaulis? 


3. „Kadriliaus skaičius“ 142857. 


Visai nesenai Amerikos ir Europos laikraščiuose buvo rašyta apie 
vieną nuostabų šešiaženklį skaičių, kurį padauginant dviem, trim, keturiais, 

penkiais ir šešiais gaunamas skaičius vis iš tų pačių cifrų, tik kitaip atsisto- 
jusių šalia viena kitos. Šioks skaičius primena kadriliaus šokėjus, kadangi 
trys jo cifrų poros elgiasi kaip kadrilių šokančios poros, įvairiai tarp sa- 
vęs besikombinuodamos. Todėl jį ir siūlau pavadint „kadriliaus skaičium“. Jis 
yra 142857. Pažiūrėsime, kaip jis „kadriliuoja“. 

Parašykime jį pažymėdami jo poras: 142857. Padauginę ji dviem 
gauname: 285714, t. y. 285714; padauginę trim gauname 428571, t. y. 
428571; padauginę keturiais gauname 571428, t. y. 571428; padauginę 
penkiais gauname 714285, t. y. 714285 ir padauginę šešiais gauname 
857142, t. y. 857142. Tarytum šiuo dauginimu privargintas skaičius—lyg 
kadriliaus šokėjai, — padaugintas dar kartą artimiausiu didesniu skaičium, 
„ būtent, septyniais, visa sudūžta ir pavirsta štai kuo: 999909. Ar ne kurio - 
ziškas skaičius? 

Giliau į jį įsižiūrėjus pasirodo jį esant dešimtainės trupmenos perio- 
dą, kuris gaunamas paprastą trupmeną !/; verčiant į dešimtainę; taigi, tik- 
rasis jo pavidalas yra 0,142857; ogi versdami dešimtainėmis ?/7, 3/7 ir t. t. 
gausime skaičių iš tų pačių cifrų tik su „kadriliaus“ kombinacijomis; antai, 
2,=0,285714; 3/1—0,428571; 5/7—0,714285 ir t. t. 

Esti ir daugiau tokių „kadriliaus“ skaičių, kurie padauginti bet ku- 
riuo skaičium duoda tokią pat ar panašią cifrų eilę; toki, antai, yra 
0,588 235 204 117 647 (=!/i7) ir. 0,52 631 578 047 368 421 (=!/19). 
Iš visa, toki skaičiai galimi sudaryt verčiant dešimtaine kiekvieną trup- 


1 “2 
meną E kur p yra vieninis skaičius! 


ia nagrinėjamojo skaičiaus savybės betgi nesibaigia padauginus jį 
septyniais ir gavus 999099 (=109—1). Ir dauginamas 8, 0, 10 jis pasilaiko 
savo pagrinde 142857. Be to, jis turi savybę, kad jį galima greit ir be 
komplikuotų skaičiavimų padaugint bet kuriuo dviženkliu ar triženkliu skai- 
čium. Pavyzdžiui, mums reikia 142857 padaugint, sakysime, 177. Tatai at- 
liekame šiaip: 177 dalome 7, gauname 25 ir 2 liekanos; 142857 padauginę 
2 gauname 285714; prieš jį pastate 25 gauname 25285714 ir atėmę iš 
jo 25 gauname ieškomąjį skaičių: 25285689. 
Kitas pavyzdys. Kiek bus 142857x59=? Sprendimas. 59:7 = 8 ir 
3 liekanos; 142857 x3—428571; 8428571—8=—8428563. Bet kai dauginimo 
skaičius dalosi 7 be liekanos, tuomet reikia 142857 daugint 7 ir prieš gau- 
tąją sandaugą, t. y. prieš 999009 pastatyt vienu mažiau ir atimt vienu ma- 
žiau, negu gaunamas dalmuo. Pav., kiek bus 142857x56? Sprendimas: 
56:7=8; galutinis rezultatas: 7999999 —7=—7000092.— Kiek bus 142857 x 01? 
Sprendimas. 91:7=—13; rezultatas: 12009099 —12—12099087.—142868 X 7772 
TIT :1>111; rezultatas: 1109990990—110—110999889 ir t. t. 


4. Apie vieninius skaičius?. 
Skaičiai, kurie nesiduoda suskaldomi dauginamaisiais, arba dalikliais, 
vadinami nedaliaisiais, arba vieniniais. Tarpe 1 ir 100 toki, antai, 
yra šie skaičiai: 1, 2, 3, 5, 7, 11, 13, 17, 19, 23, 20, 31, 37, 41, 43, 47, 53, 


1 Šitai jau prieš 30 metų plačiai išaiškino Hamburgo matematikas prof. H. Schu- 
bert'as savo veikale „Mathematische Mussestunden“ (Leipzig 1900, 15 ir t.). 

2 Iš W. Lietzmann'o Riesen und Zwerge im Zahlenreich (Matem. Bibl. 25) 
Leipzig 1918, 34—37. 

59, 61, 67, 71, 73, 79, 83, 89, 07. Tarp 101 ir 200 jų esti jau mažiau. Ir 
juo eisime vis tolyn į didesnius skaičius, tuo jų užtiksime vis rečiau. Tatai 
kyla klausimas; ar vieniniai skaičiai kur nors pasiliauja buvę ar yra koks 
paskutinis, didžiausias vieninis skaičius? Jau graikų matematikas Eukli- 
das įrodė, jog tokio skaičiaus nėra. Sių dienų matematikoj didžiausias 
įrodytas vieninis skaičius laikomas 201—1=2 305 843 009 213 693 051. 


5. Dvejetas skaitmenų „piramidžių“! 


1 kartą 8 ir 1 yra 0 
12 kartus 275 08 
123 kartus 8 „3 „ 087 
123474, 155117 0876 
123454 1574-51. 08765 
123456 717856 087654 
12845015 157 0876543 
12345078H7—151-151" 08765432 
12345678011457118-1917 087654321 
1 kartą O ir 2 yra 11 
I2Akanų o 37 111 

123 kartus0 „4 „ ilslė 
12344974.-9 21155 11111 
12345 742972, 10115 111111 
123450 4 05 T 20 1111111 
123450670 1109 171215177 11111111 
12315678 111 101571017 111111111 
123450789L177-1955-10L 5 1 


6. Apie tobuluosius skaičius. 

Skaičius 6 turi tą įdomią savybę, kad jo daliklių suma sudaro tą patį 
skaičių. Iš tikrųjų: 6 — 1 Ą- 2 —- 3. 

Įsidėmėtina, jog prie daliklių čia priskaitomas skaičius 1, bet nepriskaito- 
mas patsai skaičius. 

Kitas artimiausias skaičius su šiokiomis pat savybėmis yra 28, nes 

a 28 =1—-24441-7-1- 14, 

Šitoki skaičiai vadinami tobulaisiais skaičiais. Ar daug jų iš viso 
žinoma? Nagi, senovėje žinota dar dvejetas artimiausių tokių skaičių, bū- 
tent: 496 ir 8128 (patikrink, ar teisingai!) Po jų artimiausias tobulas skai- 
čius yra 33 550 330. Sis skaičius randasi įrašytas viename Miincheno 
rankrašty iš 1461 m. po Kr. —16-me šimtmety rasti dar trejetas artimiausių 
tokių skaičių, būtent: 

8 580 869 056, 137 438 691 328 ir 2 305 843 008 139 952 128, 

Ir tik 19-jam šimtmečiui baigiantis du matematikų (P. Seelhoff ir I. 
Pervušin) pridėjo dar 9-jį tobulą skaičių, kuris ir iki šiol yra paskutinis 
tos rūšies skaičius. Jis gerokas milžinas, būtent: 

2 658 455 091 569 831 744 654 602 615 953 842 176. 


1 Iš W. Ahrens'o Mathematiker-Anekdot n (Mathematische Bibliothek 18). 
Leipzig 1916, 28. 
2 Iš W. Lietzman n'o Riesen und Zwerge 37—38. 

Visi iki šiol žinomi tobulieji skaičiai yra poriniai. Ar esti tokių ir 
neporinių skaičių —nežinoma. Taip pat nežinoma, kiek iš visa tokių skaičių 
yra, ar jų yra su galu ar daugybė be galo. 

7. Kuris yra didžiausias skaičius, galimas parašyti trimis cifromis? 

Ne vienas mūsų skaitytojas, ilgai negalvodamas, gal būt tuoj pama- 
nys tokį skaičių esant 099, Bet tai klaidingas manymas. Toks skaičius 
šiaip parašomas: 99*; tiksliau būtų rašyti 9(99), kad nesupainioti su (99)?, kuris 
skaičius yra mažesnis ir už 09, Tuo tarpu 99? (devyni pakelti į devynių 
devintąjį laipsnį) yra skaičius su 360693100 (taigi, daugiau kaip su trečda- 
liu miliardo) cifrų; jis pasideda cifromis 428 124 773 175 747 048 036 987 115, 
ir dvi paskutinės jo cifros yra 80. O kas yra tarpe — nežinome 
Norint šį skaičių šiek tiek įskaitomai atspausdint ant popieros juostelės, 
ta juostelė turėtų 1200 —1800 kilometrų ilgio. O spausdinant tą skaičių 
knygose taip, kad į puslapį sueitų 13000 cifrų, susidarytų 33 tomai, kiek- 
vienas po 800 BūslaDių storumo!, Parinko Pr. Dovydaitis. 


Medžiaga ir šviesa. 
Iš moderniausios fizikos problemų,, . 

Visi girdi sakant, kad medžiaga yra sudėta iš mažų dalelių, vadinamų 
atomais, o šviesa yra eterio bangavimas. Iki neseno laiko tai buvo pasku- 
tinis mokslo žodis. Bet modernioji fizika nuo tokio manymo jau tolokai 
nuėjo. Dabar medžiagos ir šviesos sudėtį tiriant, iškyla abiem sritim 
bendras klausimas: kas yra medžiagos ir šviesos pagrindas: ar bangos ar 
atomas? Siame straipsnelyje bus mėginama spręst šis klausimas taip, kaip 
jį šiandien sprendžia naujoji bangų mechanika. Bangų mechanika dar vi- 
sai nauja, tik 1924 m. gimusi, fizikos teorija. Tinkamai ją išaiškint reikėtų 
nemaža matematikos, ir tatai paliksime kitam kartui; čia tenkinsimės patiekę 
tik principinius problemos dalykus. 

Jau graikų filosofas Demokritas, matydamas, kad medžiagą galima 
dalyt į begalo daug mažų dalelių, manė, kad xisa medžiaga yra sudėta 
iš mažų nedalomų dalelių, vadinamų atomais, t. y. nedalomais vienetais; 
šiandien mes apie tai žinome daug daugiau. Atomai pasidarė beveik visai 
realus dalykas; juos mėgina suskaičiuot, nustatyt jų masę ir jūdėjimą. 
Nepasiliko neištirta ir vidujinė atomo sudėtis. Radioaktingumas ir elektro- 
cheminiai reiškiniai rodo, kad į atomo konstrukciją įeina elektros dalelės: 
teigiami ir neigiami elektronai. Paprastai sakant, mes atomą galim Įįsivaiz- 
duot kaip saulės sistemą: viduje, tartum saulė, yra teigiama elektra ap- 
krautas branduolys, o aplink jį, - kaip kokios planetos, — skrieja neigiami 
elektronai. Atskiri cheminiai elementai skiriasi tik branduolio apkrovimu ir. 
elektronų skaičiumi, bet konstrukcijos pagrinde jie visi turi tas pačias elek- 
tros daleles? 


! Lietzmann'as (t. p. 33-34) sakosi žinias apie šį skaičių gavęs ne patsai skaičiuoda- 
mas, bet jas paėmęs iš vieno Amerikos laikraščio; ar jos visos teisingos — jis netikrinęs. 

ž Apie moderniąją atomistiką „Kosme“ buvo nekartą plačiai rašyta plačiausiai ir pa- 
grindingiausiai prof. V. Čepinskio straipsniuose nuo 1924 m. 

3 Parašyta naudojantis Viktoro W eiszko pf'o straipsniu „Licht und Mate - 
rie“, atspausdintu pirmu kart laikrašty „Die Himmelswelt“ (leidžia firma F. Dimmler- 
Bonn; redaguoja prof. Plasmann'as Mūnster'y) ir atsispausdintu kai kurių kitų laikraščių. 

Dabar tektų paaiškint šviesos esmę. Bet tai nelengvas dalykas. Švie- 
są skleidžia įkaitusi medžiaga, kuri sudėta iš teigiamų ir neigiamų elektro- 
nų. Ši planetų sistema, gavus iš šalies energijos, pradeda ją išspinduliuo- 
ti. Bet suskaičiųotas atomų išspinduliavimas buvo visai me toks, kokis 
nustatytas eksperimento keliu. Kad paaiškintų spinduliavimą, teko elektro- 
ną visai suvaržyt, duot jam kitokių savybių. Tai padarė vadinamų kvan- 
tų teorija. Prieš kalbant apie ją, bus pravartu susipažint su šviesos teori- 
jų plėtote ir jų šių dienų būkle. 

Pirmą reikšmingesnę šviesos teoriją sukūrė anglų fizikas Newto n'as!. 
Jo manymu, šviesa yra lengvutės be svorio medžiagos dalelės, kurias tie- 
siomis kryptimis išmeta šviesos versmė. Balta šviesa susideda iš septy- 
nių pagrindinių spalvų, vadinamojo spektro. Kiekviena spektro spalva turi 
savo daleles. — Ši teorija sugebėjo paaiškinti daugelį šviesos reiškinių, bet 
visų apimti vis dėlto neįstengė. 

Jau Newtono laikais olandų fizikas Huygens'asž šviesos reiški- 
niams aiškinti sukūrė vadinamą bangų teoriją, kurios dar ir dabar mūsų fi- 
zikos vadovėliai prisilaiko. Newtono autoritetas šią teoriją buvo porai 
šimtų metų visai palaidojęs, ir tik XIX-jį šimtmetį ji vėl atgijo. Einant šiąja 
teorija, šviesa sklinda per erdvę bangomis, visai panašiomis į vandens 
bangas. Bangoms skleistis reikalinga kokia nors medžiaga, koks nors tar- 
pininkas. Kokio tarpininko pasigaudama sklinda šviesa, ir ligi šiol dar ne- 
žinomą; jis buvo pavadintas eteriu. Eteris pripildąs visą erdvę, visus kū- 
nus, yra netobulai elastingas ir turi visas savybes, kurios reikalingos sker- 
sinėms bangoms skleistis. Fre snel'is? bandymais įrodė, kad šviesa iš tikro 
sklinda bangomis. Šviesa sudėta su šviesa, einant Newtono teorija, turėtų 
duot didesnę šviesą; o Fresnel'is įrodė, kad šviesa sudėta su šviesa gali 
duoti tamsą (interferencija). Iš tikrųjų, jei vienas bangos pupsnys (viršūnė) 
sutampa su kitos įlinkimu, tai tokios bangos gali pasinaikint. Yra daug 
šviesos reiškinių, kuriuos gražiai paaiškina bangų teorija ir kurių jokiu bū- 
du negali paaiškinti Newtono teorija. 

Elektra, kaip žinoma, yra dviejų rūšių — teigiama ir neigiama. Du 
elektros kroviniu veikia vienas kitą iš tolo pritraukdamu arba atstumdamu, 
dėstis, ar jie yra įvairiavardžiai ar vienvardžiai. Tarpininkas, kuriuo veikia 
jėga, yra tas pats eteris. Dar daugiau. Jei mes milžinišku greičiu stumdy- 
sim elektros krovinį pirmyn ir atgal, t. y. švytuosim, tai jis, kaip ir šviesos 
versmė, sukels elektromagnetines eterio bangas. Sios bangos rodo pana- 
šių savybių, kaip ir šviesos bangos: jos lūžta, atsimuša (atsispindi), inter- 
feruoja ir t. t. Bandymui prieinamos tik ilgesnės elektromagnetinės bangos, 
vadinamos radio bangos. Bet nėra abėjonės, kad šios bangos yra tos pa- 
čios šviesos bangos, tik žymiai ilgesnės. 

Jau buvo minėta, kad šviesą elektronų-planetų sistema išspinduliuoja 
bangomis. Kyla klausimas, kaip tokia planetų sistema sukelia šviesos ban- 
gas? Žinant elektromagnetinių bangų kilimą ir jų ryšį su šviesos ban- 
gomis, visai nesunku išaiškint šviesos bangų atsiradimą. Elektronas, nei- 
giamos elektros krovinys, sukasi aplink branduolį. Tas sukimasis yra ne 


1 Apie jį skaityk „Kosmo“ 1927 m. jam parestų visą sąsiuvinį (361 pusl. ir t.). 
* Apie jį skaityk „Kosmo“ 1929 m. 261—263 pusl. 
3 Apie jį skaityk „Kosmo“ 1928 m. 427—431 pusl. 

kas kita, kaip elektros krovinio švytavimas. Labai greitas elektros krovinio. 
švytavimas sukelia elektromagnetines bangas. Tai ir yra šviesos bangos. 

ia iškyla dar vienas painus klausimas. Jei elektronas nuolat sukelia 
šviesos bangas, tai jis nuolat išspinduliuoja energiją, kurią paima iš atomi- 
nės sistemos. Energijai einant mažyn, ir elektrono kelias turėtų eit mažyn, 
ir pagaliaus jis turėtų nupult į branduolį. Einant Keplerio dėsniu, juo 
spinduliuojančio atomo elektronas būtų arčiau prie branduolio, tuo trum- 
pesnis turėtų būti apsisukimo laikas (periodas). Bet eksperimentų daviniai 
kalba visai ką kita. 

Iš elementų spektro linijų žinom, kad atomas gali išspinduliuot tik 
apibrėžto ilgio bangas, kurios atatinka tam tikrą apsisukimo periodą. Va- 
dinasi, planetos-elektronai apibėga atomo branduolį tik tam tikrais periodais 
arba tik tam tikrais keliais. Tatai galėtume šiaip įsivaizduot. Aplink bran- 
duolį sukasi keletas elektronų įvairiais keliais. Išspinduliuojant atomui 
energiją, elektronas nuo tolimesnio kelio į artimesnį negali pereiti pamažu, 
bet šoka staiga. Sokdamas staiga nuo tolimesnio kelio į artimesnį, jis ati- 
duoda tam tikrą energijos kiekį, kurį vadinsime kvantu. Gaunant atomui 
energijos, elektronas lygiai tokiu pat būdu persikelia iš artimesnio kelio į 
tolimesnį. Lieka nuostabi išvada: šviesa yra atomistinės strukturos, ji ato- 
mų išspinduliuojama ir sugeriama porcijomis, vadinamais kvantais. 

Dėlto pažiūros į medžiagą ir šviesą paskutiniais metais žymiai pasi- 
keitė. Teorijos, kurios rodėsi gana tvirtos, paskutiniu laiku, gaunant dides- 
nį eksperimentinių davinių skaičių, pradėjo braškėti. Einama dar toliau: manoma, 
kad ne tik šviesa rodo atominių savybių, bet ir atvirkščiai, kad elektronai rodo to- 
kių savybių, lyg jie būtų bangos. Visa pailustruos šiuodu eksperimentu. 

Jei apšviečiame metalinę plokštelę, tai jautriais instrumentais galime 
susekti, kaip iš jos iššoka elektronai, kurių energiją net galime matuoti. 
Iššokančių elektronų energija turėtų būti vis mažesnė, juo silpnesnė ap- 
švietimo šviesa, nes jie savo energiją gauna iš šviesos. Kaip yra iš tikrųjų? Nagi 
pasirodo, kad elektronų energija visai nepriklauso šviesos intensingumo, o tik iš- 
šokančių elektronų skaičius yra žymiai mažesnis, jei šviesa silpnesnė. Apšviečia- 
mi visai silpna šviesa elektronai iššoka visai retai, bet su lygiu intensingumu. 

Išvada aiški: stipri šviesa neduoda stipresnio veikimo, bet tik didesnį, 
t. y. elektronai turi tą pat intensingumą, tik jų iššoka žymiai daugiau. 
Ir atvirkščiai: silpna šviesa ne silpniau veikia, bet tik mažiau, t. y. intensingu- 
mas iššokančių elektronų tas pats, tik jų žymiai mažiau. Bet tai negalima 
sutaikint su bangavimu. Jei šviesa sklinda bangomis, tai stipresnė šviesa 
turi stipresnes bangas (didesnę amplitūdę) ir jos veikimas turėtų būt daug 
stipresnis, negu silpnos šviesos. Tuo tarpu ir stiprios ir silpnos šviesos 
išmušami elektronai turi tą patį intensingumą. 

Sie rezultatai verčia mus manyti, kad šviesa tikrai sudėta iš dalelių - kvantų. 
Stipri šviesa turi tik daugiau dalelių, bet kiekviena dalelė veikia lygiu stiprumu. 
Daugiau dalelių išmuša daugiau elektronų, bet atskirų dalelių bombardavimo 
jėga yra vienoda, todėl ir išmušamų elektronu intensingumas yra vienodas. 

Apie kvantus galime dar ir daugiau sužinoti. Jei metalinę plokštelę 
apšviesim pakeičiui raudona ir violetine šviesa, t. y. šviesa su ilgesnėmis, 
o paskiau su trumpesnėmis bangomis, tai pamatysim, kad iššokančių 
elektronų energija vis didesnė, juo trumpesnės bangos. Taigi, violetinių 
spindulių kvantai turi didesnę energiją, negu raudonųjų. 

Šiuo atveju šviesa parodo tokių pat savybių, kaip ir medžiaga. Ji, 
kaip ir medžiaga, yra sudėta iš atomų — kvantų. Dabar galima parodyt, 
medžiagą rodant ir bangų savybes. | 

Jau minėjom, kad šviesos energija išspinduliuojama kvantais. Taigi, 
energija yra taip pat daloma ne ligi begalybės, bet ligi tam tikros ribos — 
kvanto. Elektronas, sukdamasis aplink branduolį, turi 1ibotą energijos kie- 
kį. Pagal šios energijos dydį yra griežtai apibrėžtas elektrono kelio ilgis. 
O jei elektronai gali atiduot ar paimt energiją tik kvantais, ir turi griežtai 
apibrėžtus kelius, tai ir jų sukeliamos bangos turi būti griežtai apibrėžto 
ilgio. Aiškios spektro linijų spalvos tai patvirtina. Mažiau kaip vieną 
kvantą elektronas negali turėti, todėl jis niekuomet negali nukrist į bran- 
duolį; jis pasilieka judėti mažiausiuoju keliu. Visai nenuostabu, kodėl medžia- 
gos dalelės — elektronai negali atome judėti bet kokiu laisvu keliu. Tai 
priešinasi jų atominei prigimčiai, nes, kaip matysim, judėti griežtai apibrėž- 
tu keliu yra bangų savybė. 

Įsivaizduokim elektroną kaipo bangą. Tuomet aiškiai suprantama, kad 
ši banga gali bėgti aplink branduolį tik tokiu keliu, kuris išmatuojamas 
sveiku (ne trupmeniniu) bangų skaičiumi. Jei butų atvirkščiai, tai, po kelių 
apibėgimų ratu, vietoj bangos viršūnės atsirastų bangos įlinkimas, ir tuomet 
banga visai pasinaikintų. Todėl elektronas-banga ir gali bėgti tik griežtai 
apibrėžtais keliais. Šis prileidimas visai gerai paaiškins elektronų kelių ribas. 

Nauji eksperimentai dar aiškiau parodo medžiagą turint bangų savy- 
bes. Jei stiprų šviesos spindulių pluoštą leisim į labai smulkiai ir taisy- 
klingai surėžytą veldrodį, tai spinduliai bus reilektuojami įvairiomis taisy- 
klingomis kryptimis. Padėję šių spindulių kelyje ekraną, gausime šviesius 
ir tamsius rėžius. Tamsūs rėžiai rodys bangų susikirtimą (interferenciją). 
Davisson'as ir Germer'is tą pat padarė su elektronais. Jie leido elek- 
tronų srovę į surėžytą metalinę plokštelę ir aiškiai konstatavo, kad ir elek- 
tronai rodo tų pačių savybių, kaip ir bangos (interferenciją, difrakciją)!. 

Kaip galima šiuos keistus reiškinius paaiškint? Banga ir kvantas ar 
elektronas—tai dvi priešingybės. Ar gali būt šviesa sudėta iš dalelių, jei ji 
turi aiškias bangų savybes? O iš kito šono bandymas su metaline plokš- 
tele (vadinamas šviesos elektrinis efektas) rodo, kad šviesa yra tikrai su- 
dėta iš dalelių— kvantų. Tuo tarpu medžiaga, kurios atomiškumu mes 
ir neabejojom, dyoda difrakciją ir interferenciją — rodo aiškias bangų 
savybes. 

Jei dėmesingiau pažvelgsim į išvadas, štai ką galime pastebėti. Me- 
džiagą ir šviesą mes pastebėjom kaipo baugą visur ten, kur kalbėjom apie 
būklę, vietą, kryptį, trumpai sakant, erdvę. Kalbėdami apie interferenciją 
ir difrakciją, matėm įvairiose vietose šviesius ir tamsius rėžius, ma- 
tėme, kad elektronai gali būt nulenkiami įvairiomis kryptimis. Ir 


1 Interferencija tai yra toks bangų susikirtimas, kai jos vieną kitą panai- 
kina. Dvi bangos interferuoja, jei jos abi vienodos, tik vienos iškilimas sutampa su ki- 
tos įlinkimu. 

Difrakcija tai šviesos spindulių nulinkimas. Difrakcija įvyksta, kai šviesą lei- 
džiam per labai siaurą plyšį. Perėjusi šviesa duoda tamsius ir šviesius rėžius ir užima 
žymiai didesnį plotą, negu pats plyšys. Vandens bangos duoda taip pat interferenciją 
ir difrakciją. 

atome suradome bangas, kai norėjom atsakyt klausimą: kokiais keliais 
skrieja elektronai. Tai vis buvo erdvės klausimai. Atvirkščiai, dale- 
les ar kvantus radom visur, kur ieškojom veikiančios energijos dydžio, kaip, 
antai, metalinės plokštelės šviesos efekte. Tiesa, mes davėme nedaug pa- 
vyzdžių, bet jie turi didelės reikšmės. Erdvės klausimu „kur tu veiki“ ir 
šviesa ir medžiaga duoda atsaką: kaipo bangos; o į klausimą „kaip tu 
veiki“, abi atsako: kaipo dalelės. Kad būtų aiškiau, galima dar ir taip 
pasakyti. Paprastais atvejais, kuomet nekalbame apie labai mažas daleles, 
medžiaga visuomet atrodo kaipo dalelės, bet ne kaipo banga, - ir senoji te- 
orija pilnai galioja; bangų teorija duoda tą pat. Bet aiškindami atomo vi- 
daus reiškinius, turim visuomet prisiminti, kad vietos klausimą „kur“ tei- 
singai atsako banga, o klausimą „kaip stipriai veikia“ — teisingai atsako 
dalelė. Iš tikrųjų, medžiaga visuomet atsako pagal šiuos klausimus ir tik 
stambiems reiškiniams abu klausimu yra lygiu. 

Priešingumai tarp dalelės iš bangos išnyksta, nes kiekvienas jų kom- 
petentingas savo srityje. Energijos klausimuose banga tyli, o vietos klau- 
simuose dalelė turi daryti tai, kas patinka bangai. Kaip galima tai įsivaiz- 
duoti? Pamėginkim šiaip. Šviesos spindulį mes galim įsivaizduot kaipo 
dalelę —kvantą. Sis kvantas laikosi lauke, kuris turi bangos formą. Laukas 
kvantui yra lyg patarėjas vietos klausimuose. Jei kvantas bus reflektuoja- 
mas, tai jis eis ten, kur vedamasis laukas (Fūhrungsfeld) yra stipresnis. 
Kur šviesos banga silpna, ten kvantas retai atnešamas. 

Reikia pastebėt dar vieną bangų teorijos išvadą. Banga negali nusta- 
tyti kvantui vietos, kurioje jis privalo laikytis. Bangos pupsnys, kuriame 
turėtų būt kvantas, palyginus su kvanto dydžiu, užima gana didelę sritį ir 
kvantas joje dar gali laisvai pasirinkti sau vietą. Tai visai įtikima, nes iš- 
šokantieji iš metalinės plokštelės elektronai visai nesilaiko pastovios vietos. 
Tik jų vidutinis skaičius priklauso bangos stiprumo. Taigi, banga nurodo 
įtikimą (galinę) kvanto vietą; mažai įtikima, kad jis yra bangos mazge ir 
labai įtikima, kad jis yra bangos pupsnyje. Tą pat galima pasakyt ir apie 
medžiagą; negalima tikrai nustatyti elektrono būklės, bet galima ji įtikimai 
apibrėžti, 

Dažnai iš fizikos reikalaujama tikslių ir griežtų rezultatų, o tuo tarpu 
moderniosios fizikos pažymys yra kai kurių dydžių neapibrėžtumas. Sa- 
kysim, energijos kvanto vietų negalima tiksliai nustatyti. Kodėl? Todėl, 
kad labai mažoms dalelėms reiškiniai rodo visai kitų savybių, dėstis, kas 
matuojama: vieta ar. laikas. Pasak Heisenberg'o, jau patys matavimo 
instrumentai labai paveikia patį rezultatą. 

Sios teorijos sunkumas neleidžia toliau į ją gilintis. Tai yra dau- 
giau matematiška teorija. Bet ir eksperimentų pagalba galėjom pamažu 
pereit per visas šviesos teorijas: nuo Newtono korpuskulų (dalelių) teorijos 
į Huygenso bangų teoriją ir, pagaliau, bangų mechanika surišom jiedvi 
draugėn. Jei medžiaga ir šviesa savo struktura yra vienodos, tai dar ne- 
reikia turėt iluzijos, būsią medžiaga ir šviesa yra tas pat. Medžiaga turi 
elektrinį krovinį ir masę, o šviesai trūksta ir vieno ir kito. Kaip šviesa ir 
medžiaga yra sujungtos su viena kita —šiandien dar nežinome. Nors gauta 
puikių rezultatų ir puikių išvadų, bet šioj srity dar likę ir gana tamsių vietų. 

Dr. A. Puodžiukynas. 


Iš ko Edisonas egzaminavo savo papėdininką? 

Pagal straipsnį laikraštyje „The Literary Digest“, New York, 1929.VII1.24. 

Kaip buvo rašyta laikraščiuose pernai metų pabaigoj, išgarsėjęs Ameri- 
kos elektrotechnikas ir išradėjas Edisonas, būdamas jau senyvo amžiaus žmo- 
gus, pasiskelbė ieškąs tinkamo padėdininko jo laboratorijos darbams toliau 
varyti. Jis norėjo, kad iš kiekvienos 48 Amerikos Jungtinių Valstybių ir 
iš Kolumbijos distrikto būtų parinkta po vieną mokinį, kuriuos jis patsai 
egzaminuosiąs. Cia patieksime keletą tų klausimų, kurie buvo duodami 
atsakyt kandidatams į Edisono papėdininkus: 

Ar santykiai darbo su kapitalu šiandien yra geri? 

Jei mes šiandien susitiktume su New Yorko miesto vyriausiu bur- 
mistru, tai ar Tamsta norėtum pasakyt kalbą vardu visų kandidatų, ar no- 
rėtum, kad kas kitas tą kalbą kalbėtų? Kodėl? 

Kodėl, Tamstos manymu, Tamstą išrinko šiame konkurse atstovaut 
savo valstybei? 

Trumpai papasakok, kaip Tamsta vaizduojiesi savo darbo dieną, kada 
Tamsta turėsi 50 metų amžiaus? 

Jei Tamstai būtų pavesta atlikt tam tikrą eksperimentą ir tuo pat lai- 
ku Tamstai būtų duota žinot, kad jis galimas sėkmingai atlikt, tai ką Tam- 
sta darytum dešimtį kartų (tam eksperimentui) nepasisekus? | 

Kuris naujų aptikimų arba išradimų, Tamstos manymu, yra davęs 
žmonijai didžiausios naudos? Kodėl? 

Jei Tamsta ateinančiais metais paveldėtum milioną dolerių, tai ką 
Tamsta su juo darytum? 

Kokį, Tamstos manymu, vaidmenį vaidins kasdienos gyvenime auto- 
mobilis po 100 metų? 

Ką Tamsta darytum, jei Tamstą vienas Tamstos pažįstamų apkaltintų, 
kad esi apgavikas? 

Kurios reikšmės Tamstai tui muzika — nepaisant to paprasto laips- . 
nio, kuriuo diduma žmonių reaguoja į ritmą ir melodiją? 

Kuomet Tamsta manai esant galima meluot? 

Imkime, kad pelių būrys taip veisiasi, jog per tris mėnesius jų skai- 
čius padvigubėja; tai kiek jų prisiveistų trijų metų gale, jei jos būtų pra- 
dėjusios veistis iš vienos poros? 

Žinoma, jog kūno greitėjimas Žemės paviršiuj atvirkščiai santykiuoja 
su kvadratu nuotolio nuo Žemės centrinio punkto. Žemės paviršiuj grei- 
tėjimas yra 32. Koks yra greitėjimas 50 mylių viršum nuo Žemės pavir- 
šiaus? (Žemės radius turi 4000 mylių). 

Vandens specifinė šiluma yra 1, o gyvsidabrio 0,033. Vandens spe- 
cifinis svoris yra 1, o gyvsidabrio 13,6. Ką Tamsta pasirinktum kojom 
šildytis ir kodėl, ar dviejų literių vandens bonką 1009C, ar dviejų literių 
gyvsidabrio bonką 1000C? 

Specifiškas tam tikro lydinio atsparumas yra keturis kartus didesnis 
už vario atsparumą. Tūkstančio pėdų ilgio varinė viela turi atsparumo 40 
omų Kokio ilgumo turėtų būt kalbamojo lydinio viela tokiu pat skersme- 
niu kaip ir varinės vielos, kad turėtų tokį pat atsparumą, kaip varinė viela? 

— Taigi, kaip matome, klausimų būta ne vien iš fizikos, bet ir kitokių. 
Kokių atsakymų į šiuos klausimus Edisonas norėjo turėti, jis nepasisakė. 
Konkursą laimėjo šešiolikos metų vieno dvasininko sūnus iš Washing. 
ton'o valstybės, vardu Wilber Huston. Jis Edisono lėšomis eis aukš- 
tuosius technikos mokslus ir drauge jo bus auklėjamas savo papėdininku. 

Edisono klausimą, kuomet leista meluoi, Wilber'is Huston'as atsakęs, 
kad jis ant pasisekimo aukuro tikrai paaukotų savo asmeninį patogumą, 
bet ne garbę, ne sveikatą, ne laimę, ne meilę, ne turtą ir re savo gerą 
vardą  Melą jis laikąs „leistą, jei tuo būdu išvengiaina apmaudo, skausmų, 
rūpesčių ir bet kuriuo būdu iš to nedaroma sau naudos“. Kalbama, kad 
sąžiningumą tų kandidatų, kurie į klausimą, ar kuomet leista meluot, atsa- 
kę „ne“, egzaminų komisija pažymėjusi kaipo „trūkumingą“ (? Pr. D.). 

Konkurso laimėtojo mėgiamiausi skaitymai esančios biografijos ir šie ke- 
turi laikraščiai, nuo kurių įam būtų sunkiausia atsižadėt: „The Atlantic Monthly“, 
„The Literary Digest“, „The Scientific American“ ir “The Reader's Digest“. 

Ezzaminų komisijos pirmininkas, Dr. Stratton'as, Massachusett'o vals- 
tybės Technikos Mokyklos rektorius, paskelbė, jog dar ir ketvertas kitų 
kandidatų yra gavę premijas, būtent, stipendijas tokio didumo, kiek reikia 
mokėt už mokslą Universitete. Vienas tų ketverto kitų kandidatų yra Ivan 
A. Getting, sūnus Čechoslovakijos konsulo Pittsburge. Pr. D. 


Chemija — istorijos variklis. 
Pagal Dr. Edwin'o E. Slosson'o straipsnį.“ 

Senųjų Foinikijos miestų Tyraus ir Sidono istorijoje įdomiai pavaiz- 
duota tas didžiulis vaidmuo, kurį nuo seniausių laikų chemija vaidina isto- 
rijoj. Tų miestų prekybinis įsigalėjimas buvo atsirėmęs aptikimais chemi- 
jos srity. Apie tuos aptikimus štai ką pasakoja foinikiečių legendos. 

Herkulis piršosi nimfai vardu Tyrus. Kai ji vieną kartą vaikštinėjosi 
Syrijos pajūriu, tai ir Herkulis stypčiojo paskui ją su savo šuniu. Pačia- 
me piršimosi įkaršty nimfa staiga nutraukė Herkulio aistringą kalbą saky- 
dama: „Žiūrėk, žiūrėk į savo šunį“! Herkulis susiraukęs apsigrįžo ir pa- 
matė, kad iš jo šuns nasrų varvėjo raudonos seilės. Mat, šuo buvo sukram- 
tęs jūrių pakrašty pasipainiojusią purpurinę straigę. Kaprizingai nimfai 
taip patiko purpuro dažai, jog ji pareiškė Herkuliui, kad jo būsianti tik 
tuomet, jei jis jai padovanosiąs tokį drabužį, kuris visas bus nudažytas 
tokiais nuostabiai gražiais dažais. . Herkulis buvo iš tokių vyrų, kurie ne- 
taip pigiai duodasi suriečiami į ožio ragą. Todėl jis ėmėsi darbo; o tie, 
kurie šiek tiek nusimano apie dažų (darylų) chemiją, supranta, jog tai bu- 
vo vienas sunkiausių Herkulio darbų. 

Mat, kiekvienoj straigėj tėra vos keletas purpurinės sekrecijos lašų. 
Sekrecijai gauti, reikėjo tuos minkštus gyvelius išlukštent iš jų kiautų, per 
tris dienas sūdyti druska skardiniame inde, paskui silpnai pavirint ir iš 
pasidarusios buizos išsunkti dažųs. Kad gauti 500 svarų talpinantį dažų 
katilą, reikėjo pervirint 8000 svarų tokios buizos. (O kad dažai audeklą ge- 
rai nukąstų, dar reikėjo pridėt pelenų iš sudegintos tam tikros, jūrėse augan- 
čios žolės. Tačiau Herkulis visa tai įstengė padaryt; jis karališkų purpuru 
nudažydamas savo širdies damos drabužį, patenkino jos norą, ir, reikia 
manyt, laimingai baigė savo romaną, su ja susituokdamas ir laimingai gy- 


* Edwin Emery Slosson (1865 — 1929.X.15) yra vienas plačiausiai ži- 
„ nomų rimtų mokslo popularizatorių Amerikos Jungtinėse Valstybėse. Plačiau apie jį ra- 
šė prof. Šivickis šių metų „Kcsmo“ 1-me N-ry (28—29 pusl.). Kalbamas jo straipsnis buvo 
atspausdintas Amerikos laikrašty „The Century Guarterly“ (New York) jau po jo mirties. 
Cia dedama ištrauka padaryta pagal „Die Auslese“ 1930, Nr. 4. 

vendamas. Toj vietoj, kur visa šita atsitiko, buvęs įkurtas miestas, šiąja 
pat industriją vertęsis ir toliau, ir buvęs vadinamas nimfos vardu— Tyrus. 

O antrojo seniausio ir garsiausio Foinikijos miesto Sidono istorija 
prasideda nuo fonikiškos galeros (valties), kuri prikrauta nuotrono plaukiu- 
si pakrančiu. Vienoj vietoj galerą variusioji vyrija išlipo ant kranto pasi- 
gaminti valgio ir savo pyodus užkaitė pastatę juos ant kelių nuotrono ga- 
balų. Ugnis buvo kaitri; o kai ji užgeso, tai jie pamatė, kad . smėlys ir 
nuotronas susijungė į naują ir gražią substanciją, kurią mes šiandien vadi- 
name stiklu. Tie Foinikijos pirkliai žinojo, kad tokius stiklo gabalėlius, 
stiklinius perlus, mielai ims kaipo pinigus primitivūs žmonės, toki kaip, antai, 
britai, iš kurių foinikiečiai gabenosi ciną bronzai dirbdintis. Šiąja tat che- 
mine stiklo industrija jie ir pagrindo Sidono miesto turtingumą. 

Vėliau, jau Europos istorijos vadinamais viduriniais amžiais, Venecijos 
miesto gyventojai savo gerbūvį pagrindo dvejopos rūšies chemine indu- 
strija: sudydami žuvis ir dirbdami stiklą. O Britanijos salų galybė įjiirėse 
pradėjo kilt nuo 1424 m., kai į Siaurines (Vokiečių) jūres atsikraustė silkė, 
kuri iki tol savo buveinę buvo turėjusi Baltijos jūrėse, bet iš jų staiga iš- 
ėjo dėliai kažinkokio Baltijos jūrių vandens pasikeitimo cheminiu atžvilgiu 
Drauge paminėtina, jog šiais laikais pirmą kartą iškilo jūrių laisvės klausi- 
mas, kadangi anglai nenorėjo olandams leist gaudyt silkes Siaurinėse jūrėse. 

Rasių iškilimą ir susmukimą istorininkai aiškina moralinėmis, ' finansi- 
nėmis, žemės ūkio, politinėmis arba socialinėmis priežastimis. Daugelį šių 
priežasčių jie galėtų tikriau išvest iš chemijos.  Klimatologinės istorijos 
teorija, kuri tautų veiklumą vedą iš atmosferinių vyksnių, antai, galėtų 
žengt vieną žingsnį priekyn, jei atmosferinius vyksnius suvest į santykius su 
žmogaus kūno chemija. Chemikai jau pagamino keletą tokių chemikalų, 
kurie daro poveikio žmogaus kūnui. Pavyzdžiui, turima adrenalinas ir ty- 
roksinas, skydinės liaukos sekrecija, rodosi, suteikianti gyvybinės jėgos. 
Nenuilstanti skydinė liauka žmogų galėtų padaryt tautos didvyriu; perdaug 
aktivi skydinė liauka galėtų jį supešdint su savo prieteliais. 

Diabetiški (cukrine liga sergantieji) pacientai man pasakojo, jog insu- 
lino stipri porcija juose sukeldavo neaprėžtą baimės jausmą, kažkokį gniau 
žiantį šiurpulingumą. Jų ūpas tuoj pasitaisydavęs, kai tik jie pačiulpdavę bon- 
boną. Dvi šimtosios 0, dalys kraujo glukozėje kritiškų momentu gal būt 
sudaro skirtumą tarp bailio ir narsuolio. Taigi, narsa yra cukraus dalykas. 

Toliau, vėl yra toks chemikalas, kuris veikia taip stipriai, jog vienų 
viena jo doza per keletą minučių gali taikingą žmogų paverst tokiu aršiu, jog 
jis puls savo draugą ir muš savo žmoną; arba jį padarys tokį lepšę, jog jis 
verks užsikniaubęs ant savo pikčiausio priešininko peties. Dėliai tokio stipraus 
ir neapskaičiuojamo veikimo sužadinant jausmus ir nusilpninant valią, Jungti- 
nėse Valstybėse šio chemikalo - jo vardas etilhidroksidas— gamyba uždrausta, 

Meilė ir alkis eina iš tam tikrų cheminių reakcijų. Cheminėmis prie- 
monėmis galima sužadint palinkimo arba sukelt abejingumo. Keleto šimto 
kalorų kasdienio maisto suvartojimas gali visiškai pakeist žmogaus nusi: 
statymą visatos atžvilgiu. 2 

Baltosios rasės europiečių šaka šiuo laiku valdo beveik visą Žemę. 
Tikrai sakant, esti tik keturios šalys, kurios dar nepasidavę jų valdžiai, bū- 
tent: Kinija, turinti per daug gyventojų; Japonija, esanti perdaug karinga ir 

Abesinija su Turkija, kuriedvi tiktai vos betoleruojamos. Ši, neturinti sau 
lygios, europiečių galybė tenka išvest iš dviejų veiksnių — vieno išvidinio 
ir kito išviršinio. Pirmasis tai įgimtas sugebėjimas, 0 antrasis — kare, 
prekyboj ir industrijoj pritaikymas dujų dėsnio — ypačiai Gay-Lussac'o 
dėsnio, būtent, kad bet kurių dujų spaudimas keičiasi su absolučia tempe- 
ratura. Nes juk kare europiečius padarė nenugalimus ta ekspansijos jėga, 
kuri gaunama aukštoj temperaturoj pasilaisvinant šaunamojo parako du- 
joms. (O garo ekspansijos jėga mus aprūpino garo varomomis mašinomis. 
Pagaliau vandens ir anglies dioksido (dvideginio) ekspansijos jėga mums 
padovanojo mašinas su vidujiniu susikūrenimu, — tokias, kaip. automobilį 
ir orlaivį. Dujų ekspansija todėl yra vyriausias fizikinis faktorius (veiks- 
nys) šiaurinės Europos rasėms besiplatinant po visą Žemę. Šios ekspan- 
singos dujos yra pagamintos iš anglies ir aliejų, kurių kiekis yra aprėžtas. 

Prileiskime, kad musų baltoji rasė ima ir netenka šios išviršinės jė- 
gos. Ar vieno išvidinio ir psichinio veiksnio pakaktų baltųjų turimai pozicijai iš- 
laikyt? Sis klausimas veikiai virs aštrus, nes petrolėjaus atsargos per kokį 
šimtą metų tikrai išsibaigs; taip pat ir akmens anglims ateis galas, 0 
Azija turi anglių tris kart daugiau kaip Europa. 

Lieka problemiška ta energijos versmė, kuri paremtų ateities civiliza- 
ciją. Jei tektų naudotis vandens jėga, tai turtingiausiais kontinentais virstų 
Azija, Afrika ir Pietinė Amerika. Jei surastume būdą sunaudoti Saulės: 
energiją tuose kraštuose, kame ją mažiausia sukliudo debesys ir lietus, tai 
tuomet aukso aruodais virstų Afrikos, Azijos, Pietinės Amerikos ir Centri- 
nės Australijos didieji tyrai. Kitais žodžiais sakant, kiek mes galime pa- 
žvelgt į ateitį, galybė pamažu atiteks juodajai ir geltonajai rasėm. Pr, D. 


Koloidų chemija ir gyvybiniai reiškiniai. 
Pagal Prof. R. Ed. Lies eg an g'o straipsnį“. 

Ištirti, kaip pasidaro organizmų formos ir kaip juose vyksta gyvybi- 
niai reiškiniai, paskutiniais metais nepaprastos reikšmės įgavo koloidų che- 
mija. Apie tai čia norima šiek tiek pakalbėt. 

Kas yra koloidų chemija? — Prieš 2400 metų, tais pačiais metais, 
kuriais mirė Konfucijus ir Budda, Leukippas pirmą kart pajudino ato- 
mo problemą. Iš to išaugo modernioji atomų ir molekulių teorija: visas 
vieningas medžiagas, kaid, antai, šviną, sidabrą galima vaizduotis esant da- 
Jomas tik iki tam tikro, neišpasakomai smulkaus pavidalo, bet ne toliau. 
Tai jau bus atomai (t. y. toliau nebesusmulkinamos medžiagos dalelytės). 
Jei šiandien tarojama atomus galint dar ir toliau perskirt, ir būtent, į elek- 
tronus (ir atomo branduolius), tai šitai nepridera mūsų sričiai, kadangi po 
šiokio perskyrimo tokia dalelė jau yra nebe švinas ir nebe sidabras. — To- 
limiausia riba, iki kurios, teoriškai imant, yra dalomos tokios medžiagos 
kaip valgamoji druska, cukrus ar baltymai, yra molekulės. Molekulės susi- 
daro iš dviejų ar daugiau atomų. Valgomoji druska, antai, yra susidarius 
iš dviejų įvairių atomų (natrio ir chloro). Jei valgomoj druskoj šiuodu 
atomu perskirtum, tai tatai jau būtų nebe valgomoji druska, arba chlorna- 
tris. — Panašiai yra su cukrum ir kitų medžiagų dldele daugybe. 


* Das Leben und die Kolloidchemie. Hochland. 1922, Marz, 714—718. — Lietuvių 
kalba apie koloidų chemiją rašė Dr. P. Jucaitis „Kosme“ 1925 ir 1927 m. 

Kad ir kažinkaip smulkiai sutrynęs kietą medžiagą, molekulių dar ne- 
turėsi. Molekulėms gauti yra daug paprastesnė priemonė: reikia cukrų tik 
įmest į vandenį ir ištirpint; jis susileis į molekules, kurios paskui plaukys 
vandeny lygiai pasiskirsčiusios. Valgomosios druskos ar cukraus viena 
molekulė tokiais atvejais turės didumo apie vieną milioninę milimetro dalį. 
Tai bus toks smulkumas, jog valgomosios druskos ar cukraus tirpinys iš 
pažiūros visai nesiskirs nuo tyriausio vandens, ir šiokios molekulės su van- 
deniu praeis per filtrą (koštuvą) ir net per pergamentinį popierį. O skylelės. 
šiokio popierio, kuris atrodo visiškai sūdrus, yra jąu begalo mažytės. 

Gabalėlis aukso, įmestas į vandenį, ne taip kaip cukrus, niekuomet 
neištirpsta. O betgi cheminėmis ir elektrinėmis priemonėmis yra pavykę ir 
auksą taip smulkiai vandeny išskirstyt, jog pasidaro lyg koks tirpinys. 
Tačiau, ne taip kaip cukraus, aukso medžiaga čia lieka nesusismulkinus iki 
atskirų molekulių, bet plūduriuoja susikibę draugėn po daugel molekulių 
(po 30, po 1000 ir po daugiau). Todėl šis tirpinys turi ir visai kitoniškų 
savybių, negu „tikrasis tirpinys“. Kai savo smulkumo atžvilgiu, tai ištir- 
pinto aukso dalelės dar praeina per palyginamai dideles filtruojamojo po. 
pierio skyleles, bet jau nebepraeina per daug mažesnes pergamentinio po- 
pierio skyleles. Pavienes ištirpinto aukso daleles dar galima įžiūrėt pro 
„Ultramikroskopą“, kurį padirbdino Zsigmondy's ir Siedentopf'as;. 
*'ogi cukraus molekulės neįmatomos ir šiojo įrankio pagalba. 

Baltymo molekulės susidarusios iš tiekos daugelio atomų, jog jos taip 
pat prisiartina iki regimumo ribos, ir jog pergamentinio popierio skylelės. 
(porai) yra per mažos joms praleisti. 

Pasirėmus amerikiečio Gr aham'o darbais, visi tie tirpiniai, kuriuose- 
dalelės pasiekia kalbamojo didumo, nukelti į atskirą chemijos skyrių. Ypa- 
čiai čion pridera taip pat ir klijai, kurių graikiškas vardas yra x6Ma (kolla).. 
Todėl „koloidų chemija“ ir buvo pavadinta ta chemijos šaka, kuri dirba 
su kalbamojo didumo dalelėmis. Tai, kas yra įmatoma pro paprastą mi- 
kroskopą, griežtai imant, jau nebepridera šion sritin. Bet kadangi šiltą kli-- 
jų tirpinį atvėsinus pasidaro drebučiai, tai koloidų chemiją užsiimdinėja ir jais. 

Dabar dirstelkim į gyvius. Ypačiai gyvuliai sudaryti iš tokių medžia- 
gų, kurios savo konsistencijos atžvilgių didumoj laikosi kaip sušalęs klijų 
tirpinys.  Kraujuje, kuris srovena per drebučių pavidalo „audinius“, esti 
daug koloidų. Iš tokių labai kietų kaulų tiesiog gaunami klijai. Celes. 
apgaubiančios plonutės odelės yra koloidinė medžiaga, ji sudaro ir visos 
celės turinį. Tiktai. nedaugelį gyvybės vykšmų galėsi mėgint aiškint neat-- 
sižvelgdamas į šią medžiagą. 

Imerkime klijų plytelę į šaltą vandenį; ji pritrauks savęsp vandens ir 
išbrinks, išpurps. Primirkusius klijus išdžiovinkime - jie vandenį atiduos ir 
susitrauks. Baltymo bei kitų medžiagų išbrinkimas ir susitraukimas vaidina 
nepaprastai didelį vaidmenį taip pat gyvulių ir augalų gyvybinėse funkcijose. 

Kiaušinio skystas baltymas, pabuvęs keletą minutų verdančiame: 
vandeny, sukietėja. Tuo tarpu kai klijų tirpinys atvėsinamas sukie- 
tėja, o šildomas vėl praskysta, baltymas ir vėsinamas palieka kietas. Šis. 
vyksmas, sakoma, yra nebeapkreipiamas. Prie aukščiau minėto koloidinio 
aukso tirpinio pridėjus kiek tiek valgomosios druskos, auksas nugrimsta. 
ant dugno daug stambesnių dalelių pavidalu. Taip pat ir šio vyksmo ne- 
galima apkreipti. Tokia „koagulacija“ gali įvykt įvairiais būdais. 

Gyvulių bei augalų celėse ir audinių syvuose koloidai randasi tam 
tikru pasiskirstymu: arba kaip dalelės skystuose klijuose, arba drebučių 
pavidalu. Poveikiai iš šalies, bent kiek pakeisdami tokį pasiskirstymą, gali 
daug daugiau sutrikdyti gyvybinę funkciją, negu grubūs mechaniški pakiti- 
mai. Sušilimas ir atvėsimas, pasikeitimai druskos kieky ir tūlas kitas da- 
lykas gali jau sutrikdyti gyvybę daug pirmiau, negu įvyks toks visai ap- 
čiuopiamas reiškinys, kaip baltymo sukrekėjimas. 

Senėjimas yra ne tik organizmų savybė, bet taip pat ir daugelio ko- 
loidų negyvojoj gamtoj. Negyvos gamtos koloiduose tatai pasireiškia ma- 
žoms dalelėms sutampant į didesnes. Pasenęs organizmas darosi ne toks 
elastingas, kaip jaunas. Taip ir čia dalimi įvyksta dėl to, kad organizmo 
statybiniai akmens surembėja (atgrumba). 

Su koloidinių dalelių pasiskirstymo laipsniu artimai susirišęs gebėji- 
mas palaikyt vandenį. Kiek nepaprastai maža vandens palieka prilipusio 
prie stiklo plokštėlės! Ir kaip nepaprastai šis kiekis tampa didesnis, sugrū- 
dus stiklą į smulkiausias dulkeles! Mat, tuo būdu nepaprastai padidėja 
stiklo paviršius. Koloidams senstant ir sueinant draugėn, vyksta atvirkš- 
čiai. Ir žmoguje vyksta toks „džiūvimas“: trečiajame gyvenimo mėnesy jo 
kūno vandens kiekis sudaro 040/,, gimus —689/,, išaugusio žmogaus 589/4. 

Kai susitinka tokia dvejopa medžiaga, kuri gerai nesusimaišo, daugelis. 
medžiagų susūdrėja; taip atsitinka susitikus kietiems kūnams su skysčiais. 
arba dujomis, ar susitikus dviem įvairiem skysčiam ar įvairioms dujoms. 
Antai, darylai (dažomosios medžiagos) iš savo vandeningo tirpinio iškrinta 
ant smulkiai sugrūstos anglies: tai vadinamoji adsorpcija. Toks susūdrėji- 
mas gali sukelt medžiagos cheminių vyksmų. 

Kitoms sąlygoms paliekant toms pačioms, adsorpcijos bei kitų jėgų 
veikimas, suprantama, turi kilt, kai medžiagos paviršius eina didyn. Kaip tas 
padidėjimas nepaprastai smarkiai vyksta medžiagą susmulkinant, parodys 
šis suskaičiavimas. Imkime 1 centimetro aukščio kubą. Jo paviršius, tai- 
gi, bus 6 kvadratiniai centimetrai. Suskirstykime jį į 10 dalių po 1 mili- 
metrą aukščio kiekvieną; visų jų paviršius drauge jau bus 60. kvadratinių 
centimetrų. Ogi pro mikroskopą dar įmatomos vienos  dešimttūkstantinės. 
dalies milimetro dalelės. Suskirsčius 1 kubinį centimetrą į šiokias daleles, 
jų paviršius bus 60 kvadratinių metrų! O dalelėms koloidiškai pasiskirs- 
čius, tas paviršius bus dar bent dešimtį kartų didesnis. Taigi ir nenuosta- 
bu, kad normali vyksmų eiga gyviuose taip nepaprastai susijusi su pasi- 
skirstymo laipsniu. 2 

Kalbama apie „paviršių“. Ši sąvoka yra visai aiški turint, pav., prieš 
akis kompaktišką švino gabalą. Bet kas yrą paviršius koringoj medžiagoj 
pav., kempinėj tokio pat didumo, kaip tas švino gabalas? Koloidų chemi- 
kas prie paviršiaus priskaito ir visą tą „išvidinį paviršių“, visus tuos sky- 
lelių atsiribojimus. Taigi, kempinės paviršius yra nepaprastai daug dides- 
nis. Koringo molinio indo paviršius bus dar didesnis. Ir drebučius dau- 
gelis tyrinėtojų ima panašiai. Taip pat ir ta kieta medžiaga, kuria gyviai 
naudojasi savo statybai, pasižymi nepaprastai dideliu išvidiniu paviršium. 

Skysčių paviršiuose skysčių delelės taip susūdrėjusios, kad jos veikia 
kaip kokia plonytė odelė. Iš čia vandens, aliejaus, gyvsidabrio lašų pavi- 
dalas, Sis „paviršiaus įtempimas“ ir jo pakitėjimai vėl turi didelės reikš- 

mės ir gyvybės vyksmams. Aliejaus ar gyvsidabrio lašų paviršiaus įtempimą 
vienašališkai sumažinus cheminiu ar elektriniu būdu, gauta tokių skysčiaus 
įlinkimų, kurie labai panašūs į žemųjų gyvių, pav., amebų netikras kojytes. 

Iš bandymų pamėgdžiot kai kuriuos gyvybinius reiškinius paminėti- 
nos ir tos formos, kurios gaunamos, pav, mažą geležies vitriolio kristalą 
įmetus į vandenstiklio tirpinį. St. L e d uc'as tas formas pavadino „dirbti- 


S. Leduco padarytieji „augalai“.  (Klišės iš 
„Žinijos“ leidinio „Gyvybės atsiradimas ant Žemės). 


niais augalais“; ir iš tikrųjų, savo išviršiniu pavidalu jos labai panašios į 
augalus (žiūr. paveikslus). Tačiau tai betgi tik visai paviršutinis panašu- 
mas. Tikros gyvybės čia dar nėra. Kiek mes, nors ir koloidų chemijos 
padedami, galime pamėgdžiot gyvybę, tai yra tik visai menkos dalinės gy- 
vių funkcijos. Vis dar palieka galioj senas dėsnis: „Gyvybė tik iš gyvybės“. 

Taip pat ir tariamieji „gyvi kristalai“, su kuriais seniau (1890 —1918 m.) 
eksperimentavo O. Lehmann'as,! o šiandien dirba K. Przibram'as 
(Vienoje), tėra savo paviršium panašūs į gyviųs3. 

Dar beveik visai neištyrinėta tikroji esmė tam tikros koloidų klasės, 
kuri bendru vardu vadinama „fermentais“. Jų padedami gyviai suardo 
medžiagas ir jas vėl atstato. Technikinė chemija galėtų visai kitoniškai 
dirbti, jei jį daugiau mokėtų pasinaudoti tokiomis fermentų reakcijomis, 
kokiomis naudojasi gyviai. Ateities medicina turės išmokt suirusias fer- 
mentų funkcijas nukreipt į tinkamas vėžes. 

Koloidų chemija dar jauna. Cia dar dideli neįdirbti plotai ir grynai 
moksliniam tyrinėjimui ir pamėgdžiojamai technikai, "Er 


! Flūssige Kristalle und die Theorien des Lebens, 1906; Die scheinbar Ilebenden 
Kristalle, 1907; Die neue Welt der flūssigen Kristalle und deren Bedeutung fūr Physik, 
Chemie, Technik und Biologie, 1911; Flūssige Kristalle und ihr scheinbares Leben. Dar- 
gestellt in einem Kinofilm, 1921. 

2 Rezultatų santrauka laikrašty „Der Naturforscher“ VI, 1929'30, 273—4. 

8 Žiūr. A. Johnsen'o paskaitą „Ueber den Unterschied von Mineralien und 
Lebewesen“ 1930 (Borntriger-Berlin). Santrauka laikrašty „Forsch. u. Fortschr. VI, 1930, 38. 

Žemės ir Saulės vieta pasaulio erdvėje. 
Ur. Č. Pakucko paskaita per radio 1930.1V.1. 


Artimiausias mums dangaus kūnas tai mūsų Žemė, Čia mes dirbame> 
naudojamės jos gėrybėmis ir iš čion žvalgomės aplinkui, stebėdami kitus 
dangaus kilnus. Todėl suprantama, kad senovės laikais manyta, jog Žemė 
yra viso pasaulio centras, o žvaigždėtas dangaus skliautas kartu su Saule 
kasdien sukasi aplink ją. Didžiausia pasaulio masė buvo jiems žinomoji 

emės dalis, o visus tuos dangaus skliauto žiburius jie laikė esant ne daug 
ką didesnius, koki kad jiems jie atrodė žiūrint į juos plikomis akimis. Ir kuo- 
met vienas graikų filosofas pareiškęs, jog Saulė galinti būti tokio dydžio, 
kaip visas Peloponesas, tai tuo jis sukėlęs anos gadynės graikų visuomenėj 
didelio nepasitenkinimo, ir drąsuoliui, išreiškusiam tą mintį, grėsė pavojus 
būti ištremtam. Dar ir šiandie iš tiesioginių stebėjimų mes būtume linkę 
ne kitaip manyti, kaip manė graikai ir kiti senovės žmonės, jei mums ne- 
būtų žinomi tie įrodymai, kuriuos patiekė Kopernikas. 

Apie 150 metus po Kr. astronomas Ptolomejųs, laikydamas Žemę 
esant pasaulio centrą buvo sugalvojęs ir moksliškai pagrindęs vadinamąją 
geocentrinę pasaulio sistemą. Toj sistemoj Žemę jis padėjo vidury, o ap- 
linkui ją aprėžė vienuoliką viena paskui kitą tolyn einančių sterų, kuriomis, 
jo manymu, riedėjo planetos. Artimiausia sfera buvo duota Mėnuliui, to- 
liau ėjo Merkuro, Veneros, Saulės, Marso, Jupiterio ir Saturno, 0 po jo, 
visų kitų žvaigždžių sfera. Toks pasaulėvaizdis buvo įsigalėjęs ir viduri- 
nių amžių laikais; o kai Kopernikas (gyveno 1474—-1543 m.), jį sugrio- 
vęs, davė naują, vadinamą heliocentrinę pasaulio sistemą, tai sutiko nema- 
žo visuomenės pasipriešinimo. Koperniko heliocentrinėj sistemoj centrinę 
vietą turi Saulė, o Žemė, kaip ir visos kitos planetos, besisukdama aplink 
savo ašį iš vakarų į rytus, atlieka kelionę ir aplink Saulę; laikas, kurį ta 
kelionė trunka, vadinamas (Žemės) metais. 

Siame naujame pasaulėvaizdy pasaulis gavo daug platesnes ribas, ne- 
kaip pirmiau buvo manyta. Žemė čia paliko viena tarp kitų tuomet žino- 
mų planetų (Merkuras, Venera, Marsas, Jupiteris, Saturnas). Kiekviena tų 
planetų su savais palydovais, arba mėnuliais, skrieja savu keliu aplink Saulę. 

Centrinis visos kalbamos sistemos kūnas, Saulė, yra karšta žiorinti 
žvaigždė. Ji yra 700 kartų didesnė už visas žinomas planetas su jų paly- 
dovais, paėmus kartu. Kitaip sakant, visos planetos, suimtos į krūvą. su- 
darytų tik !/744 Saulės dalį. Jos vidutinis atstumas nuo Žemės yra 20 mi- 

lionų geografinių mylių, arba 149.500.000 km (=kilometrų). Šviesa, sklin- 
danti erdvėj milžinišku greitumu, po 300.000 km per sekundę, trunka 408. 
sekundes, arba 8,3 minutes iki pasiekia Žemę. Saulės skersmuo turi apie: 
1.400.000 km; tai sudaro 108 Žemės skersmenis. Jei įsivaizduotume Saulę: 
tuščio kamuolio pavidalu, kurio centre patalpintume Žemę su aplink ją 
skriejančiu Mėnuliu tuo atstumu, kokiu jis skrieja nuo Žemės, tai užtektų 
vietos ir Mėnuliui skristi ir liktų dar 206.800 km laisvo ploto iki kamuolio 
paviršiaus. (O kad užpildytume visą tą Saulės didumo kamuolį, tai prireik- 
tų 1.260.000 tokių rutulių, kaip mūsų Žemė. . Vadinasi, Saulės tūris yra 
1.260.000 didesnis ųž Žemės tūrį. Kai dėl Saulės svorio, tai ji yra tik 323.000- 
kartų sunkesnė už Žemę, kadangi Saulės masės sūdrumas (tankumas), ar- 
ba lyginamasai jos svoris, yra tik 1,4, o Žemės net 5,6. 

Visi Saulės sistemos nariai, vadinamosios planetos, yra atvėsę tamsūs. 
kūnai. Žodis „planetos“ paimtas iš graikų kalbos ir reiškia „klajojantieji 
žiburiai“, kadangi jų judėjimas kitų žvaigždžių tarpe ant dangaus skliautų 
atrodo palyginti greitas ir painus. Jų šviesa rami, nevirpanti kaip žvaigž- 
džių, nes jos mums šviečia tik būdamos Saulės apšviestos. 

Visos planetos, skaitant nuo Saulės kaipo visos sistemos centro, skir- 
stomos į tris grupes. 

Išvidinės planetos. Šiai grupei pridera: Merkuras, Venera 
(Aušrinė), Žemė ir Marsas. 

Pati artimiausia prie Saulės planeta yra Merkuras. Jo atstumas 
nuo Saulės — 58.000.000 km. Jo skersmuo - 4.786 klm. Jis skrieja aplink 
Saulę greitumu 47 km per sekundę ir tą savo kelionę atlieka per 88 dienas. 

Toliau eina Venera, 108 mil. km atstume nuo Saulės ir su 12.200 kra 
skersmeniu. Aplink Saulę ji apibėga per 225 dienas, skriedama greitumu 
35 km per sekundę, Ė 

Trečioji iš eilės planeta yra mūsų Žemė, Ji rieda erdvėje aplink Sau- 
lę greitumu 30 km per sek., šią kelionę atlikdama per vienerius metus. Ji 1u- 
ri vieną palydovą Mėnulį atstume 50.000 mylių, kuris, besisukdamas aplink Ze- 
mę, kartu su jąją keliauja ir aplink Saulę. Mėnulis sudaro tik !/1s Žemės tūrio dalį. 

Marsas, paskutinė planeta išvidinėj grupėj, yra beveik perpus 
mažesnis už mūsų Žemę. Jo skersmuo 6.735 km, tuo tarpu kai nuo Ze- 
mės jis tėra 12.756 km. Nuo Saulės jis atstu 227 milionus km. Jo kelio- 
nė aplink Saulę trunka 687 dienas, lekiant per sekundę 24 km. Turi 2 mėnuliu. 

Planetoidės. Tarp Marso ir kitos artimiausios didelės planetos 


*-— 


Išviršinės planetos. Prie išviršinių planetų pridera: Jupiteris, 
Saturnas, Uranas, Neptunas ir tik neseniai aptiktasis Plutonas. 

Jupiteris yra didžiausia ligi šiol žinomų planetų. Savo tūriu ir 
mase jis viršija visas kitas paimtas kartu. Jo skersmuo 141.300 km, taiyra beveik 
12 kartų didesnis už Žemės skersmenį. Jo vidutinis atstumas nuo Saulės 
713 mil.km. Aplink Saulę apibėgti jis trunka 111/> žemiškų metų, darydamas 
po 13 km per sek. Jo medžiagos sūdrumas sudaro tik !/; Žemės sūdru- 
mo. Mėnulių turi net apie pusantros dešimties. 

Savo didumu artimiausias prie Jupiterio yra jo kaimynas Saturnas, 
charakteringas savo žiedu aplink savo pusiaujį. Sis žiedas yra vienintelis 
toks visų planetų tarpe. Spėjama, kad šį žiedą sudaro ištisa virtinė mažų 
kietų kūnų, meteoritų. Vidutinis jo atstumas nuo Saulės yra 1426 mil. 
km. Savo kelią jis atlieka per 290 metus 166 dienas, lėkdamas greitumu po 10 
km per sekundę. Be žiedo, Saturną lydi dar apie dešimtis mažų mėnulių. 


Saturnas Neptunas Merkurvas Marsas Žemė Mėnuo Venera Uranas Jupiteris 


Tikrasis didumo santykis Saulės su planetomis ir planetų su vienų kitomis. Saulė- 
je juodais taškais pažymėtos dėmių grupės. 


Dar toliau, 2.873 mil. km atstume nuo Saulės, jau paprasta akim ne- 
įmatomas, tik 1780 metais Heršelio aptiktas, 7 km per sek. greitumu skrie- 
ja Uranas. Jo kelionė aplink Saulę trunka 84 žemiškus metus. 

„ Tolimiausia, 4432 mil. km atstumo nuo Saulės planeta iki šiol buvo 
laikomas Neptunas, aptiktas Leverier'o 1846 metais. Savo kelionę ap- 

link Saulę jis atlieka tik per 164 metus ir 280 dienų. Neptunas tik truputį 
didesnis už savo artimiausį kaimyną Uraną.  Neptuno skersmuo 62.200 km, 
o Urano 54.000 km. 

Kai dėl šių metų pradžioj aptiktos naujos planetos pavadintos „P lu- 
tonu“, tai apie ją kalbama atskirai po šio straipsnio. 

Iš tik ką suminėtų skaitmenų matome, jog vadinamos išvidinės pla- 
netos visos yra mažesnės už išviršines. Jei atkreipsime dėmesį į planetų 
medžiagos sūdrumą, tai aiškiai pamatysim, kad išvidinės planetos šiuo at- 

žvilgiu sutampa su Žemės sūdrumu (apie 5), o išviršinės yra žymiai leng- 
vesnės, arba turi mažiau siidrios masės. Taip esant manoma todėl, kad iš- 
vidinės planetos yra daugiau atvėsusios. Dujomis negausinga jų atmos- 
ferą nekliudo Saulės spinduliams praeiti pro ją ir šildyti jų atvėsusią plutą 
Tuo tarpu išviršines planetas laiko apgaubusi tanki (sūdri) atmosfera, pro 
kurią Saulės spinduliai nepraeina, 

Iš pasakyta eina, kad toliausios nuo Saulės planetos randasi dau- 
+ giau pirminėj būklėj, negu artimesniosios. Pav., Žemės evolucijos laipsnis 
"yra žymiai aukštesnis, negu bet kurios išviršinės planetos. Taip pat juo 

planetos labiau nutolusios nuo Saulės, juo lėčiau jos skrieja aplink ją. 
Kodėl taip? Ogi todėl, kad kitaip planetos negalėtų pasilikti Saulės pri- 
klausomybėj. Vienos jų nuo Saulės eitų tolyn, o kitos artyn. Newton'o 
aptiktas visuotinos traukos dėsnis sako, kad juo kuri planeta randasi to- 
liau nuo Saulės, tuo mažiau Saulė ją traukia prie savęs. Kitais žodžiais, 
Saulės įcentrinė jėga eina mažyn, planetos atstumui einant didyn. Jei iš- 
viršinės planetos pradėtų aplinkui Saulę skristi greičiau, kaip kad jos da- 
bar skrieja, tai jų išcentrinė jėga pasidarytų didesnė už Saulės pritraukia- 
mąją jėgą ir jos pradėtų nuo Saulės tolintis. Einant tuo pačiu dėsniu, arti 
Saulės esančias planetas stipriau veikia ir Saulės pritraukiamoji jėga. Šiai 
didesniai pritraukiamai jėgai turi būti lygi išcentrinė, o išcentrinė jėga esti 
didesnė tik greičiau sukantis aplink centrą. Jei arti esančių išvidinių pla- 
netų, pav, kad ir Žemės, apibėgimo greitumas sumažėtų per pusę, tai ji 
neatsilaikytų Saulės pritraukimo jėgai ir turėtų krist į Saulę. — Ne vien pla- 
netos aplink Saulę, bet ir planetų palydovai mėnuliai, laikydamiesi traukos 
dėsnio, tvarkingai keliauja erdvėse vieni kitiems nekliudydami,. 

Jau nuo senovės laikų žinoma, kad visos planetos skrieja aplink 
Saulę tąja pačia kriptim iš vakarų į rytus. Toliau, žinoma, kad visi plane- 
tų keliai, orbitomis vadinami, randasi vienoj plokštumoj ir, pagaliau, kad 
visos planetos vienoda kriptimi sukasi aplink savo ašis; tokiems judėjimams 
vadovauja dėsningumas, 

Dar daugiau krinta akysen tas faktas, jog planetų atstumai nuo Sau- 
lės sudaro ne atsitiktinas kilometrų skaičių eiles, bet, kaip parodė astrono- 
mas Kepleris, tas atstumas nuo mažesnių nuotolių tvarkingai eina didyn 
Tie planetų atstumai eina po vienas kito tvarkingai, kaip eilė skaičių 0, 3, 
6, 12, 24, 48, 96, pridėjus prie kiekvieno po keturis vienetus, Taip, antai, 
jei 4 atatinka Merkurą, tai artimiausiai planetai, Venerai, atatiks skaičius 
314 — 7. Trečioji iš eilės planeta yra Žemė, o trečiasis skaičius yra 6; 
pridėję prie jo 4, gausim 10. Vadinasi, Žemės nuotolis nuo Veneros 
lygsta taip, kaip 7 su 10 ir t. t. 

Kaip koks bandymas tam skaičių dėsningumui patvirtinti buvo pla- 
netoidžių aptikimas. Einant tąja nustatyta skaičių tvarka, penktoj vietoj sto- 

vi 24 4 4 = 28. Čia atatinkamam nuotoly turėjo būti planeta, bet jos 
nebuvo. Ši aplinkybė davė astronomams akstino ieškoti atatinkamame toly 
planetos, ir 1801 metų Sausio mėn. 1 d. astronomas Piezzi Florencijoj 
susekė pirmutinę planetoidę, kurią pavadino Ceres. Po to buvo suras- 
tos kitos, ir šiandie, kaip jau buvo pirmiau paminėta, jų surasta per tūks- 
tantį. Jos visos sudaro lyg ir uždarą žiedą, kuris savo atstumu nuo 
Saulės atatinka skaičiui 28. Tą dėsnį, kurio prisitaikant visi erdvės pasau- 
liai harmoningai keliauja, nustatė didžiausias anglų fizikas Newton'as. Šis 
dėsnis, kad du kūnu traukia prie savęs vienas kitą tiesiai proporcingai jų- 
dviejų masei ir atvirkščiai proporcingai jųdviejų nuotolio kvadratui, tinka 
ne tik čia, mūsų Žemėj, bet ir visuose erdvės pasauliuose, 

O tų pasaulių erdvėje yra daugybė! Cia nupasakota Saulės sistema 
dar toli gražu nėra viskas. Užtenka tik mums išeiti gražią giedrą naktį 
ir pakelti savo akis į viršų, kad pamatytume pilną dangaus skliautą nusėtą 
žvaigždėmis. Paprasta akim galima įžiūrėti iš viso apie 6.000 žvaigždžių, 
o pasinaudojant teleskopais jų skaičius žymiai padidėja. Dabar per teles- 
kopus matomų žvaigžių priskaitoma apie 70.000.000. Jos visos mums at- 
rodo tik kaip menkučiai virpantieji taškai. O astronomų suskaičiavimais 
daugelis jų yra net didesnės už mūsų Saulę. Mes dabar žinom, kad mūsų 
Saulė yra viena tarp kitų žvaigždžių milionų; o jei jos mums atrodo to- 
kios mažytės, tai vien tik dėlto, kad jos yra labai toli nuo mūsų. Tas to- 
lumas yra toks didelis, jog paprastas kilometrinis mūsų matas beveik ne 
tenka savo reikšmės. ia jau astronomai ima atstumą nuo Saulės ir, jį 
laikydami vienetu, taiko kitiems nuotoliams matuoti. Taip, antai, nuo arti- 
miausios žvaigždės Alfa Centauri (pietų pusrutulio žvaigždė, kuri pas mus 
„ šiaurės pusrutuly nematoma) yra ne mažiau, kaip 270.000 Saulės atstumų. 
Jau Saulė rodos yra toli, o čia dar 270.000 kartų toliau! SŠiandie astrono- 
mai ir tuo matu nebesitenkina, nes jis taip pat pasirodė per menkas. Savo 
matavimams astronomai pasiėmė tą ilgį, kurį šviesa, besklisdama 300.000 
km per sekundę, nulekia per vienerius metus. Šis erdvės  pasau- 
lių nuotoliams matuoti matas vadinamas šviesmečiu. Artimiausia iš visų 
šviesiųjų Europos regimųjų žvaigždžių Sirijus yra nuo mūsų 8,7 šviesme- 
čių atstume. Kitaip sakant, šviesos spindulys nuo Sirijaus žvaigždės šian- 
dien pasiekia musų akį išėjęs iš ten beveik prieš 90 metus. Ir, įsivaizduokim, 
jei Sirijus šiąnakt užgestų, tai mes apie tat nieko nežinotum beveik per 9 
metus, nes paskutinis išėjęs iš ten šviesos spindulys keliautų iki mūsų per 
8,7 metus. Bet šis tolis yra taip pat tik menkniekis, palyginus jį su pačių 
tolimiausių žvaigždynų atstumu, kuris suskaičiuotas siekiąs net iki 500.000 
šviesmečių! Astronomas Lundmarkas jo stebėtiems ūkams skiria vidutinį 
nuotolį net iki 20 milionų šviesmečių! 

Be žvaigždynų, pro teleskopus pastebimi vadinami spiraliniai ūkai; 
bet dėl jų nepaprasto tolumo, matuojamo net milionais šviesmečių, spira- 
liniai ūkai kol kas negali būti smulkiai ištirti. * 

Tai tokia erdvės berybė ir pasaulių begalybė! Mūsų Žemė, su visu 
tuo palyginta, tiesiog išnyksta lyg dulkelė, kurią mes matome virpant, mū- 
sų kambary Saulės spinduliui jon įėjus. 

k Taigi, žmonijos pasaulėvaizdis keitėsi istorijai einant. Pačioj pradžioj 
Zemė laikyta viso pasaulio centru. Vėliau, sukūrus heliocentrinę sistemą, 


150 C. Pakuckas: Žemės ir Saulės vieta erdvėje. 


centrinėn vieton buvo padėta Saulė. Paskutiniais laikais, tobulėjant stebė- 
jimo priemonėms, patirta, jog ir Saulė yra tik paprasta žvaigždė, turinti ne- 
žymią vietą tarpe kitų žvaigždžių. Visos tos žvaigždės keliauja erdvėj, 
vadinamojo Paukščių Kelio plotmėj, keliauja kartu ir mūsų Saulė su visa 
savo planetų šeimyna. Mūsų Saulės sistema raudasi netoli nuo mūsų 
Paukščių Kelio sistemos apsisukimo taško. Iki neseno laiko astronomai 
manė, kad Paukščių Kelio plotmė turi pagrindinę vietą žvaigždžių sistemoj, 
kad ji yra žvaigždžių sistemos kraštas. Bet paskiausiais laikais manoma, 
kad ir ta Paukščių Kelio žvaigždžių sistema, trumpai sakant, vadinamoji 
galaktinė sistema, savo rėžtu yra tik kitų, labai tolimų panašių sistemų da- 
lis. Išeina, jog ir Paukščių Kelias nesudaro paskutinės ribos visiems erd- 
vės pasauliams. 

Nepaisant tų milžiniškiausių erdvės tolybių, relativybės teorija betgi 
taroja erdvę esant pabaigiamą. Ji teigia, kad pasaulis, nors neturi ribos, 
bet nėra be galo, koks yra, pav., kiekvienas rutulys. 

P. S. Plačiau apie čia kalbamus dalykus rašyta „Kosme“ nuo 1920 m. Pr. Do- 
vydaičio, A. Juškos, B. Kuodaičioir P. Slavėno straipsniuose; taip pat 
rašoma ir kituose šio „Gamtos Draugo“ straipsniuose. 

Naujai aptiktoji planeta — Plutonas. 

Šių metų Kovo mėn. 14 d Lowell'io observatorija Flagstalf'e (Arizo- 
nos valstybėj Amerikoj) paleido žinią, kad ji Vasario mėn. 18 d. yra apti- 
kusi naują planetą. Šis aptikimas nebuvo koks visai nesitikėtas, bet pada- 
rytas einant pirmiau atliktais matematiniais suskaičiavimais, panašiai, kaip 
kad 1846 metais buvo aptiktas Neptunas, pasirėmus Leverier'o suskaičiavi- 
mais. Ir kaip anuomet Neptunas buvo susektas dėliai pastebėtų iškrypimų 
Urano kely, taip dabar aptiktos planetos, kuri būsianti pakrikštyta Plutono 
vardu, ieškoti davė akstino sutrikimai Urano ir Neptuno keliuose. 

Amerikos astronomas Dr. Percivalis Low ell'is jau prieš 25 me- 
tus atsirėmęs savo matematiniais suskaičiavimais įsitikino turint būti dar 
vienos transneptuninės (už Neptuno orbitos skriejančios) planetos. Tat 
jis, o po jo mirties kiti jo observatorijos astronomai tos planetos vis ieš- 
kinėjo. Pagaliau jaunas observatorius C. W. Tombaugh ją pačiupo. 

Naujoji planeta daug mažesnė už Neptuną, tačiau jos skersmuo, turįs 
apie 53000 km, vis dėlto keturis kartus didesnis už mūsų Žemės skermenį. 
Kadangi Neptunas tegauna ?/10 dalis tos šviesos, kiek jos gauna Žemė, 
tai kalbamoj naujoj planetoj Saulės šviesa negali būt stipresnė už mūsų Mė- 
nulio šviesą, kuris neatspindi nė tryliktosios dalies jo gaunamosios Saulės 
šviesos, o pati Saulė iš-Plutono teatrodanti kaip šviesus taškelis. Tempe- 
ratura naujoj planetoj žemesnė kaip Neptune, taip jog azotas (slopuonis) 
ten turi būt pavirtęs į kietą kūną, o oksigenas (deguonis), jei ne visai su- 
kietėjęs, tai bent sutirštėjęs į debėsį. Suprantama, kad tokiose sąlygos ne- 
galima jokia gyvybė. Aplink Saulę apeiti toji planeta trunkanti nuo 300 
iki 600 Žemės metų. Jos atstumas nuo Žemės esąs apie 6/2 miliardo 
km (pusantro karto toliau už Neptuną). Dėliai tokio tolumo, suprantama, 
ne ką daug galima apie ją ir patirti. Pr. D. 

aaaDanaa 


 Aklaiinti A kaskas 


Paskutinės naujienos astronomijoj. 


Pagal D Wattenberg'o straipsnį*. 


Vargu ar yra kitas toks mokslas, kuris taip sparčiai būtų plėto- 
jęsis paskutiniais laikais, kaip astronomija. Prieš 70 ar 80 metų svar- 
biausias astronomo darbas buvo — stebėti ir matuoti su Žiūronu Žvaigž- 
džių ir kitų kūnų poziciją dangaus skliaute. Gaunamieji rezultatai buvo 
medžiaga įvairiems skaičiavimams — matematiko darbui. Šiandie dau- 
gumas astronomų yra užimti kitu darbu. Didelis kitų šalimų mokslų pa- 
kilimas suteikė astronomijai daug naujų priemonių bei metodų ir smar- 
ikiai; išplėtė jų. darbo lauką. Pirmon eilėn išmoko astronomai atskirti 
esmingus dalykus nuo antrinių,  panaudoję optikos, chemijos ir tizikos 
laimėjimus pakeitė subiektivinius elementus objektiviniais,  organišką 
darbą neorganišku, skaičiuojantį ir per dienas vargstantį astronomą pa- 
keitė elektrinė skaičiavimo rnašinėlė. Kita vertus, šių dienų astronomas 
turi būti taip pat platesnio masto žmogus: jis turi mokamai panaudoti 
ir plėsti gretimų mokslų suteikiamus laimėjimus. Būdamas platus moksli- 
ninkas, kartu jis turi sugebėti atsidėti siaurai kokios astronomijos šakos 
specialybei ir nesibaidyti vargingo smulkaus darbo. 

Šių dienų astronomų darbas paprastam žmogui mažiau teprieina- 
mas. Tik patys paskutiniai jų darbo rezultatai dažnai tegalimi išpopulia- 
trinti. Bet kiek vargo ir laiko reikčio padėti, kad būtų pasiekti tie rezul- 
tatai, kiek slepiasi ten metodikos, kokiais kruopščiais patyrimais ir la- 
kiomis teorijomis, o ne paprasta fantazija (kaip daug kas pamano) pa- 
siekti tie rezultatai, — visa tai dažniausiai pasilieka paslėpta muo nespe- 
cialisto akių. | 

Čia turime noro paliesti keletą sričių, kuriose dabar darbuojasi 
- praktiškasis astronomas, šiandie dažniau astrofiziku vadinamas. 

Modernoji astrofizika remiasi daugiausia naujuoju spinduliavimo 
tizikos pažinimu, kurį mokliškai ir vaisingai pradėjo savo darbais spek- 
trinio analizio srity. Bunsen'as su Kirchhoffu, ir kuris šiandie 
taip labai išplito, kaipo praktiškas — spektrinio analizio bei atomų san- 
tvarkos — pažinimas ir kaipo teoriškas — kvantų teorija. Paprastas 
šviesos spindulys, prizmos arba linzinio gardelio suskaldytas, duoda 
vieną trijų spektrų: ištisinį visų spalvų spektrą, šviesių linijų spektrą 
arba, pagaliau, ištisinį spektra su tamsiomis linijomis. Iš spektro pobū- 
džio, iš jo linijų skaičiaus, intensingumo, vientisumo ar suskilimo, ryš- 
kkumo ir kitų savybių, fizikas sprendžia pasiuntusios spindulį medžiagos 
būvį: jos cheminį sąstatą, temperatūrą, elektrinį būvį (ionizaciją), slėgi- 
mą ir k. Šitos rūšies patyrimai apie ryšį tarp visokeriopo medžiagos bū- 
vio ir spinduliuojamų šviesos bei kitu spindulių savybių yra meseni ir 
dabar dar gausiai tebepapildomi. Čia turime labai reikšmingų patyrimų, 
šiandie atsistojusių į fizikos pamatus, 0 prieš dvidešimti metų buvusiu 
dar tik drąsiomis hipotezėmis. Turime galvoje pirmiausia atomų Ir mo- 
lekulių santvarką. Šituos tat patyrimus apie žvaigždes iš jų atsiųstų 
mažyčių spindulių pluoštelių, mes čia ir panagrinėsime. 

Pastebimas ir išmatuojamas ištisinio saulės ar Žvaigždžių šviesos 

spektro šviesumo (stiprumo, intensingumo) pasiskirstymas, einant spin- 


* Neues aus der Astronomie. Der Naturtorscher. Jahrg. VI, 1929/30, 202—299, 

duliavimo teorija, yra pirmiausia temperatūros ir paskui slėgimo pasė- 
ka. Baltesnės, o ypač melsvesnės žvaigždės yra, pavyzdžiui, daug karš- 
tesnės, negu gelstosios ir rausvosios. Nustatymas ryšio tarp bet kurios 
spektro dalies intensingumo i: spinduliuojančios temperatūros yra Ber- 
lino Universiteto profesoriaus Maks'o Planck'o nuopelnas. Jo dės- 
nis, tiksliau salkant, jo spinduliavimo teorija, išaiškino Stefan-Boltz- 
mann'o ir Wien'o jau pirmiau eksperimentu patirtus dėsnius, Pa- 
gal pirmąjį dėsnį, spinduliuojamoji bet kurio kūno emergija yra propor- 
cinga temperatūros ketvirtam laipsniui, pagal antrajį — spektro inten- 
singumo maksimumas nustatytu būdu slenka iš raudonos spektro dalies. 
į violetinę, kylant spinduliuočio temperatūrai. Pasiremiant visais. trim 
dėsniais nustatyta, kad Saulės temperatūra yra, antai, apie 6000“ C. 

Kiekvienas aukštos temperatūros kūnas išspinduliuoja ne tik re- 
gimus, bet taip pat ir infraraudonuosius, arba šiluminius, ir ultraviolė- 
tinius, arba chemiškuosius: spindulius. Jų didelę dalį sugeria Žemės at- 
mostfera, jei jie ateina iš dangaus kūnų. Pavyzdžiui, tik labai maža ultra- 
violetinių spindulių dalis tegali prasiskverbti pro atmosferą. Tokie prie- 
taisai, kurie išmatuoja visų spindulių energijos. sumą, vadinami bolo0o- 
metrais. Jie absorbuoja (sųgeria) spindulius, paverčia juos į šilumą 
ir parodo tos šilumos kiekį. Kad bolometrai galėtų tikti ir Žvaigždžių 
spinduliuojamai energijai matuoti, jie turi būti nepaprastai jautrūs. Astro- 
nomiški bolometrai esti padaryti iš mikroskopiškų dviejų metalų lakštė- 
lių, kuriųdvieių sulydymo vieta aprūkyta ir sugeria krintančius ant jų 
žiūrono židiny žvaigždės spindulius. Dėl temperatūros skirtumo tarp ap- 
šviesto sulydyto galo ir neapšviesto atsiranda elektros srovelė (šilumi- 
nis elementas!), kuri matuojama jautriais galvanometrais. Panašių į ši- 
tuos bolometrus yra dar ir kitų jautrių prietaisų Žvaigždžių energijai 
matuoti. 

Tais atvejais, kai žinomas žvaigždės paviršius, iš ios spindulių po- 
būdžio yra galima suskaičiuoti ne tik paviršiaus temperatūra, bet ir iš- 
spinduliuojamas energijos kiekis. Šiai mūsų Žemė šiltuose kraštuose, 
kur Saulė ją kaitina stačiais spinduliais, gauna tiek Saulės energijos, kad 
kiekvienam kvadratiniam centimetrui tenka beveik po dvi kalorijas per 
minutę (kalorija yra tas šilumos kiekis, Ikuris kūbinio centimetro van- 
dens temperatūrą pakelia vienu laipsniu). Tuo pat metu iš Saulės pa- 
viršiaus vieno kvadr. cm. išeina po 80 000 kalorijų pėr minutę. Tai jė- 
ga lygi beveik 8 arklių iėgų varikliui. Turint galvoje, kad Saulės pa- 
viršius yra apie 10 000 kartų didesnis, negu Žemės, galima šiek tiek nu- 
manyti, kokie milžiniški energijos kiekiai išeina iš Saulės, kokios neap- 
sakomos turi būti tos energijos versmės, kad Saulė galėtu spindėti mili- 
jonus metų! ' 

Kadangi daugumo Žvaigždžių paviršiaus didumo ir net jų šviesos 
spektro, dėl jo silpnumo, nežinome, tai ių temperatūrai nustatyti varto- 
jamas dažniausiai „spalvos imdekso“ metodas: Žvaigždės fotografuoja- 
mos dviejose plokštelėse; viena vyra daugiausia jautri regimiems spin- 
duliams („iotovizualinis“ žvaigždės šviesumas bei „didumas“, kita — 
violetiniams“ (iotografinis didumas). Abiejų atvaizdų skirtumas parodo, 
kurių spindulių žvaigždė daugiau spinduliuoja. Tat ir yra „spalvos rc- 

diklis“, arba „indeksas“. Prof. J. II. Jeans, vienas daugiausiai žino- 

mų astrofizikų, dirbąs Amerikos Princetown'o Universitete, duoda tokią 

didžiųjų Žvaigždžių temperatūros tabele: . 
Belatriksa 21000 laips. Atairas 10000 laips. Saulė 6000 laips. 
Alciona 17000 „ į Bootis 8300 „  Arkturas 4600 ,„ 
Algolis 17000 „ Polarinė 7200 „ Aldebaranas 3600 „ 
Vega 13000 „ Procionas 7200 „ Beteigeicė 3200 „ 


Mūsų tyrimų rezultatai duoda pagrindo manyti, kad mažėjančios 

temperatūros žvaigždžių eilės priekyn tenka kai kurios Žvaigždės, esan- 
čios tarsi ūkų apsiaustos ir grynieii vadinamieji planetiški ūkai. Jie su- 
darytį iš dujų (gazų). Visai kitas dalykas yra vadinamieji spirališki 
ūkai, kurie nepriklauso mūsų žvaigdžių sistemai, vadinamai Paukščių 
Kelio, arba galaktinei sistemai, ir kurių spektras labai panašus į žvaigž- 
džių bei Saulės spektrą.  Spirališkieii ūkai yra, matyti, amalogiškos 
žvaigždžių sistemos, kaip ir mūsiškė, ir ūko vardas įoms prikeretas ne- 
tiksliai vaduojantis tik pirmu išoriniu įspūdžių. Didžiausias ir labiausiai 
žinomas, kartais net gryna akimi matomas, spirališkas ūkas yra Andro- 
medos žvaigždėvaizdy. Jo muotolis esąs 850 000 šviesmečių: tiek metų 
šviesa, eidama po 300 000 kilometrų per sekundę, eina nuo tų ūkų ligi 
miūsų!.. 
. Galaiktiški ūkai yra iš dalies grynos dujos, iš dalies sudaryti iš 
smulkytelyčių, dulkių pavidalo, dalelių. Vidutiniškas dujų tirštumas 1a- 
bai menkas: tepasiekia kartais vos kokią triliardinę Žemės atmosferos 
tirštumo dalį. Taigi, ių tirštumas yra mažesnis kaip geriausiomis moder- 
uiškomis pompomis pagaminti laboratorijų vakuumai (tuštymai). Šalia 
planetiškos, taigi apvalios, išvaizdos ūkų yra dar netaisyklingų difuzi- 
nių ūkų. Jų ir šviesumas mevienodas: šviesesnės vietos pasikeičia šu 
tamsesnėmis. Labiausiai žinomas ir tipingas jų atstovas yra Oriono 
ūkas, kartais matomas ir plika akimi. 

Planetiškų ūkų yra nedaug, tik apie 150. Jų pavidalas labai įvai- 
rus: apvalas, elipsinis, žiedinis. 

Spirališkų „ūku“ skaičius, tvirtinama, prašokstąs visą milijoną. 
Jei kiekvienas toks iikas būtų sistema, analogiška, su Paukščių kelio 
sistema, tai visatos ribos tektų išplėsti į dešimtis milijonų šviesmečių. 
Didieji teleskopai įžvelgia gilyn į erdves apie 30 milijonų šviesmečių... 

Ukų spektras yra charakteringas ryškiomis emisijos linijomis, 
kurių daugumą yra pasisekę identifikuoti su laboratorijoi pagamintomis 
elementų spektrų linijomis. Dažniausiai pasitaiko vandenilio, neitralaus. 
ir ionizuoto helio linijų. Šalia šitų žinomų linijų buvo visa eilė nežinomų. 
neidentikikuotų, kurios iki 1927—28 metų buvo didžiausia astrotiziko 
mįslė. Jos formaliai buvo skiriamos nebulijaus elementui. Jų skaičius 
siekė 120 ir kelių tūkstančių. Sakome, kad tos linijos tik formaliai tebu- 
vo skiriamos nežinomam elementui, nes dabartinė medžiagos santvar- 
kos teorija nepalieka vietos sistemoje nežinomiems elementams: O kad 
visata visur sudaryta iš tų pačių elementų, mes užtenkamai įsitikinome 
ne tik iš teoriškų sumetimų, bet ir iš spektrinio Saulės bei žvaigždžių 
analizo. Teoriniai ir eksperimentiniai darbai yra parodę, kad kiekvie- 

nas elementas gali turėti ne vieną spektrą. Žodžiu, spektras pareina ne 
tik nuo elemento temperatūros, bet ir nuo slėgimo ir ypačiai nuo ioni- 
zicijos, tariant, nuo elektriškos spinduliuojančios medžiagos būklės. 
Stipriai ionizuotas elementas arba jo nepaprastai didelis atomų laisvu- 
mas, pralenkiąs mūsų geriausius vakuumus, gali sudaryti sąlygas, ku- 
riose užgema spektrai, visiškai skirtingi nuo tų elementų paprastų 
spektrų. 

Bene garsiausio ionizuotų spektrų tyrėjo amerikiečio  Milli- 
kan'o bendradarbis J. S. Bowen'as yra, berods, galutinai išspren- 
dęs nebulijaus problemą. Jis, būtent, yra įrodęs, kad nebulijaus linijos 
pridera du ir tris kartus ionizuotam deguoniui bei azotui. Beveik visos 
linijos yra pavykę teoriškai suskaičiuoti ir kai kurios jau net laboratorijoj 
realizuoti. Ar pasiseks visos realizuoti, pareis nuo to, ar sukursime 19- 
boratorijoj tokias sąlygas, kuriose yra materija ūkuose. 

Spiriliškieji „likai“ sudaro, matyti, atskiras visatos sistemas, ki- 
šaltojo nepaprastu greičiu, iki 1000 km per sekunde, skrenda erdvėmis- 
Veržte veržiasi klausimas, kokia vieta pasilieka mūsų Žemei erdvėse, 
Žvaigždžių i ir žvaigždynų sistemose? Kokie žmogaus santykiai su Kosmu ? 
Šitos mįslės dar nėra ir kažin ar kucmet galės būti visiškai išspręstos. 
Bet vis dėlto galima kalbėti apie tam tikrus galimus rezultatus. Senovės 
graikai Žemę laikė esant plokštumą, kuni plūduriavo pasaulio jūrose. 
Tuo tarpu Aleksandrijos mokyklai (helenizmo laikais) buvo jau Žinomas 
Žemės apvalumas. Žemės judėjimo erdvėse ir šiuo laiku dar nežinota; 
gal ir jie spėliojo, lygiai kaip mums reikėtų spėlioti apie laivo judėjima 
atvirose iūrėse, kur niekur nieko nematyti. Tik Kopernik'as, Kepler'is, 
Galilei'iis ir Newton'as ištyrė judesius bendrai ir Žemės judėjimą specia- 
liai. Einant Alberto Einsteiuo relativybės teorija, netaip lengva 
ištirti bet kokio kūno judėjimas, įei juda visa sistema, kurios dallį iis su- 
daro, Tam reikia turėti kitų materialinių kūnų, reliatyviai į kuriuos ir 
zalima ištirti Žemės judėjimas. Tokie visatos punktai yra žvaigždės. Pa- 
aiškėjo, kad Žemė greičiu 29 kilometrų per sekundę sukasi aplink saulę 
ir 20 km greičiu skrenda Herkulio žvaigždėvaizdžio linkme. 

Jei teisingas mūsų .prileidimas, kad regimieji spirališki „ūkai“ yva 
lygiagretės Paukščių Kelio žvaigžūžių sistemos, tai reiktų laukti, kad ne 
tik tie ūkai, bet ir mūsų sistema juda milžinišku greičiu erdvėse: Tuo at- 
vejuir mūsų Žemė, be jau minėtų judėjimų, turėtų dar vieną — viso 
Paukščių Kelio judėjimą. Po didelio vargo neseniai pagaliau pesisekę 
nustatyti ir šito paskutinio judėjimo liekmė bei greitis. Iš tos srities dar- 
bu gausybės pažymėsime čionai stambesniuosius. 

Norėdamas išaiškinti kai kuriuos klausimus, kilusius daugiausia 
iš mikrokosmo, genialus olandų žizikas H. A. Lorenz'as prieš maž 
daug trisdešimtį metų buvo priverstas priimti hipotezę, kad kiekvienas 
daiktas, judėjimo linkme judėdamas, sutrumpėja („daiktų Ikontrakcijos 
hipotezė“), Antai, Žemės spindulys (radius) dėl Žemės judėjimo žvaigž- 
džių visatoje judėjimo linkmėje turėtų patrumpėti 6 meteriais. Žemė ju- 
danti pasaulio arba šviesos eteryje, kurio esimas nepatiriamas nei fiziš- 
kai, nei fiziologiškai, kuris betgi būtinai reikalingas elektromagnetiniams, 

specialiai šviesos, reiškiniams išaiškinti. Absoliutinį Žemės įudėiimą re- 
liativiai į eterį surasti taip pat nepasisekė. Tos srities Michelson'o 
padaryti eksperimentiniai matavimai į klausimą neatsakė. 

Einštein'as savo, ir filosofams svarbioje, reliativybės teorijoje 
reiškia naujas pažiūras. Eterio esimą absoliutinėje erdvėje jis neigia. Nei- 
gia taip pat realinę įudančių daiktų kontralkeiją. Ji esanti tik tariama, nes 
judančių daiktų ilgi matuojame kitaip, negu rimančių (nejudančių). Tuo 
tarpu šiems teoriškiems klausimams išspręsti nebuvo padaryta reikiamų 
eksperimentų. 

Paskutiniu laiku Berlin-Neubabelsbergo astronomui prof. C ou r- 
voisier'ui, berods, pasisekė įnešti į šį klausimą naujos šviesos. Jis 
yra, berods, daręs Lorenz'o kontrakcijai įrodyti eksperimentinų davinių. 
Būtent, jei Žemė juda kartu su visa Žvaigždžių sistema milžinišku, spi- 
rališkųjų „ūkų“ greičiu, tai iš priešalio ii iuri sutrumpėti. Kadangi tuo 
pačiu metu Žemė per 24 val. apsisuka aplink savo ašį, tai tas sutrumpė- 
jimas eina iš vietos į vietą. Nuo Žemės iormos pareina gravitacijos jė- 
gos dydis. Šitokį eventualinį Žemės gravitacijos jėgos periodišką kitimą 
Courvoisier'as ir pasiėmė ištirti: Jis paėmė 45 įvijų Šriubinio pavidalo 
plieninę spyruoklę, ant kurios galo prikabino 200 (gr. svarelį ir konveksi- 
nį (išgaubta) lęšį. Spyruoklė išsitempdavo lygiai viena meterį. Už lęšio 
buvo skala, kurioje galima buvo stebėti spyruoklės įtempimo kitimas. 
Šitas aparatas buvo pastatytas kartų su torsiniu gravimeteniu Neuba- 
belsbergo universitetinės observatorijos laikrodžių rūsy, kuriame esti 
visada pastovi temperatūra. Ilgi stebėiimai davė rezultatą, kad daiktai 
Babelsberge ir Potsdame esti sunkiausi 5 ir Iengviausi 17 val. pagal 
žvaigždžių laika. Svorio svyravimas yra 6 miligramai vienam kilogra- 
mui. Iš šito svyravimo Courvoisier'as suskaičiavo, kad Žemė turi judėti 

„erdvėje 753 km per sek. greičiu. Tat šituo greičiu turėtų visa Žvaigždžių 
sistema judėti spirališkųjų ūkų tarpe: 

Kitas įrodymas, kad Žemė tokiu maž daug greičiu juda erdvėmis, 
galima gauti iš kai kunių davinių, gaunamų iš Žvaigždžių matavimų, at- 
liktų Leydene 1862—1874 m. Zenitiniam Žvaigždžių nuotoliui išmatuoti 
anuo metu būdavo vartojamas toks metodas: žvaigždžių spinduliai kris- 
davo ant horizontalinio gyvojo sidabro paviršiaus ir sudarydavo su iuo 
tam tikrą išmatuojamą kampą. Teoriškai imant, kritimo kampas turėtų 
būti lygus atspindžio ikampui. Tačiau pasirodė, jog skirtumas tarp kriti- 
mo ir atspindžio kampo, vidutiniškai imant, išeidavo nelygus, ir jo dydis 
svyruodavo pareinamai muo žvaigždžių laiko.  Courvoisier'o manymu, 
priežastis čia esanti ta, kad Žemė su gyvuoju sidabru judanti eteryje. 
Laikantis teorijos, kad eteris yra atskiras dalykas nuo absolutinės erd- 
vės, skirtumas tarp kritimo ir atspindžio Ikainpo yra tik tuo atveju lygus 
nuliui, iei horizontalinė gyvojo sidabro plokštuma nejuda. Iš teigiamo, 
nelygaus nuliui, skirtumo esą galima suskaičiuoti judėjimo greitis. Tas 
skirtumas yra toks mažas, kad jam išmatuoti yra reikalinga speciali apa- 
ratūra, ir pats iudėjimas turi būti užtenkamai didelis. "Tuo reikalu Ba- 
belsberge yra pastatytas naujas instrumentas „didelių lankų matuoto- 
jas“. Su juo išmatuotas Žemės judėjimo greitis išeina 800 km per sek. 

Šalia šitų darbų, Courvoisier'as atliko visą eilę stebėjimų ir skai- 
čiavimų pagal kitus iš seniau žinomus metodus ir priėjo galutinę išvadą, 
kad Paukščių Kelias juda eteriu greičiu 600—700 km per sek: Savo dar- 
bo vaisių rezultatą pats Courvcisier'as apibūdina šiais žodžiais: „Tat rc- 
zultatai patvirtina Lorenz'o absolutinio, universume rimančio eterio ir 
realinės eteryje judančių materinių kūnų kontrakcijos hipotezes. Taigi, 
rezultatai visiškai prieštarauja pagrindiniams reliativybės teorijos nuo- 
statams. Tikimės, kad greitu laikų paminėti mėginimai bus pakartoti ku- 
rioje kitoje vietoje, ir eksperimento svoris prisidės, kad greičiau būtų 
sprendžiamas tas fizikai toks svarbus klausimas.“ 

Taip tat žingsnis po žingsnio plečiasi žmonių moksliškasis, spėcia- 
liai astronomiškasis, pažinimas. 

į Atrodo, kad Courvoisier'o darbai duoda medžiagos naujoms dis- 
kusijoms didžiulės reikšmės reliativybės klausimu. Dr. A. Juška. 


Zvaigždės — milžiniškos dangaus krosnys. 
Santrauka garsaus anglų astrofiziko A. Eddington'o referato „Išvidinė atomų energija“, 
skaityto Antrojoj Internacinėj Jėgos Konferencijoj Berline 1930 m. birželio mėn 15—-25 d. 

Energijos didžiausioms versmėms surasti nėra reikalo ieškoti jų kažkur 
toli, nes energijos yra visame kame, kur tik apsidairysime. Deja, toji ener- 
gija yra užrakinta nepaprastai stipria spyna, o mes neturime rakto šiai spy- 
nai atrakinti. Bet mus traukte traukia nors viena akimi dirstelt pro rak- 
to skylutę į tą spintą, kurioj yra didžiausių brangenybių. Einstei n'as 
mums parodė, kaip galima suskaičiuoti medžiagoj susitelkusi energija. Tą- 
ją energiją mes vadiname su batomine energija. Vandens viename laše 
šios energijos randasi tiek, jog ji galėtų patiekti mums 2000 arklio jėgų 
per ištisus metus. Didžiausio fabriko reikalams užtektų vienos lėkštelės 
vandens energi os — jis galėtų veikti visai nevartodamas savo krosnyse 
anglies. Tokie įsivaizdavimai, nors ir atrodytų pasakingi, astronomui turi 
reikšmės toli gražu ne tik kaip teorinės spekulacijos. Ir iš tikrųjų, juk 
kiekviena iš milionų tų žvaigždžių, kurias mes tyrinėjame, yra tam tikros 
rūšies dangaus krosnis, kuri gali veikti tik pagal tą patį dėsnį, kaip ir mū- 
sų paprostosios krosnys: jei ji nebus nuolat maitinama kuro, ji turi užgesti. 
Zvaigždžių pasaulis jau senai. būtų apmiręs ir ataušęs, jei tenai būtų tik to- 
kios energijos versmės, apie kurias mes diskutuojame savo internacinėse 
jėgos konferencijose. Išvidinė atomų energija tebūnie utopija inžinieriams, 
tebūnie spekulacija fizikams, bet astronomui, kuriam tenka ji studijuoti, ji 
yra tikras reiškinys. Sios srities tyrinėjimai stengiasi sužinoti, kaip pasikeičia 
išvidinės energijos atsipalaidavimo biūidas, besikeičiant žvaigždės tempera- 
turai, sūdrumui, amžiui; sužinoti, kurie procesai reguluoja energiją, idant 
žvaigždė nesprogtų (neįvyktų jos eksplozija) arba idant šiaip ji nepakryptų į 
kokius pavojingus svyravimus. Savaime aišku, kad kalbamoji tyrinėjimų sri- 
tis turi dar daug neišspręstų klausimų. Nors ir yra tvirtai nustatyta, jog 
išvidinė atomų energija yra svarbiausia žvaigždžių energijos versmė, tai vis 
dėlto astronomas dar nėra toks Prometejus, kuris šitą dievų ugnį galėtų“ 
padaryti prieinamą ir žmonėms. 

Kyla klausimas, ar žvaigždės suvartoja, taip sakant, svetimą energiją 
ar savąją, kuri turėtų būti susitelkusi lyg tam tikros akumulato1ių baterijos 

pavidalu. Sis paskutinis prileidimas, tur būt, yra tikresnis, nes sunku įsi- 
vaizduoti, kaip galėtų čia turėti poveikio svetima energija, kada, sakysime, 
Saulės paviršiaus temperatura siekia vos tik 60009 C, o tuo tarpu jos vi- 
durio (branduolio) temperatura yra maždaug 40.000.000? C; tik tokiu būdu 
ir galima išaiškinti, kodėl Saulė išlaiko savo tūrį, nors čia veikia gravita- 
cijos jėgos, kurios verčia ją susitraukti. Antra vertus, jei Saulė gyventų iš 
svetimos energijos, tai 20.000.000 (Zemės) metų praėjus, ji turėtų paliauti 
gyvenusi; o tuo tarpu Saulės ir Žemės amžius yra daug ilgesnis. Eida- 
mas Einsteino dėsniu Eddington'as suskaičiuoja Saulės energijos kiekį 
esant 1,8.1054 ergų. Žinodami energijos kiekį kurį Saulė kasmet išspindu- 
luoja, galime pasakyti, kad tos energijos užteks dar 15 bilionų metų. Sa- 
vaime suprantama, kad tai dar nereiškia, jog Saulė ir gyvuos tik 15 bilio- 
nų metų, 0 paskui žus; ir iš tikrųjų, išsiaikvojant medžiagos konstitucijos 
"energijai, eina mažyn ir energijos atsarga, pranyksta pati medžiaga. Tenka 
konstatuoti tam tikras santykis tarp žvaigždės šviesos ryškumo laipsnio ir 
tarp jos dydžio: mažesnės žvaigždės šviečia ne taip ryškiai, vadinasi, atpa- 
laiduoja savo energijos atsargą lėčiau; taigi, ir Saulė gyvuos mirštančios 
žvaigždės pavidalu dar ilgiau, negu tik 15 bilionų metų. Bet, tuo pačiu 
keliu einant, taip pat galima įrodyti Saulę esant ne senesnę, kaip 5 bilionų 
metų amžiaus, o gal ir dar daug jaunesnę. 

Dabar tenka paklausti klausimas, ar kalbamoji energija atsipalaiduoja 
medžiagai visai pranykstant, ar ji atsipalaiduoja elementams pasikeičiant. 
Einant Dirac'o teorija, elektronas gali būti suprastas kaip elektros ap- 
krovimas su aukštesniu, negu normalaus - lygio, įtempimu, tuo tarpu kai 
protonas yra tuščias kelias, skylė, kuri lieka neužimta = Kai apkrovimai 
vėl patenka į skylę, protonas pranyksta, ir substancija bus suardyta; 
tačiau ryšiumi su šiuo kyla elektromagnetinė banga, kuri galų gale vir- 
sta žvaigždės šilima. Antra vertus, elementų pasikeitimas taip pat gali būti 
energijos versmė. To pavyzdys yra radioaktingumas. Tačiau nė vieno ži- 
nomo mums radioaktingo proceso neužtenka, kad būtų patiekta energijos 
pakankamai astronomiškiems tikslams. Bendrai ėmus, dabar yra palinkimo 
daugiau pripažinti visišką žvaigždžių substancijos pranykimo, negu elemen- 
tų pasikeitimo teoriją, nes, einant elementų pasikeitimo teorija, bet kuri 
žvaigždė galėtų išspinduliuoti per visą savo gyvenimo laiką tik 19/, susi- 
telkusios joj energijos, tuo tarpu kai medžiagos pranykimo teorija tokių 
ribų nenumato, 

Kad būtų galimas išvidinės atomų energijos atsipalaidavimas, atrodo 
materiją turint būt įkaitintą maždaug iki 40.000,0009 C; kartais gal užtektų 
ir 30000.000' C, bet jau niekaip ne mažiau. (Cia atrodo panašiai kaip ir 
virimo procese, kuris dar nevyksta, jei nebus pasiekta tam tikra temperatura. 
Toji 40.000.0000 C temperatura pasiekiama visose žvaigždėse. Tačiau, pe- 
reinant prie mūsų Žemės sąlygų, tenka konstatuoti, jog jei mums galima 
butų įkaitinti medžiaga iki 40.000.0009C, tai ūkio atžvilgiu maža teturėtų 
vertės, nes mums tektų padėti daug jėgų temperaturai atsiekti, o tuo tarpu 
išvidinė atomų energija tik iš lėto tegalėtų būti tiekiama naudingiems tik- 
slams. Kad 40.000.0000C temperatura gali būti atsiekta mūsų laboratorijo- 
se, tai visai įmanomas dalykas. Antai, Capitza'i pavyko gauti tokių mag- 
netinių laukų, kuriuose energijos koncentracija atitinka 1.000.0009C. 

Kad atsipalaiduotų išvidinė atomų energija, reikalingas temperaturos 
pakėlimas; tačiau tai turi įvykti ne staiga, nes tuomet gali būti sukelti 
žvaigždės svyravimai. Tokių svyruojančių žvaigždžių žinoma esant ir 
tikrovėj; jos vadinamos pulsuojančiomis žvaigždėmis. Vienoj pulsavimo 
fazėj čia žvaigždė bus suslėgta ir karštesnė, negu normalioj būklėj, 
o kitoj fazėj — išsiskėtusi ir ataušusi. Nekintamose žvaigždėse, kaip, 
antai, Saulėj, mechanizmas nėra pakankamai stiprus, kad palaikytų pulsavi- 
mą. Į šitą dalyką tat tenka atkreipti dėmėsio, kai norime aptikti dėsnius, 
einant kuriais vyksta išvidinės atomų energijos atsipalaidavimas. Bendrai 
sakant, sunku greit nustatyti toksai dėsnis, kuris nurodytų, kaip energijos 
spinduliavimas pareina nuo sūdrumo ir temperaturos. Eddington'o many- 
mu, temperaturai kylant, iš pradžių atsirandanti aktivi substancija, kuri pa- 
galiau ir atpalaiduojanti išvidinę atomų energiją. 

Paskui Eddington'as kalbėjo apie Kohlhėrster'io-Millikan'o 
spindulius. Jo manymu, labai galimas dalykas, kad sakytieji spinduliai 
atsiranda tokiu pat keliu, kaip ir žvaigždėse, t. y. medžiagai pranykstant. 
Tie labai landūs spinduliai savo kiekio atžvilgiu nėra menkesni, negu matomoji 
žvaigždžių šviesa. Galime manyti, kad sakyti landieji spinduliai pradeda 
savo kelionę šaltose išorinėse žvaigždžių atmosferose, bet veikiau tai įvyksta 
praskiestuose ūkuose ir kosminėse dujose, kurios išsklaidytos tarp žvaigždžių. 

Tuo budu išvidinės atomų energijos problema pasirodo visai naujoj 
šviesoj ir, būtent, kad jų energija atsipalaidoja ne tik 40.000.0000C tempe- 
raturoj, bet ir difuzinėse ūikanotose dėmėse, kur nėra jokios kaitros. (Ga- 
limumas, kad visatos medžiaga iš lėto virsta spinduliais, verčia paklausti 
klausimą, ar tik neina ir atvirkščias procesas. Bet jei šiuo keliu medžiaga ir 
būtų atgaivinama, ir užgesusios žvaigždės būtų aprūpinamos nauja ener- 
gija, tenka pažymėti, kad visatą vis dėlto laukia nepermaldaujamas galas, 
nes, einant 2-ju termodinamikos dėsniu, visata turi galų gale pereit prie 
vienodo suskirstymo būklės. Prof F. Butkevičius. 


Koks yra žvaigždžių tankumas ir kas yra jų tarpuose? 
(škiriu mano skeptiškam podžiui). 

Dar draudžiamuoju spaudos laiku kažkokioj knygelėj paskaitęs apie 
žvaigždes, pasakojau savo podžiui, kad žvaigždės esančios milžiniško di- 
dumo kūnai. Mano podis į tai šiaip atrėžė: „Jei tie galvočiai pasakoja, kad 
žvaigždės yra tokios didelės, tai tegul jie išaiškina, kaip jų ten (danguje) 
gali sutilpti tokia daugybė“... Ar ir ką aš jam dėl tokio jo „argumento“ at- 
sakiau — nebeatmenu. Siuo straipsneliu norėčiau bent šiandien mano 
skeptiškam dar tebegyvam podžiui užkliudytą dalyką tinkamiau paaiškint. 

Koks yra žvaigždžių tankumas dangaus erdvėje? Sį klausimąjau prieš 20 
su viršum metų yra vaizdžiai atsakęs įžymus naujausių laikų astronomas, 
Gėttingeno Universiteto profesorius K. Schwarzschild'as savo vokiškai 
parašytoj knygelėj apie nejudamųjų žvaigždžių sistemą (Ueber das System 
der Fixsterne). Tenai jis kviečia skaitytoją pažiūrėt į pasaulį ne mūsų že- 
miškomis, bet tokiomis akimis, kurioms vienas milionas kilometrų atrodo 
tiek pat, kiek mums vienas milimetras. Tokiomis tat akimis pažiūrėjus, 
nejudamosios žvaigždės bus rutulėliai su vieno milimetro skersmeniu, vadi- 
nasi, tokios, kaip spilkos galvelės arba aguonos grūdeliai. Ogi tie tarpai, 

tie atstumai, kokiuose šie aguonos grūdeliai yra išbarstyti nuo vienas kito, 
bus tuomet vidutiniškai apie šimtą kilometrų! Šiuos dydžius nukėlę į Lie- 
tuvos plotą, žvaigždžių didumą ir atstumą nuo viena kitos galime pavaiz- 
duot šiaip. Centriniu Lietuvos punktu paimkime jos laikinąją sostinę Kau- 
ną ir čia padėję vieną aguonos grūdelį, kitus grūdelius dėkime apskritimu 
(ratu) taip, kad kiekvieno grūdelio atstumas nuo Kauno ir nuo vienas kito. 
būtų vis apie šimtą kilometrų. Tuomet tuos kitus grūdelius (jų būtų še- 
šetas) tektų padėlioti šiose vietose: Seinuose, Pilkalny, Kelmėje, Panevėžy, 
Dubingiuose ir Kalesnyke. Arba, eidami nuo Kauno kai kuriomis, daugiau 
žinomomis, kryptimis grūdelius turėtume padėliot: Kaune—Naujojoj Vileikoį 
(už Vilniaus)—Molodečne; Kaune — Kurkliuose— Daugavpily; Kaune—Rad- 
vilišky—Mintaujoj;; Kaune — Kelmėj—Mosėdy; Kaune —Smalininkuose—Ni- 
doje ir p. Ar šitaip išdėstytiems aguonų grūdeliams yra bet kokio galimu- 
mo susisiekt su vienu kitu arba vienam kitą užkliūdyt? Taigi, ir Žžvaigž- 
dės yra milžiniškai toli nuo viena kitos. Tam tolumui pavaizduot Schwarz- 
schild'o prieš 20 metų sugalvotas būdas, kurį tik ką išdėstėme, palaikomas. 
ir šių dienų astronomijoj. 

Dabar eisime prie antrojo klausimo: Kas yra tuose milžiniško didumo. 
plotuose tarp žvaigždžių? Ar ten visiška tuštuma, ar gal esama kokios 
interstelarinės (tarpužvaigždžių) medžiagos? 

Pats Schwarzschild'as manė, kad tarpužvaigždžių erdvės esančios be- 
veik absolučiai tuščios, kad spindinčios spilkų galvelės randasi beveik 
visiškai nuo dulkių laisvoj erdvėj ir todėl esą žvaigždžių spinduliai mums. 
atneša apie jas teisingų („nesufalsifikuotų“) žinių. — Tačiau šių dienų as- 
trofizikai, atsirėmę naujųjų eksperimentų duomenimis, apie tai galvoja kitaip. 

Neabejotina, kad išvidiniai procesai tokių žioruojančių dujų rutulių, 
kokių vienas, antai, yra mūsiškė Saulė, išmeta ant savo paviršiaus medžia- 
gos. Radioaktingi vyksmai, o taip pat spinduliavimo spaudimas šią ne- 
paprastai išretėjusią medžiagą išmeta tokiu neįsivaizdinamu greitumu, jog 
ji gali išlėkt iš Saulės masės pritraukiamosios jėgos ribų. Antai, toks kū- 
nelis, kuris iš Saulės paviršiaus išmetamas didesniu greitumu kaip 600 ki- 
lometrų per sekundę, jau nugali Saulės pritraukimo jėgą ir išlekia į tarpu- 
žvaigdžių erdvę atsiskirdamas nuo savo gimtojo kūno. 

Kad tarpužvaigžių erdvė nėra absolučiai tuščia, parodė ir vadinamų 
dvilypių žvaigždžių stebėjimai. Šiais stebėjimais remdamasis, išgarsėjęs 
anglų astrofizikas Eddington'as suskaičiavo sūdrumą (tirštumą) medžia- 
gos, galinčios ir turinčios užpildyt tarpužvaigždžių erdvę. Kalbamos me- 
džiagos sūdrumą Eddington'as rado, berods, esant labai mažą, būtent: 1-me 
(viename) kubiniame tarpyžvaigždžių erdvės centimetre jis terado 16 (šešio-. 
lika) šimtmilioninių gramo dalių medžiagos. Tai maždaug atatiktų 10 (de- 
šimtį) vandenilio atomų viename kubikiniame erdvės centimetre. Tačiau, 
kadangi erdvėse žvaigždės išbarstytos nepaprastai retai, tai nors tarpužvaigž- 
džių medžiaga yra nepaprastai išretėjusi, betgi rutuly su radiusu, sakysim, 
16-kos šviesmečių randasi tos medžiagos pakankamai, kad susidarytų apie 
„128 žvaigždės su tieka masės, kaip mūsiškė Saulė. O normaliai tokioj, 
erdvėj esti tik nuo 30 iki 40 tokios masės žvaigždžių. Taigi, iš čia eina, kad 
tarpužvaigždžių erdvėj, kuri pirmiau tarota esanti visiškai tuščia, i š- 

barstytos medžiagos randasi maždaug keturis kartus 
daugiau, negu jos yra sutapusios į rutulius (žvaigždes). 

Bet per erdvę taip pat eina dar žvaigždžių šviesa, kuri juk yra 
energijos forma. Ši energija tat taip pat tenka tarpužvaigždžių medžiagai. 
Manoma, kad tarpųžvaigždžių medžiagos temperatura turinti būti tarp 
100000C ir 150009C. Vadinasi, mūsų Saulė su 60000C temperatura savo 
paviršiuj yra dar gana vėsus kamuolys tarpužvaigždžių erdvėj; o kai dėl 
mūsų Žemelės, kurioj vyksta visi miisų darbai ir vargai, tai ją tenka laikyt 
esant tikrą „šalčio pakalnę“. 

Astronomai Shapley, Hubble (abu amerikiečiai) ir yan Rhyn 
(olandas) iš tarpužvaigždžių medžiagos savybių daro dar vieną išvedimą. 
Tolimiausių dangaus objektų, tokių, kaip, antai, vadinamosios žvaigždžių ku- 
petos ir spiraliniai ūkai, atstumas iki šiol yra nustatomas dalimi iš tam 
tikrų jų išsiplėtimo lyčių, dalimi iš šviesumo mažėjimo dėsnio. Bet jei 
tarpužvaigždžių erdvė nėra absolučiai tuščia, tai šviesa, eidama per tokį 
milžinišką tolumą, turi susilpnėti. O tatai pakeičia tų kupetų regi- 
mąjį skersmenį, kadangi juk tos kupetos neturi ryškių ribų, o pamažu pe- 
reina į aplinkinę dangaus erdvės medžiagą; taip pat sumenkėja ir šviesa, 
kuria remiamasi žvaigždžių dydį nustatant. Taigi, nežiūrint tarpužvaigž- 
džių medžiagos išretėjimo, ji betgi beveik dvigubai sumažinanti tolimiau- 
siųjų dangaus kūnų tikrąjį atstumą. Antai, žvaigždžių kupetų atstumas, 
Shapley'o suskaičiavimu siekiąs 218 šviesmečių, sumažinamas iki 117 švies- 
mėčių, arba vienos vadinamų „normaliųjų žvaigždžių kupetų“ 468 švies- 
mečių atstumas sumažinamas iki 237 šviesmečių. Išeina, jog šiandien jau 
nebegalima manyt, kad iš pasaulio erdvės ateinąs pas mus šviesos spindu- 
lys atneša mums „nesufalsitikuotą“ žinią apie tą šviečiantį kūną, iš kurio 
jis ateina!. 

Pačiu paskiausiu laiku tarpužvaigždžių medžiagos, ypačiai interstela- 
rinio kalcio, fizikines savybes tyrinėjo Amerikoj dirbantieji rusų astronomai 
Struvė ir Gerasimavičius?. Jų stebėjimai ir skaičiavimai tarpužvaigž- 
džių medžiagą rado esant daugiau išretėjusią, negu aukščiau sakyta. Bū- 
tent, vienam šimtui ar net tūkstančiui kubikinių centimetrų erdvės tos, ly- 
giai pasiskirsčiusios ir nepaprastai išretėjusios, medžiagos tenkąs tik vienas 
atomas! Tai yra toks išretėjimas, kokis būtų, jei mūsiškio paprastojo oro 
vieną kubikinį centimetrą išsklaidytume po visą erdvę iki mūsų plikomis aki- 
mis regimųjų žvaigždžių. 

Dinaminė interstelarinės medžiagos reikšmė esanti menka. Jos visa 
masė nesudaranti daugiau kaip !/i00 visos žvaigždžių masės kiekviename 
talpumo vienetė. Todėl ir jos gravitacijos (traukos) efektas tesąs menkas; 
taip pat galima esą nepaisyt ir pasipriešinimo, kurio ji daro žvaigždžių judė- 
įimui. Iš kai kurių reiškinių einą, jog interstelarinė medžiaga slenkanti drau- 
ge su visa: mūsiškio Paukščių Kelio žvaigždžių sistema, kurios rotaciją (suki- 
mąsi aplink savo ašį) pirmutinis yra ištyrinėjęs ir nustatęs astrofizikas 
Oort'as (olandas). Pr. Dovydaitis. 


1 Iki šios vietos naudotasi R. Pozdenos straipsneliu „Ist der Raum zwischen 
den Sternen vėllig leer? Die Umschau. 1929, 751 —752. į j 

2 Astrophysical Journal 69,7; santrauka laikraščiuose „Die Naturwissenschaften“ 
1920, 834 ir „Forschungen und Forschritte“ 1930, 37—38. 

Popularus „Kosmo“ skyrius 

Lapkričio mėn. 


„Gamtos Draugas“, antruosius metus gyvenąs vaikas, mini 

„Kosmo“, savo tėvo, dešimties metų amžiaus sukaktuves, 

visą šį sąsiuvinį pavesdamas geotfizikai su geologija. 

Žemės kilimas, jos pirminė būklė ir jos amžius. 
Dr. C. Pakucko paskaitos per radio 1930 m. Balandžio mėn. 


1. Zemės kilimo teorijos. 

Klausimai, kaip kilo ir išsiplėtojo mūsų Žemė, Saulė, Mėnulis ir kiti 
dangaus kūnai, yrą tikrai vieni svarbiausių, kurie kreipė savęsp žmogaus 
dėmesį nuo seniausių laikų. Mes nežinom nė vienos tokios tautos, kuri 
nebūtų teiravusis, iš kur kilę žvaigždės, Žemė, žmonės, kaip pasidarė pa- 
saulis su visais jo padarais? Jau pačiais seniausiais laikais, kai tik žmo- 
gus susidomėjo savim ir pasauliu, jis stengėsi šiuos klausimus sau atsa- 
kyti. Bet kadangi pradžioj žmogaus žinios apie pasaulį buvo dar labai 
menkos, tai jis apie tuos gamtos daiktus sprendė iš akies; todėl jo tie 
sprendimai apie Žemės dydį ir dangaus kūnų pavidalą palikdavo jo vaikiš- 
kų pažiūrų ribose. Įvairūs fantastiški įsivaizdavimai buvo apvilkti mitolo- 
giška skraiste. Ir neužtiksime nė vienos senų tautų religijos, kuri nebūtų 
lietusi tų klausimų. Įdomu čia tai,kad visų tų pirminių tautų padavimuose vie- 
nas dalykas randasi bendras, tai, būtent, kad pasaulis buvo padarytas iš 
chaoso. Nesigilindami į tas senų tautų fantastiškas spekulacijas, čia sus i- 
pažinsime tik su naujesniomis, mokslu grindžiamomis teorijomis. 

Pradėjus nuo graikų filosofų gamtininkų dar prieš Kristų ir iki 18 jo 
šimtmečio pradžios buvo sukurta ne viena tokių teorijų, kurios buvo mė- 
gintos grįsti gamtos ir matematikos patyrimais. 18-me šimtmety buvo įsi- 
galėjusi vadinamoji sūkurių teorija. Kur tos teorijos pradžia, aiškiai neži- 
nome. Pirmutinių jos pradų randame graikų filosofo Demokrito gal- 
vojime. Pasak šio atomistikos ir materializmo tėvo, pasaulis susidėjęs iš 
tuščios erdvės ir toj erdvėj judančių mažyčių kūnelių — atomų. Visi di- 
desnieji kūnai sudaryti susijungus tiems atomams. Tiesia linija judantieji 
atomai, susidurdami su vieni kitais, sukelią smarkius sūkurius, iš kurių ir 
kilę pasauliai. — Tos sūkurių teorijos, savaip ją pakeisdami, laikėsi ir tokie 
gamtos mokslo įžymus savo gadynės atstovai, kaip Descartes (Dekar- 
tas) Leibnitzas, Buffon'as ir kiti. 

Koperniko, Keplerio ir Newtono tyrimus pasaulio kilimo teorijai 
pirmutinis pagrindinai sunaudojo Karaliaučiaus filosofas Kantas. Jis vi- 
sus Saulės šeimynos (sistemos) narius kildino iš vieno pagrindo. Jis taip 
manė remdamąsis jau anuomet žinomais astronomijos daviniais, kad visas 
septynetas tuomet žinomų planetų ir keturiolika jų palydovų visi sukasi 
tąja pačia linkme, kaip Saulė ir Žemė, aplink savo ašį iš vakarų į rytus. 

Toliau, visų jų kelionės plotmės sutampa su pratęsta Saulės pusiaujo 
plotme. Prie šių pagrindų šiandien galime pridėti dar vieną, būtent, kad 

visi pasaulio kūnai, kaip parodė spektro analizas, yra sudėti iš tų pačių 
pagrindinių elementų. 

Pasak Kanto, visa dangaus kūnų medžiaga pradžių pradžioj buvusi 
išsklaidyta į elementarines pagrindines medžiagas, kurios užpildė erdvės 
plotus. Tos smulkios medžiaginės dalelytės buvusios tarp savęs nelygios 
savo didumo ir sūdrumo atžvilgiu. Jos turėjusios savy pritraukimo galios, 
veikusios vienos kitas pritraukdamos ir sudarydamos didesnius gabalus 
(gniutulius). O tie vėl savo ruožtu artinęsi prie vieni kitų ir, pagaliau, lai- 
kantis to manymo, būtų reikėję priimti visą medžiagą turėjus sueit į vieną 
krūvą ir sudaryti vieną milžinišką kamuolį. Bet Kantas čia prileidžia, kad 
gamta turinti dar ir kitų jėgų, kuriomis medžiagos dalelės viena kitą atstu- 
miančios ir tuo būtų galutinas medžiagos susitelkimas neįvykęs. Si atstu- 
miamoji jėga bejudančias daleles nukreipianti 'nuo jų pritraukimo centro į 
šoną ir tuo būdu statmenas tiesus judėjimas virstąs kreivu judėjimu aplink 
centrinį kūną. Iš to kilę dideli tų dalelių sūkuriai. Vienos dalelės judė- 
jusios į kairę, kitos į dešinę, bet visos skriejusios aplink centrinį kūną. Pra 
džioj dalelės skriejusios netvarkingai viena kitą perkėrtančiais keliais, 
dažnai susidurdavusios su vienos kitomis, bet ilgainiui jų judėjimai susi- 
vienodinę. Toliau, tos visos dalelės, sekdamos mechanikos dėsnį, rinkęsi 
arčiau prie vienos svarbiausios centrinio kūno pusiaujo plotmės ir suda- 
riusios milžinišką platų ir storą skridinį. Tame dulkių ir dalelyčių  skridi- 
ny vėliau pradėję darytis atskiri antriniai kamuoliai, panašiu būdu, kaip su- 
sidaręs pirminis centrinis kūnas. Tuo pat būdu susidariusios planetos, o 
vėliau — planetų mėnuliai ir visa Saulės sistema. — Tokia yra Kanto išpro- 
tauta kosminių dulkių hipotezė. 


Visai nežinodamas apie Kanto išprotavimus, 18-jo šimtmečio pabaigoj 
didis prancūzų matematikas ir astronomas Laplasas (Laplace) planetų si- 
stemos kilmę aiškino visai kitaip. Jis ėmė jau besisukantį aplink savo ašį 
vieną didelį, iki žėrėjimo įkaitusį dujų kamuolį, iš kurio paskiau ir kilusi 
visa planetų šeima. (Kantas apie savojo chaoso temperaturą nieko nesa- 
ko įr ieško būdų pirminiam judėjimui aiškinti). 


Tas karštų dujų kamuolys, Laplaso manymu, turėjęs būti daug kartų 
didesnis už musiškę Saulę. Bet vis dėlto to kamuolio ribos nebuvusios 
nutolusios be galo. Jos turėjusios būti ten, kur besisukančio kamuolio 
išcentrinė jega išlaikydavo pusiausvirą su medžiagos pritraukiamąja jėga, 
arba svorio jėga; o taip galėję būti toli už Neptuno planetos kelio. Ati- 
duodama šilimą į šaltą pasaulio erdvę, dujų kamuolio masė vėsusi, 0 jai 
vėstant kamuolys traukęsis, daręsis mažesnis ir tankesnis (sūdresnis). Du- 
jų kamuoliui sumažėjant, ėjo greityn sukimasis aplink savo ašį. Kad šiuo 
atveju taip yra iš tikrųjų, galima pigiai patikrinti. Pririšę svarelį prie vir- 
velės sukim jį aplink savo pirštą taip, kad virvelė ant jo vyniotųsi; tuoj pa 
stebėsime, kad pradžioj svarelis suksis lėčiau, o virvelei einant trumpyn, 
svarelis eis greityn. Laplaso dujų kamuolio sukumuisi einant greityn, iš- 
centrinė jėga ėjo didyn; o peržengus tam tikrą ribą, kur išcentrinė jėga 
jau negalėjo išlaikyti pusiausviros su pritraukimo, arba svorio, jėga, ka- 
muolio pusiaujo plotmėj turėjo atsiskirti kraštutinės jo dalys ir palaidai suktis 
žiedo pavidalu. Tas vyksmas kartojosi, ir tuo būdu panašūs žiedai atsi- 
skirdavę po vieni kitų. Teorinė mechanika rodo, kad toks besisukantis 

aplink centrinį kūną žiedas negali ilgai laikytis. Paveiktas bet kokios iš- 
viršinės jėgos, jis subyra, sutrūksta į gabalus. Tokie sutrūkę žiedai vėl 
“ susiglemžę į atskirus kamuolius, sudarydami atskiras planetas. Sitas reiš- 
kinys protarpiais kartojęsis ir taip kilusi visa planetų eilė. Centrinis dujų 
kamuolio likutys esanti miisų dabartinė Saulė, o aplink ją skrieja iš jos kilę pir- 
miausia Uranas, Jupiteris, Marsas, Žemė, po jos Venera ir paskiausia Mer- 
kuras. Kadangi ir atsiskyrusieji žiedai sukęsi, turėdami išviršinėj savo pu- 
sėj didžiausio smarkumo, tat ir kiekvieną kartą atsiradusi planeta turėjo 
suktis tąja pačia kryptim iš vakarų į rytus, kaip ir Saulės kamuolys. 

Pirminės, vos susidariusios planetos buvusios pradžioj karštų, žioruo- 
jančių dujų kamuoliai. Kas pirmiau buvo atsitikę visam kamuoliui, tai pa- 
skiau pasikartoję mažesniems planetų dujiniams kamuoliams. Jiems atvė- 
stant, atsiradę aplink juos žiedai, iš kurių pasidarę mėnuliai. Saturnas dar 
ir lig šiol tebeturįs žiedą, lyg patvirtinimą, kad tuo būdų esanti susidariusi 
Saulės sistema. 

Jau ir iš to, kas čia pasakyta, aiškiai matyti, kad Laplaso ir Kanto 
teorijos yra visiškai skirtingos. Todėl netikslu jiedvi suplakti draugėn ir 
kalbėti apie „Kanto-Laplaso teoriją“, kaip beveik visuomet daroma pasenu- 
siuose mokyklų vadovėliuose. Laplaso teorija pasižymi savo paprastumu. 
Ji suprantama ir pavaizduojama žinomuoju Plateau eksperimentu. Prancu- 
zas Plateau, kad paremtų Laplaso teoriją, gražiai pavaizdavo žiedų atsi- 
radimą laboratoriniu bandymu. Jis, įleidęs alyvos lašą į vienodo  sūdrumo 
skystimą, tą lašą suko. Pradžioj lašas pradėjo plotis, o toliau ties jo  vi- 
duriu atskilo žiedas, panašiai kaip Laplasas kad vaizdavosi susidarant plane- 
toms. Dėl savo aiškumo ir jos kūrėjo autoriteto Laplaso hipotezė buvo pri- 
pažinta daugumos 19 jo šimtmečio mokslininkų ir jos laikytąsi lyg dogmos. 
Mokyklų vadovėliuose dėstant vadinamą „Kanto-Laplaso hipotezę“, ji pa- 
prastai dėstoma tuo pavidalu, kurį jai davė Laplasas. Todėl ją ir reikėtų 
vadinti tik Laplaso hipoteze, 


Nepaisant visuotino Laplaso hipotezės įsigyvenimo, paskutiniais de- 
šimtmečiais ji pradėta smarkiai kritikuoti Taip, antai, tokie matematikai ir 
tizikai kaip Darwin, Poincarė, Jeans daro jai nemažų priekaištų. Pav., 
anot jų, skystam kūnui besisukant negalį susidaryti žiedų, apie kokius 
manė Laplasas, bet kūnas galįs skilt į dvi, maždaug vienodo didumo dali 
O jei žiedas ir atsirastų, tai jis atitrūkęs vis vien negalėtų susitraukt į vie: 
ną planetą. — Čia tik vienas tų priekaištų, o jų yra ir daugiau. 


Vietoj dviejų suminėtų hipotezių, kuriedvi kai kuriais savo išprotavi- 
mais nesutinka su fizikos daviniais, šiandien sugalvota kitoniškų hipotezių. 
Jų čia galėtų būt paminėtos Chamberlin'o-Multon'o vadinamoji 
planetisimalių hipotezė, kurios dabar daug kas bando laikytis Einant 
šiąja hipoteze, pirminė medžiaga buvusi ne ūkai, bet žvaigždės. Zvaigž- 
dės, bekeliaudamos erdvėj, atsitiktinai prisiartinusios prie viena kitos. Tuo 
met tose žvaigždėse, arba milžiniškuose skystos žiorinčios masės kūnuose, 
kilusios didžiausio potvynio bangos, kurios aukštai pakilusios ir nuo tų 
kamuolių atitrūkusios. Del susidariusios traukos ta prisiartinusios žvaigž- 
dės išmestoji medžiaga nekrito atgal, bet pasileidusi keliaut aplink tos žvaigž- 
dės likutį, Nežinomoji prisiartinusi žvaigždė nuskridusi tolyn, pradingda- 
ma kitų žvaigždžių tarpe, o iš tos milžiniškos atskilusios medžiagos pama- 

žu išsirituliojusi Saulės sistema. Atskilusi medžiaga, būdama skysta ir 
karšta, atšalusi ir sukietėjusi mažų dalelių pavidalu, kurias Chamberlin'as 
ir pavadino planetisimalėmis. Pradžioj tos planetisimalės laisvai keliavu- 
sios aplink Saulę įvairiais keliais. Vėliau jos susidurdavusios su viena kita 
ir būręsi į didesnius kamuolius. Tokiu tai keliu atsiradę planetų branduoliai 
pradžioj buvę maži, bet, susidurdami su išbarstytomis erdvėj planetisima- 
lėmis, visą laiką augę. 

Mūsų Žemė, pasak tos teorijos, esanti sudaryta iš kietų planetisima. 
lių, ir ji buvusi kieta nuo pat savo susidarymo pradžios. Pradžioj Zemė 
buvusi mažesnė, nes ji susidariusi pamaži augdama susikraunant atskiroms 
mažytėms planetisimalėms. Kiti šios teorijos šalininkai ją kiek pakeitė ma- 
nydami, kad katastrofos išmestoji iš Saulės medžiaga negalėjusi visiškai iš- 
siblaškyti erdvėj ir pavirsti planetisimalėmis. Planetos, anot jų, susidariusios 
iš karto, ir jos buvusios tuomet skysčio būklėj. 

Be čia suminėtų, yra dar daugelis ir kitų teorijų, kūrios su savais priedais 
panašios arį vieną ar į kitą čia paminėtų teorijų ir dėlto čia apie jas nekalbėsime. 
Planetų kilmę išaiškint nėra lengva. Kosmogonijos problema sudaro 
vieną sunkiausių astronomijos sričių. Iki šio) dar nėra jokio tikslaus iš- 
sprendimo, kurį visi priimtų ir pasitenkintų; o jei atskirais laikotarpiais įsi- 
galėdavo viena kuri tų teorijų, tai taip dėlto, kad nebuvo numatoma kito 
geresnio išaiškinimo.  Mokslui žengiant priekyn, pirmiau mus patenkinu-' 
sios teorijos nebetenka savo reikšmės, nes reikalaujame, kad teorijos de- 
rintųsi su paskutiniais mokslo daviniais. Šiais laikais sukurti modernią 
kosmogoniją yra daug sunkiau, negu prieš dvejetą šimtų metų. Sių dienų 
mokslas mažiau remiasi hipotezėmis — išprotautomis teorijomis—, o dau- 
giau atsideda stebėt, eksperimentuot, skaičiuot, patikrint ir t. t. Ir jei šie 
atskiri darbai pagamina medžiagos, kuri reikalinga plačių išvadų, tuom:t 
paisant visų davinių, kuriama hipotezė. Tiksliau yra, kuomet iš surinktų 
faktų kuriama hipotezė, o ne atvirkščiai: pirmiau kurti hipotezė, o paskui 
ieškoti jai faktų arba visa versti taikintis prie išprotautos hipotezės. Ta 
silpnybė, pirmiau kurti hipotezes, užeinama ne tik šarlatanų, bet net rimtų 
mokslininkų tarpe. Teorijomis mes domimės daugiau, negu atskirais fak- 
tais; dėlto dažnai atsiranda joms ir kūrėjų. 

Baigiant tenka padaryti išvada, kad Saulė ir planetos su mėnuliais iš- 
sirutuliojo iš vienos pirminės medžiagos. O atskirų dangaus kūnų įvairios 
formos yra tik jų plėtotės skirtingas laipsnis. Visatos išsirutuliojimo iš 
chaoso neįstengiama išaiškinti. (Cia mes priversti imti jau suformuotą, ju- 
dančią masę. Klausimas, kaip ir iš kur atsirado pirminė medžiaga ir jos 
pirminis judėjimas, gamtos mokslo lieka neišsprendžiamas. Jis išspręsti 
paliekamas filosofijai. 

2. Žemės pirminė būklė. 

Mūsų trumpame gyvenime Žemė mums atrodo visuomet vienoda ir 
dėlto mes linkę manyti, kad ji yra pastovi, nekintanti nuo pat savo pra- 
džių. Tačiau, įsižiūrėję arčiau, pastebime, jog jos išvaizda keitėsi ir kei- 
čiasi: pradžioj jos būta kitokios kaip dabar. Taigi, ir Žemė turi savo pra- 
eitį, įvairiais įvykiais gausingą istoriją. 

emės tikroji istorija prasideda nuo to laiko, kai ji atsiskyrė nuo 
bendro mūsų Saulės sistemos karštų dujų centrinio kamuolio ir sudarė at- 

skirą kūną. Esti daug pagrindo manyti, kad Žemė pačioj savo pradžioj 
yra buvusi karštų dujų kamuolys. Didumo ji buvo daug didesnė negu 
šiandien, kadangi medžiaga dujų pavidalu daug skėtresnė, Nestinga ir pa- 
žiūrų, kad Žemė nuo pat savo pradžių buvusi atšalus ir mažesnė, 0 vė- 
liau, nuo krintančių ant jos iš erdvės visokių kosminių dalelių —meteorų—, 
jos tūris ėjęs didyn, ji nuolatos augus ir dabar dar tebeauganti. Bet šio- 
kia ir į ją panašios kitos pažiūros neįstengia išaiškinti tų visų reiškinių, 
kurie vyksta mūsų Žemėj ir dėlto kol kas dauguma mokslininkų palaiko 
pirmąją pažiūrą, būtent, kad Žemė pradžioj buvusi karšta. Tat susipa- 
žinkime su tąja Žemės plėtote prisilaikydami daugumos pažiūrų ir pažiūrė- 
kime, kaip Zemė priėjo ligi dabartinės savo būklės. 

Pradžių pradžioj Žemė būvusi karštų dujų kamuolys, besisukantis 
aplink savo ašį. Pradžioj ji sukusis aplink savo ašį smarkiau negu dabar- 
Dabar žemė apsisuka per 24 valandas, o tuomet pakakę 3 — 5 valandų. 
Nuo greito sukimosi ta dujinė Žemė turėjusi ne rutulio, bet smarkiai aši- 
galiuose suploto elipsoido pavidalą. Tuo tai metu galėjęs nuo jos atskilti Mė- 
nulis ir, būtent, iš tos vietos, kur dabar yra didžiausia Žemės dauba, vadi- 
nama Didžiuoju, arba Ramiuoju, okeanu. 

Žemės karštas gniutulys vėso atiduodamas šilimą erdvei, kurioj tem- 
peratura yra — 2730. Medžiagos pamažu po vienos kitų iš dujų būklės 
perėjo į skysčių. Sunkesnės medžiagos čia pat turėjo grimst į gelmes 

emės centro linkme, lengvesnės pliiduriavo paviršium, 0 visas vanduo, 
anglies dvideginis, siera ir kitos lengvai garuojančios medžiagos sudarė 
tirštą atmosferą. Šis Žemės laiko tarpas vadinamas astraliniu, arba žvaigž- 
diniu, kadangi to meto Žemė atrodė lyg dabar mūsų matomosios šviesios 
žvaigždės, kurios yra dar ir šiandie karštos ir šviečia savo pačių šviesa, 
Vėliau, Žemei vis daugiau atvėstant, ant karšto skysto jos paviršiaus pra- 
dėjo rastis atskirai plūduriantieji sukietėję lustai. Kartais galima pastebėti 
besidarančius panašius lustus pradedant šalti tekančiam upės vandeniui, 
kuomet pradeda eiti ižas. Laikui slenkant, lustų skaičius ėjo vis daugyn. 
Vieni jų, susidurdami su kitais, grimzdo į žioruojančią skystą masę ir joje 
susileisdavo, ištirpdavo, o jų vietoj vėl rasdavosi naujų, iki pagaliau užsi- 
traukė pirmutinė ištisa pluta. Dar visiškai ploną plutą labai dažnai pra- 
plėšdavo skysta magma, kuri išsiliedavo milžiniškais plotais ir pratirpdinda- 
vo nestoros plutos didelius plotus. Tokie išsiliejimai vadinami arealiniais. 
Panašiais vyksmais bandoma paaiškinti ir kai kurie žvaigdžių reiškiniai. 
Kartais ant dangaus pasirodo vadinamos naujos žvaigždės. Jų švietimo 
galia per keletą valandų esti pakilusi. Po kelių dienų jos pradeda temti, 
po poros mėnesių pradeda nykti, ir pagaliau visai paliauja švietusios. Ma- 
tyt, tie sušvitimai yra ne kas kita, kaip lavos prasibrovimai į jos atvėstantį 
paviršių. Žemės plutai vėlesniais laikais einant storyn, lavos išsiliejimai 
turėjo darytis retesni ir jos išsiliejimo plotai darėsi mažesni. Išsiliejimai 
įvykdavo pro atsiradusius plyšius, magma verždavosi ir išsiliedavo per abu 
plyšio krantu ir uždengdavo didelius plotus lavos dangčiu. 

Dar ir šiandie mes turime pavyzdį, kaip susidaro viršum lavos plau- 
kiojantieji lustai. Antai, Havajų salose (Ramiajame okeane) randasi du mil- 
žinišku vulkanu, kurių dviejų krateriai pilni žioriojančios lavos, lyg koki 
ugnių ežerai. Tos lavos paviršium laiks nuo laiko atsiranda atvėsusios lavos 

lustų, bet ištisinė pluta neįstengia užsidėti, kadangi dažnai, kaip fontanai, 
vis ištrykšta skysta lava ant tų lustų paviršiaus ir juos sutirpdo. 

Skysto rutulio apsitraukimas pluta Žemės istorijoj yra didelis įvykis, 
nes tuo baigėsi jos astralinis periodas ir prasidėjo tikrasis geologiškas 
planetarinis, arba vulkaninis, periodas, kuris tebetrunka dar ir šiandie. Iki 
to laiko Žemės skysto rutulio šilima nekliudoma sklido į erdvę, nes nebu- 
vo jokio kliudančio dangčio. Užsidėjus pirmai plutai, virto kitaip. Anais, 
labai tolimais laikais, kuomet pirminėj plutoj jau pradėjo vienos dalys grim- 
sti žemyn, o kitos kilti ir riaukšlėtis, Žemę supo sunki, tiršta, pilna garų ir 
dujų, šviesos nepraleidžianti atmosfera. Žemės paviršium  viešpataudavo 
tamsa, tik vulkanų, lavos išsiliejimai laikas nuo laiko apšviesdavo jos ne- 
jaukų pliką paviršių. Oras buvo pilnas troškių dujų, kurias išmesdavo 
besiliejanti lava. Dėlto gyvulių negalėjo rastis, o augalai, nors gal būtų 
galėję, betgi jiems trūko šviesos, trūko Saulės, kadangi Saulės spinduliai 
negalėjo prasiskverbti pro storus debesynus. Taigi, Saulė močiutė, gyvy- 
bės gaivintoja anų laikų Žemei dar neturėjo reikšmės. Žemė buvo nerei- 
kalinga Saulės, ji pati buvo dar šilta, nesenai teužgesusi žvaigždė, Jokių metų 
laikų, jokių klimato juostų (zonų), jokių dienų ir naktų tą gadynę dar nebuvo. 

Dabar kiek dirstelkim į vėlesnes Žemės plutoj įvykusias atmainas. 
— Kiek leidžia mums tiesioginis patirimas, pirminė Žemės pluta savo su- 
dėtimi atatinka granito sudėtį, taigi, ji bus buvusi perdėm kieta granitiška 
uolena. Kalbamoji pluta ejo storyn ne vien iš apačios, bet ir iš viršaus. 
Iš apačios ji ėjo storyn dėl to, kad skysta magma ir tol au vis vėso; o iš viršaus 
dėl to, kad milžiniški išs.liejimai paguldydavo ant još vis naujos medžiagos. 

Pirminė, dar ne perdaug stora Žemės pluta gana dažnai praplyšdavo. 
Toki plyšiai atsirasdavo čia vienur, čia kitur. Jie nesilaikė nuolatinių pa- 
stovių vietų. Pro tokius plyšius išsiliedavo daugybė lavos. Tos gadynės 
išsiliejimai, palygintinai, turėjo būti ramūs, be didelių katastrofų. Pluta vis 
darėsi storesnė ir atsparesnė, o vulkaniški išsiliejimai vyko vis rečiau, bet 
su didesniu smarkumu (katastrotiškumu). Tatai šiandie mažu matu patvir- 
tina ir atskirų vulkanų istorija: bet kuriam vulkanui ilgiau tylėjus, įvyksta 
smarkesnis jo išsiliejimas. Pav., Vezuvijus Italijoj, tylėjęs nuo neatmenamų 
laikų ir todėl laikytas esąs užgesęs, staiga 70 m po Kristaus išsiliejo to- 
kiu smarkumu, jog užpylė ir visai sunaikino jo pašlaitėse stovėjusius miestus 
Pompeją ir Herculaneumą. Taigi, kalbamąją Žemės istorijos gadynę vulkaniškų 
reiškinių sritis darėsi siauresnė ir vulkanai apsiribojo pastoviomis vietomis. 

Pasiremiant kai kuriais duomenimis prieinama prie išvados, kad dabarti- 
nė Žemės pluta siekia iki 60 kilometrų storumo. Pro tokią storą plutą 
dabar jau nebegalimas tiesioginis Žemės aušimas, koks buvo pačioj pra- 
džioj, jai betarpiškai susisiekiant su šalta erdve. Žemės vidaus magmos 
vėsimas dabar jei ir vyksta, tai nebent tik magmai išėjus į paviršių. Bet, 
daugelio geologų manymu, išsiliejanti pro vulkanus skysta masė nesanti 
kilus iš pačių Žemės vidaus gelmių bendrojo magmos katilo, o einanti iš 
atskirų, atšalusioj plutoj užsilikusių kamarų, turinčių savyje dar skystos 
masės, likusios nuo pirminių didelių išsiliejimų. Tatai patvirtina šių dienų 
vulkanai, kurių išsiliejusi lava kartais esti gana skirtinga; o to negalėtų būti, 
jei Java eitų iš vieno bendro žaizdro. Arba kad ir toks reiškinys. Jau mi- 
nėta, kad Havajų salos turi du vulkanu, kurių dviejų vienas— Mauna Loa 

— turi aukštumo 4000 metrų, o kitas — Kilauea — 3000 m. Jų dviejų 
milžiniški krateriai nuolatos pilni skystos lavos. Negalimas daiktas, kad 
tuodu lavos ežeru turėtų vieną bendrą rezervuarą, nes, pagal skysčių lai- 
kimosi dėsnį, susisiekiančiuose induose skysčiaus paviršius turėtų būti vieno- 
do aukštumo, o tuo tarpu čia skysčiaus paviršiaus aukštis yra nevienodas. 
Geologai, tyrinėdami Žemės plutą, vienur užtinka ištisais plotais lygia 
greta horizontaliai ant vienus kitų sugulusius sluoksnius, o kitur, atvirkščiai, 
smarkiai surangytus, sugrūstus. Jei žiūrėsime tik plutos paviršiaus, tai pu- 
sė jos gal rastųsi susiraukšlėjusi, o kita pusė—-susiklojusi horizontaliai. Bet 
kai tik mes nusileidžiame į Žemės plutos gelmių sritis, tai tas santykis 
pakitėja. Ten užtinkame perdėm surangytas pirminės Žemės plutos grani- 
tiškos prigimties uolenas, vadinamus gneisus Iš to daroma išvada, kad 
giliausios kietos plutos dalys yra visur susiraukšlėjusios. Šis susiraukšlė- 
jimas įvyko tikrai ne staiga ir ne vienu laiku visur, bet pasiskirstydamas 
po visą paviršių. Žemės kamuoliui vėstant, o tuo pačiu ir einant mažyn, 
pirminė pluta turėjo vienur smukti žemyn, kitur kilt aukštyn; kitais žodžiais 
tariant, ji raukšlėjosi. Taip susidarė pirminiai kalnai ir pirminės jūrių daubos. 
Betgi mes žinome, kad mūsų Žemės pluta susideda ne iš vienų gra- 
nitinių ir gneisinių uolenų, o taip pat dar ir iš klodų: sukietėjusių ar pa- 
laidų molio, smėlio ir kitokios sudėties padermių. Tie sluoksniai yra su- 
sidarę ne iš žioriuojančios masės jai atvėsus, bet vandens, vėjo ir kitų 
ardančių faktorių veikimu. Kai tik Žemė apsitraukė pirmine pluta, vandens 
garai atmosteroj, negaudami to karščio, kurį pirmiau leisdavo skystas žio- 
riuojantis Žemės paviršius, pradėjo kondensuotis ir kristi smarkaus lietaus 
pavidalu. Cia tai ir prasidėjo ta atkakli vandens kova su Žemės pluta, 
tebekovojama ir mūsų laikais. Žemės daubos prisipildė karšto vandens ir 
sudarė pirmines jūres. Karštas vanduo, krisdamas ant kietų uolų, ją grau- 
žė smarkiau kaip dabar. Pirminių vandenynų vanduo turėjo ištirpinęs 
daug įvairių tirostamų medžiagų. Mes žinome, kad karštos vanduo dau- 
giau sutarpina įvairių druskų, kaip šaltas. Tat kuomet jūrių karštas vanduo 
pradėjo aušti, jame ištirpintos dalys pradėjo išsiskirti ir nugrimst ant dug- 
no. Be to, vanduo nešė į jūres labai daug drumzlių iš suardytų  uolenų, 
kurios vėliau, nusistovėdamos ištisais klodais jūrių dugne, sudarė vadina- 
mąsias nuosėdų, arba sedimentų, uolenas. Per ilgas metų eiles iš jų susi- 
darė net kelių dešimtų tūkstančių metrų storumo klodai. Plutai besiraukš- 
lėjant, į kalbamus klodus kartais įsibraudavo karštos magmos, jie būdavo 
smarkiai suslegiami ir pasikeitė tiek, jog sunku juos atskirti nuo pačių pir- 
minės atšalusios plutos uolenų. Kai kur jie iškilę į kalnus, o kai kur dar 
ir šiandie nuo seniausių laikų ramiai begulį, dengdami pirminį kristalinį 
Žemės lukštą. Nuosėdiniai sluoksniai gaminasi dar ir šiandie. Upės ne 
ša medžiagą į jūres, o ten ji nugrimsta ant dugno. 
emės pluta vienur raukšlėjasi, kyla į viršų, darosi kalnai, o kitur 
vanduo ir oras juos graužia ir lygina. Senų laikų kalnai yra kai kur tiek 
nulyginti, jog toj vietoj buvusieji kalnai įžiūrimi ir sužinomi tik iš sluoks- 
nių susiraukšlėjimo juos bakasinėjant. Taigi, pati gamta reguliųoja veikian- 
čias jėgas ir lygina skirtingumus. Juo tie skirtingumai didesni, tuo ir vei- 
kiančios jėgos pasireiškia ryškiau. Laikui einant, skirtingumas darosi vis 
mažesnis, iki pagaliau jie visai išsilygins. Tuomet, reik manyti, upės pa- 

liaus tekėjusios, vanduo nustos griauti plutos nelygumus, nes ji bus išly- 
ginta ir visas Žemės paviršius užsidengs vandeniu, kaip kad yra buvę pa- 
čioj pradžioj, ant vos tik užsidėjusios plutos. 


3. Relativus ir absolutus Žemės amžius. 


Kai Žemė jau pakankamai buvo atvėsus ir apsitraukusi kieta pluta, 
atsirado ant jos gyvybė. Gyvių pasaulis Žemės istorijoj keitėsi. Vieni jų 
išgaišdavo ir patekę į sąnašas suakmenėdavo, o jų vieton atsirasdavo kiti; 
tuos vėl pakeisdavo nauji ir taip, nuolatos besikaitaliojant, prieita iki 
mūsų laikų. Siandien mes, besikasinėdami „po Žemės plutą, užtinkame at- 
skiruose jos sluoksniuose vis kitokių, nuo dabar gyvenančių skirtingų gy- 
vių. Vienų Žemės sluoksnių gyviai skiriasi nuo kituose sluoksniuose ran- 
damos gyvijos. Tų tat suakmenėjusių gyvių padedami, tyrinėtojai pradėjo 
skirti sluoksnius nuo vienus kitų. Giliai randami sluoksniai paprastai laikomi 
senesniais, o ant viršaus — naujesniais, jei tie sluoksniai nėra labai susiraukšlėję 

ia paminėto pagrindo prisilaikydami, mokslininkai geologai (Žemės 
plutos tyrinėtojai) visą Žemės plutą suskirstė į atskiras grupes, kurios bus 
susidariusios atskirais Žemės istorijos periodais (laiko tarpais). Kitaip sa- 
kant, Zemės plutos pasidarymo istoriją mokslininkai suskirstė į atskirus 
amžius. Lygiai kaip žmonijos įstoriją skirstome į priešistorinius, senuosius, 
vidurinių amžių it naujuosius laikus, taip ir Zemės plutos istorija skirstoma 
į seniausius laikus, erba archainę gadynę, į senuosius laikus, arba paleo- 
zoinę, į vidurinį laiko tarpą, arba mesozoinę gadynę, ir į naujuosius laikus, 
„arba neozoinę (kainozoinę) gadynės. Suminėtosios gadynės suskirstomos 
dar į trumpesnius periodus. Tos visos gadynės su jų periodais nuo vie- 
nos kitų skiriasi savo išgaišusia skirtinga gyvija. Tų gadynių amžius buvęs 
nevienodas. Vienos jų manoma trukusios ilgiau, kitos trumpiau. Taip, an- 
tai, paleozoinė gadynė, manoma, trukusi daug ilgiau už mesozoinę gadynę. | 
Sioks Žemės istorijos suskirstymas į gadynes yra svarbus pagrindas pačiai 
Žemės plutai tyrinėti. Žemės istorija čia ženklinama ne metų skaičiais, bet 
skirstoma į ankstybuosius, vidurinių amžių ir vėlybesniuosius periodus. 
Skirtumas tarp vėlybesnių ir ankstybesnių periodų, nepaisant kiek kuris 
turi metų, yra vadinamas relativiu Žemės amžiumi. 
Tačiau žmogus, savo prigimtimi būdamas ribotas, stengiasi ir visa 
kam surasti ribas, nori visa išmatuot, įdėt į griežtas pastovias formas. Jis 
nesitenkina relativumu, bet siekia nustatyti skaičiais ribojamą absolutų 
matą. Todėl suprantama, kad žmogų labai masina relatyvų Žemės amžių 
pakeisti absolučiu matu. Ir, kaip matysim, netruko bandymų to siekti įvai- 
riais keliais ir būdais. 

Kai kas, remdamasis senobiniais žydų tautos raštais, dar ir šiandie 
laiko Žemės amžių teturint apie 5000 su viršum metų. Prieš pusantro šim- 
to metų prancūzų gamtininkas Butiton'as skyrė Žemės amžiui 74.600 
metų. Bet, kaip matysim, šiandien gaunami skaičiai žymiai prašoksta čia 
paminėtus. Įvairiausių bandymų daviniai labai toli nukrypsta nuo vieni ki- 
tų. O tų įvairių rezultatų gaunama pavartojant įvairių būdų, kuriais ieško- 
ma nustatyti absolutus Žemės amžius. 

1897 metais anglų fizikas William'as Thomson'as (Lordas Kel- 
vinas), imdamas Žemės pirminę temperaturą buvus apie 30000C, suskaičia- 

vo, kad jai atšalti iki mūsiškės dabartinės temperaturos reikėję 100 milionų 
metų. Kiti, remdamiesi tuo pačiu pagrindu, gavo kiek mažesnių davinių — 
nuo 30 iki 100 milionų, o King'as vos tik dešimtį milionų. 

Stebint geologinius pakitėjimus Žemės paviršiuj, kaip, antai, vandens 
plaunamąjį veikimą, nuosėdinius sluoksnius susidėjusius Žemės  istorijoj, 
buvo skaičiuotas tas laiko tarpas, kuris buvo reikalingas tiems, mums ži- 
nomiems nuosėdų klodams susirinkt. Bet ir čia tam absolučiam nuosėdų 
amžiui gautieji skaičiai labai skirtingi: nuo 30 iki 400 milionų metų. Ir ne 
nuostabu; mes kaip kad šiandie įvairiose vietose randami skirtingi nuose- 
dų kiekiai, taip lygiai nevienodu greitumu įvairiose vietose klojosi nuosė- 
dos ir Žemės praeity. Ir todėl yra nepaprastai sunku surasti absolučiam 
laiko matavimui tikra vidurinė vertė iš vienos naudojamos prielaidos. 

Imant tai, kad druskos kiekis jūrėse yra kilęs iš sausumos uolenų, 
kad druska į jūres nunešta tik gėlų (preskių) vandenų irten jūrėse tuo bū- 
du gali vis krautis, taip pat bandyta nustatyti absolutus amžius nuosėdų 
sluoksniams. Tuo remdamasis S ollas priskaitė 100 — 175 milionų me- 
tų, Schmiedel'is, laikydamasis to paties pagrindo, gavo net 300 mil. mėtų. 

Iš daugelio būdų Žemės amžiui nustatyti, vienas naujausių būdų yra 
pasiūlytas anglų fiziko Strutt'o. Susekta, kad radioaktivūs elementai per 
ilgus laikus pereina (pasiverčia) iš vienų į kitus. Taip, antai, uranas ir 
toris, laikui einant, kinta ir virsta helium. Vienas urano gramas išleidžia 
(išspinduliuoja) per sekundę 90.000 helio atomų, t. y. 2,8 bilionų atomų per 
metus. Šitas, mums atrodantis milžiniškas, atomų skaičius sudaro tik !/10 
milioninę kubinio centimetro dalį. Taigi, vienas urano gramas išleidžia 
per metus helio !/4 milioninę kubinio centimetro dalį. is helio gamini 
masis mineraluose vyksta nuo pat atsiradimo pačių mineralų Žemės. Šios 
eigos pagreitinti ar sulėtinti neįstengia jokia pasaulio jėga. Ir kaip medžio 
amžių nustatom iš jo metinių augimo rievių (rinčių, sluoksnių), taip galim 
nustatyti mineralo amžių iš pasigaminusio helio kiekio, žinant, kiek jo su- 
sidaro per metus. Vienam kubiniam centimetrui helio atsirasti reikalinga 
10 milionų metų. O jei uolenoj rasim ne vieną, bet, sakysim, 20 ar dau- 
giau kubinių centimetrų, tai galim daryti išvadų, kad helio produkcija šia- 
me minerale vyko 200 ar daugiau milionų metų. 

Pasinaudodami tuo Rutherford'as, Ramsay, Sody, Barell ir 
kiti bandė nustatyti absolutų metų skaičių Žemės plutos uolenoms. Uole- 
nų absolučiam amžiui nustatyti šiandie šis metodas laikomas tikriausiu. O 
tam patikimamumui pagrindas čia tas, kad radioaktivų elementų pakitėjimai 
vyksta nepaisant jokių išviršinių nei cheminių, nei tizikinių poveikių ir vi- 
sais laikais tatai vyksta lygiu greitumu. Sakytieji mokslininkai, imdami iš 
visos eilės mineralų, pradedant randamais pačiuose viršutiniuose sluoks- 
niuose ir pačiuose giliausiuose apatiniuose sluoksniuose, surado kiekviena- 
me tų mineralų atatinkamą jų senumui tam tikrą helio kiekį. Tuo keliu 
eidami, jie gavo šiokių davinių. Paimtose iš Vezuvijaus neozoinės gadynės 
uolenose rasta helio apie 0,01 kub. centimetro; šis kiekis galėjęs pasiga- 
minti per 100 tūkstančių metų. Siek tiek vėlesniose uolenose rastasis he- 
lio kiekis sudaro 0,76 kub. centim., kuriam pasidaryti reikia 8,4 milionų metų. 
Vidurinių Žemės amžių uolenose rastasis helio kiekis yra maždaug 3 kub. 
centim.; tiekai reikia 32 milionų metų. Akmens anglies periodo (paleozoi- 

nės gadynės) uolenose rasta helio 13,3 kub. cent., kuris galėjo susidaryti per 146 
milionus metų. Pačiose seniausiose ųolenose tas helio kiekis siekia net iki 65 
kub. centimetrų, kuris kiekis galėjęs pasigaminti per 715 milionų metų. 

ie daviniai rodytų nuolatinį kilimą elemento helio, paimto iš Žemės 
senesnių laikotarpių. (Galimas daiktas, kad ir helis milionų metų eigoj iš 
mineralo išdifunduoja (išeina), kad jis atvirame ore nyksta. Todėl reikia 
manyt esant išlikus tik pusę buvusio helio kiekio; tatai gautąjį amžių reikė- 
tų padvigubinti. Irstant uranui ir toriui, šalia heliaus atsiranda taip pat ata- 
tinkamas tam tikro švino kiekis. Taip pat ir jo kiekis, imant iš senesnių 
uolenų, vis nuolatos auga. Taip, antai, Žemės senų gadynių anglies laiko- 
tarpio uolenose rasta tos rūšies švino 0,04 kub cent., kuriam kiekiui pa- 
sigamint reikėję 300 milionų metų. Dar senesnių laikų prieškambrio uole- 
nose švino kiekis rastas 0,13 — 0,15 kub. centim. Tam kiekiui atatinka 
940 — 1120 milionų metų. O pačiose seniausiose pirminėse uolenose 
švino kiekis siekia 0,21 kub. cent. Tam kiekiui atatinka 1400 milionų metų. 
Ir čia, kaip matome, negauta visai vienodų skaičių. Bendra tik tiek, jog 
gauta milžiniški skaitmens. Antai, uranas mineraluose iš karbono periodo 
duoda 355 milionus metų, 0 uolenos iš prieškambrio laikų, t. y. iš pačių 
seniausių nuosėdinių uolenų, nuo 1000 iki 1600 milionų metų. Tuo būdu 
gauti skaitmens 4 kartus ir daugiau viršija skaičius, gautus iš geologinių. 
pagrindų, kaip, antai, druskos atsiradimo, nuosėdų eiliavimo ir kitais keliais. 
Mūsų žinioms padidėjus, tie dideli skaitmens gal šiek tiek sumažėtų, ir 
daugiau prisiartintų prie tikrenybės, bet vis vien lieka aišku: menkutė Že- 
mės kūno dalelė, kurią mes ištiriame geologijos priemonėmis, yra labai sena. 

Turi būt aiškiai pabrėžta, jog mums dar labai toli iki geologijos da- 
viniais nustatysime Žemės plutos pradžią O visos Žemės sudarymo lai- 
kas, aišku, turi daugelį kartų viršinti geologijos nustatomą Žemės“ istoriją. 
Iš to, kas čia iki šiol pasakyta, prieiname išvadą, kad absolučiais metų 
skaičiais nustatyti Žemės amžių nėra galima. Kiekvienam absolučiam laiko 
matui reikalingas yra tos pačios būties pasikartojimas. O Žemės istorijoj 
geologiniai įvykiai nepasikartoja taip griežtai tvarkingai, kad paliktų žymių. 
Nėra jokio praeities būklės pasikartojimo, todėl nėra ir jokio absolutaus 
mato laikui, o yra tik relativi seka — vėlybesnis ir ankstybesnis. Dienos 
ir metų keitimosi Žemės praeity negalima įstebėti. Netolimai Žemės pra- 
eičiai kartais pavykta nustatyti metais pasikartojančios datos, kaip, antai, 
ledlaikio vasarinių tirpimų nuosėdos; bet tolimai praeičiai tie įvairūs pagrin- 
dai lieka susipynę ir neturi įrodymo galios. Siandieniai nuosėdų vyksmai 
įkainoti yra sunku, kadangi jie eina dėl daugelio mums net nežinomų 
priežasčių (faktorių). Kas tinka dabarčiai, tas tinka ir praeičiai; dėlto turim. 
atsisakyti Žemės amžių saikėti metų skaičiais ir turim pasitenkinti tik rela- 
tiviu jos amžiumi mokėdami atskirt ankštybesniąsias Žemes plutos dalis 
nuo vėlybesniųjų. 

P.S. Plačiau apie čia kalbamus dalykus rašyta ir literaturos nurodyta 
Pr. Dovydaičio, J Ošmiano, P.Slavėno ir daugiausiai C. Pakuc- 
ko straipsniuose; tie straipsniai sudėti šiuose „Kosmo“ metuose: 1920-21 m. - 
65—70 pusl., 1922-23, 145—150; 1924, 47—57, 143—152 ir 365—372; 1925, 
141—149,211—219 ir 366—375; 1926, 84—88 ir 289—205; 1927, 168—172 ir 
232— 237; 1928, 167—174; 1929, 158—161 ir 252—256. Atsimintini taip pat 
ir „Gamtos Draugo, straipsneliai 1920, 39—41 ir 67--71. 


Ant Taalo vulkano Filipinuose. 
Prof. P. B. Šivickis, Kaunas*. 


Šu „1925 m. vasario mėnesio gale dr. (iokhale (skaityk Goklė), 
indietis matematikos profesorius Jamias (sk. Hamias),  filipinietis 
anglų kalbos prof. Santos, mano asistentas ir aš susitarę susėdome i se- 
ną iordą ir tuojau po pusryčių išvažiavome iš Manilos į Tanauano mie- 
stelį, iš kurio galima arti privažiuoti prie Taalo ežero, kurio saloje yra 
veiklus vulkano (ugnikalnio) krateras. Kadangi tuo laiku oras esti' gra- 
ZŽus, giedras, tai didelių prisirengimų kelionei nei reikia, nei turėjome. 
Zadėiome vakare apie šeštą valandą, o vėliausiai. apie septintą, būt. 
lamie vakarienės; taigi ir valgiu nesiripinome. 

Nuo Manilos iki Tanauano yra gerų septynios dešimtys kilomet- 
rų labai gražaus plento, arba vadinamo pirmos rūšies kelio. Šis plentas, 
kaip ir kiti dabartiniai Flipinų plentai, yra gerai prižiūrimi ir, nors lie- 
tų metu dažnai išardomi, bet greitai sutaisomi ir važiuoti labai patogūs. 
Dabartiniai Filipinų plentai yra tai bendras amerikiečių ir filipiniečių 
darbas. Taigi, jie visi yra nauji. Ispanų laikais buvo tik žvyruoti keliai, 
kuriais daugiausia rūpinosi vienuoliai. Mūsų plentas buvo padarytas se- 
nojo vieškelio vietoje, apsodintas ir apauges dideliais medžiais, kurių 
daugiausia buvo mango medžiai. 

Medžių pasauly gal nėra gražesnių medžių už mango medžius 
Yra tai dideli, išsišakoję, tankiai suaugusiomis šakomis, dideliais pa- 
unksniais medžiai, kurie savo žydėjimo metu puikiai kvepia, o vėliau iš- 
augina labai gražių ir skanių vaisiu, kurių tik tropikuose tegalima gauti. 
Tuos vaisius valgo, kol jie dar žali — tada jie yra labai rūgštūs. ir ia- 
da, kai jie yra prinokę ir geltoni, — tada jie yra labai saldūs ir skanūs. 

Visu pakeliu yra daug mažų miestelių, kurie savo senovės ispa- 
niškomis mūrinėmis trobomis ir mažomis nipos palmų bakūžėmis nie- 
kuo nesiskiria nuo kitų Filipinų miestelių. Miesteliuose dulkės, pilki tro- 
besiai, mūrinė bažnyčia, lengvai apsirengę vyrai ir pasipuošusios mo- 
terys — tai paprastas mažo miestelio šveniadienio reginys. 

Po poros valandų lengvo važiavimo, atvažiavę į Tanauaną, suži- 
nojome, kad fordu galėsime privažiuoti beveik iki pat ežero krašto ir 
kad iki ežero esą nedaugia u kaip aštuoni kilometrai pirmos rūšies ke- 
lio. Pasukę į tą kelią radome taip, kaip policininkas mums sakė, ir po 
pusvalandžio privažiavome beveik prie pat ežero kranto. 

Taalo ežeras, seniau buvo vadinamas Laguna de Bombon, yra viena 
įdomiausių vietų Filipinų salose. Pats ežeras yra didelio, senai išnyku- 
sio vulkano krateras. Jame visame riogso išmėtyti, nuo vienas kito at- 
skiri kalnai, kurie aiškiai rodo savo vulkaninę kilmę. Pats ežeras turi 
apie 25 kilometrus ilgumo ir apie 20 kilomtrų platumo. Jo viduryje ma- 
tyti apie 300 metrų aukščio iškilusi sala, kurios vidury dabar yra veik- 
laus vulkano krateras, prie kurio mes rengėmės prieiti. 

Prie paties ežero negalėjome privažiuoti dėl kranto statumo, to- 
dėl, palikę savo forda su vežiku po medžiais mūsų laukti, patys nusilei- 
dome į pakrantėje esantį žvejų kaimelį ir, praėie keletą tipingų Žvejų 


* „Gamtos Draugo“ skaitytojams pu kiai pažįstamas mūsų Universiteto profesorius 
P. B. Šivickis čia aprašo vieną gamtos tyrinėjimo žygį, kurį jis padarė Filipinuose (Pi- 
lypo salose), beprofesoriaudamas to krašto didžiausio miesto (Manilos) Universitete. Re d. 

nipiniu bakužių, ėjome į paežerį, kur matėme bevaikščiojant Žvejų būrį. 
Už pusės kilometro buvo matyti skardiniai stogai; tai buvo meteorolocgi- 
jos stoties! trobesiai. Kadangi Taalo vulkanas savo veiklumu yra ne labai 
malonus apylinkės gyventojams kaimynas, tai Manilos įėzuitų vedamas 
meteorologijos biuras turi savo stotį pačiame paežeryje, ir iš čia jie se- 
ka visus vulkano judėjimus. Dėl laiko stokos mes į stotį nėjome, bet 
atėię-į paežerį pradėjome derėtis su Žvejais, kad jie savo laiveliu per- 
keltų mus į salą. Dėl to, kad žvejai kalbėjo tik tagalogiškai batangenų 
tarme, kuri gerokai skiriasi nuo Manilos tagalogų tarmės, ir dėl to, kad 
tik du iš mūsų temokėjo su jais susikalbėti, tai Jamias ir Santos derėjc- 
si. O derėtis nėra taip jau lengvas darbas. Filipiniečiams, kaip ir kitiems 
rytų kraštų gyventojams (o taip pat, kaip ir lietuviams), derybos yra 
tai dailės (meno) dalykas, ypačiai, iei jie mato, iog yra suinteresuotųjų 
tarpe „amerikietis“, kurio vaidmuo teko man vadinti. Tačiau, nežiūrint 
visų kliūčių, po poros valandų derybų apie vienuoliktą valandą sutaria 
kad jie už dvidešimt penkis pesus (125 litus) mus perkels laiveliu į 
salą, pavedžios po ią ir atkels atgal. Nors mes ir manėme, kad iai per 
brangu, tačiau kitokios išeities nebuvo; nes jei citume kitur „bankierių“ 
ieškoti, tai dar kelias valandas sugaištume 117, be abejonės, jei ne dau- 
viau, tai bent tiek pat Siumokėtume. 2 

Praėjo apie pora valandų, kol susiderėjome, o kita pora — kol žve- 
jai prisirengė mus kelti. Kol susirinko kelionei daiktus, kol prirengė „ban- 
ką“, arba plautą, kol jie papietavo — atėjo ir pirma valanda po pietų. 
Pasiūlė ir mums bananų lapuose šutintų ryžių, tačiau mažai jų tevalgė- 
me, nes nelabai mums jie patiko. Pagaliau, kiek po pirmos valandos, 
mes buvome ant ežero. 

Mūsų „banka“ buvo padaryta iš dvieių ar trijų eilių banmbukų, 
kurie buvo sudėti ant vienas kito taip, kad visa tai padarė platų plau- 
kiojantį tiltą, panašų į sielius, kuriuos tenka dažnai matyti mūsų upėse. 
Mes susėdome „bankos“ viduryje, o šeši „bankieriai“ iš šalių, po tr's 
kiekvienoje šalyje. Pats ežeras, mors, nuo kranto žiūrint, ir atrodė munis 
ramus, tačiau toliau nuo kranto pasiyrus pasirodė, iog nėra toks, kaip 
manėme. Tr mūsų vyrai turėjo gerokai dirbti, kad mūsu „laivą“ varytų 
per vilnis. Iš pradžios mes manėme, kad žvejai mus per brangiai nulupo 
už perkėlimą, tačiau, pamatę, kaip jie turi dirbti, mės savo nuomonę 
pakeitėme. . 

Pats ežeras yra gilus, 0 vanduo jame tamsiai mėlynas, beveik 
juodas. Nėra ne algų, nei kitų pakraščiais dažnai matomų augalų. Tačiau 
žuvies esama daug. Ir kas įdomiausia, tai kad, nežinia dėl ko, tame ežere 
sugautoji Žuvis esanti skanesnė, negu kitur tokios pat rūšies sugauta Žu- 
vis. Privažiavę prie salos pamatėme, kad jos pakrantės yra beveik pli- 
kos ir nuklotos dideliais lavos gabalais, kurie vienas ant kito sugulę 
sluogsniais iuodavo visu pakraščiu. 

Štai jau mes ir ant salos. Popietinė saulė pačiame dangaus vidu- 
ryje ant jos šviečia ir kaitina ją iš visų šonų. Nei vandens, mei kokio di- 
delesnio medžio nematyti. Lavos gabalai, susimaišę su pelenais ir dul- 
kėmis apkloja beveik visą jos paviršių. Lavos gabalu tarpais ir kūr giliau 
dulkių, auga žolė. Yra tai šiurkšti, į vikšrius panaši žolė, „koganas“. Pa- 

šiais ežero pakraščiais yra ir kitokios žolės, bet tik nedaug, nes kele- 
tas iš Taalo miestelio atvežtų čia gauytis karvių viską nugriaužia. 

Sekdami paskui vada einame kiek pramintu takeliu kratero link- 
me. Takelis panašus į ledymais einantį takelį. Eidamas Žmogus taip ir 
jauti savo menkumą ir silpnuma prieš gamtos jėgas. O jei krateras čia 
staiga pradėtų veikti, tai kur iš čia išbėgtumei, — manai sau. Oras sau- 
sas, troškus, nežiūrint to, kad ežeras taip arti. Po pusvalandžio priėjome 
ir kratero kraštą. Čia iavos besą mažiau ir smiltys, kaip žiedas, apsupa 
beveik visą kraterę. Tik antrame jo krašte matyti plyšys, kur nėra smil- 
čių kranto; bet nuo mūsų iki tos vietos bus ne mažiau kaip trejetas ki- 
lometrų. Mes taip toli eiti neturime nei noro, nei palinkimo, dėl to kad 
ir laikas jau vėlokas, ir, nors tiesiai atrodo netoli, tačiau aplinkui susida- 
10 didelis vingis. 

Po mūsų kojomis aukštas pakrintiagas krantas leidžiasi i kratero 
vidurį. Nuo to kranto nusileisti žemyn būtų tas pat, kaip kristi nuo augš- 
tos bažnyčios bokšto. Šiurpu net pažiūrėti ir arčiau prie jo priciti, kad 
nenugriūtum. Kratero diametras turi apie treietą kilometrų. Toks pat jo 
ir gilumas. Pačiame dugne matyti du kalneliu, iš kuriųdviejų rūksta dū- 
mai. Vienur-kitur tyvuliuoja vandens kūdros, ikurių pakraščiais matyti 
spalvota medžiaga. Daugiausia čia geltonuoja sieros, bet ir kiti chemi- 
kalai raudonuoja ir žaliuoja. Jei ne toks gilumas ir ne tas krantų skardu- 
mas, eitume arčiau pažiūrėti rūkstančių vietų, tačiau atsiminędienos lai- 
ką ir kad visi keturi rytoj septyniose turime pradėti savo darbus, pasė- 
dėię ant kratero kranto ir pasikalbėję apie gresiančius filipiniečiams pa- 
vojus, sutarėme į kraterą nesileisti. | 


* 
* * 


Taalo vulkanas yra Žemiausis pasaulio veikiantis vulkanas. Jo 
veiklumas dabar yra silpnas, tačiau kartais įis sustiprėja, kiek pagrumc- 
ja žmonėms it vėl nutyla. O savo veikluma jis yra jau ne karta parodęs 
Net istorijos laikais jis yra keleta kartų daug žalos padaręs. Geriausiai 
žinomas yra jo 1754 metų išsilieiimas, karį aprašė tuo laiku čia gyve- 
nes Taalo parapijos klebonas kun. Buenochillo (Buenočilie). Jis 
rašo; 

„Taalo veiklumas truko nuo gegužės mėn. 13 d. iki gruodžio mėn. 
1 d. Per tą laiką čio nevienodo smarkumo išsiliejimai. Pe du šimtu dic- 
nų vyko naikinimas ir Žudymas Žmouių, kuriems visas tas laikas tūrė- 
jo atrodyti amžiais. Tuo laiku svarbesnieji Laguna de Bombon apylin- 
kėje esantieji miestai: ala, Lipa, Tanauan, Taal — ir apie juos esan- 
tieii kaimai visai išnyko. Kiti artimų provincijų miestai, kaip antai, Ba- 
layano, Batangas, ir Bauano provincijų miestai labai nukentėjo. Rosa- 
rio, Santo Tomas ir San Pablo miestai buvo apnešti pelenais ir vulkani- 
uėmis dulkėmis. Pelenų ir vulkaninių dulkių buvo tokia daugybė, kad 
ant netoli esančio ežero Laguna de Bay susidarė stori pumiso sluogsniai. 
Keletas kaimų ties Tanauanu ir Taalu, kurie buvo arčiau vulkano, buvo 
visai užversti pelenų ir dulkiu lietaus. 

„Iki liepos mėn. 10 dienos nebuvo nė vienos nakties be liepsnos 
ir požeminių dundėjimų. Liepos mėn. 10 dieną pradėjo lyti ant Taalo 

miesto dumblais. 0 tas dublas buvo toks jucdas, kad jokie dažai jo juo- 
džiau nenudažytų. Vėliau vėjas pasisuko ir dumblas užklojo netoli Salos 
miesto esantį kaimelį Bolelee, kuris buvo turtingiausis visų apylinkės 
kaimų. Per visą liepos ir rugpiūčio mėnesius ir rugsėjo pradžią iš vul- 
kano ėjo liepsnos ir juodi dūmai, kartais silpniau, kartais smarkiau iki 
rugsėjo mėn. 25 dienos. Rugsėjo mėn. 26 d. rytą prasidėjo toks smar- 
kus pumiso akmenų lietus, jog mes turėjome išeit iš trobų, nes bijojome, 
kad krisdami akmens nesulaužytų stogo. Kai kuriuose namuose taip ir 
atsitiko. Mes bėgome per akmenų audrą, ir kai kuriems iš mūsų krisdami 
akmens sužeidė galvą. Per tą vieną naktį dulkėmis ir pelenais prilijo 
pusę metro gilumo ir išnaikino bei išdžiovino medžius ir augalus, taip, 
kaip deginte išdegino. 

„Su trumpomis pertraukomis kartais silpniau, kartais smarkiau. 
vulkanas šėlo per rugsėjo bei spalių mėnesius. Visų Šventų vakarą jis 
pradėjo vėl mesti ugnį, akmenis, smiltis ir pelenus. Tik dabar daug gau- 
siau, negu pirmiau. Tas jo šėlimas iruko iki lapkričio mėnesio 15 dienos. 
Tą dieną po mišparų prasidėjo toki smarkūs požeminiai dundėjimai ir 
grumzdimai, jog negalima buvo susikalbėti, ir iš vulkano pradėjo virsti 
toki tiršti ir juodi dūmai, jog užtemdė visą dangų, o akmens krisdami į 
ežerą, sukėlė jame vilnis. Žemė drebėjo, namai siūbavo, bet visa tai buvo 

dar tik pradžia to pelenų ir dulkių lietaus, kuris truko visą popieti i: 
vakarą. 1 

„Nežiūrėdami tų visų baisenybių, kurios aplink mus siautėjo, aš 
su vyriausiuoju provincijos teisėju gyvenova mieste iki lapkričio mėn. 
27 dienos, kuomet vulkanas pradėjo versti liepsnas taip smarkiai, jog 
atrodė, kad visa tai, kas buvo išversta per visą mėnesį, yra tik menk- 
niekis, palyginus su tuo, kas buvo išversta per tą viena valandą. Kiek- 
vieną valandėlę vulkano smarkumas ėjo didyn ir visa sala buvo užklo- 
ta liepsnomis. Tas padidėjęs vulkano veiklumas ir baisūs požeminiai 
trenksmai ir žemės drebėjimai privertė nelamingus gyventojus bėgti iš 
miesto ir kiek galima eit į aukštesnes vietas, kurios yra tarp Taalo mic- 
sto ir Santuario de Caysasay. 

„Taip praėjo visa lapkričio mėn. 285 diena, 0 rytą, t.y., lapkričio 
mėn. 29 dianą, pasirodė diimai įvairiose kalne pasidariusio ruožo vieto- 
se, tartum, kad plyšys būtų atsivėręs ištisai per visą ruožą. Nuo 4 iki 6 
valandos vakaro visas dangus aptemo ir pradėio vėl lyti dumblu, pele- 
nais bei smiltimis ir, nors ne taip smarkiai, kaip pirmiau, bet be palio- 
vos lijo visą naktį ir per visą rytmetį, tik apie ketvirtą valandą vakaro 
kiek apstojo. Per tą laiką primetė dumblo ir pelenų metrą gilumo visame 
Santuaxio de Caysasay, kuris yra nuo vulkano apie keturias jūrių my- 
lias tolumo. Kai kuirose arčiau salos esančiose vietose pelenų ir dumblo 
buvo daugiau kaip trys metrai gilumo. Gruodžio mėn. 1 dieną pelenų lie- 
tus sustojo, bet prasidėjo audros (hurikanai), kurios truko dvi dieni ir su- 
naikino visa tai, kas buvo dar pasilikę“. ' kas 

Tai taip atrodžiusi sala vulkanuį veikiant. Beveizėdamas į giliai 
tūkstančius kalnelius, žmogus turi kokios tai neaprašomos baimės ir ne- 
malonumo jausmą. Tačiau šiais laikais, kol vulkano veiklumas reiškiasi 
tik paprastu rūkimu, jis yra nepavojingas, nors ant tos salos gyventi 
aš vis dėlto nenorėčiau. Ant ios Žmonės ir negyvena. 


P. B. Šivickis: Ant Taalo vulkano Filipinuose. 175 


* > * 

Iki penktos valandos pasėdėję ant kratero kranto, sutarėme griž- 
ti atgal. Ir vėl per tuos pačius lavos ledynus nusileidome į paežerį. Be 
dvejeto mūsų „bankierių“, kuriuodu buvo su mumis prie kratero, kitus 
visus radome pakrūmėje begulinčius. Pradėjome kalbėti apie irimąsi at- 
gal, bet mūsų „bankieriai“ parodė mums į ežero vilnis, kurios vakarop 
labai pakilo ir grįžti griežtai atsisakė. 

Vėl prasidėjo derybos. Mums prieš akis atsistojo tikra realybė. 
Iš vieno šono audringas ežeras, o iš kito — plika sala. Be to, prisidėjo 
dar ir kiti dalykai. Pirmiausia, įau buvome kiek praalkę. Tiesa, išva- 
žiuodami iš Manilos valgėmeė pusryčius, bet, be tų ryžių, kuriais mus 
vaišino žuvininkai ir kuriuos mes atsisakėme valgyti, daugiau nieko ne- 
valgėme; o jei prisieis taip išbūti iki rytmečio, ar net ir ilgiau? Paskui 
mums nupėjo dar ir paliktasis darbas. Juk niekas nieko nesakę išvažia- 
vome, 0 rytą septyniose visi turime paskaitas ar kitus kokius darbus. 
Besiderint, žvejai mus kiek apramnino. Gavome nuo jų Žuvies su ryžiais, 
kurie šiuo laiku buvo labai skanūs ir būtume jų suvalgę daug daugiau, 
negu gavome. Iš savo patyrimo, iie sako, Žžiną, kad vakare vilnys su- 
mažėsiančios. Taigi, apie septintą ar aštuntą valandą jie bandysią mus 
vežti atgal. Mes nusiraminome ir paežeriais vaikščiojome, kol buvo švie- 
su, 0 sutemus susėdę laukėme, kol nutils audros. Vėliau pamatėme, jog 
mūsų žvejai laukia ežero nurimstant labiau, negu mes. Mat, jie turi įvai- 
rių. padavimų apie tą salą. Kad nereikėtų laukti ant pačios salos, jie mus 
perkėlė ant netoli gulinčios salutės, kur ir išgulėjome beveik iki aštun- 
tos valandos vakaro. 

Vakare apie aštuntą valandą vilnys kiek sumažėjo, ir mūsų „ban- 
kieriai“ pradėjo rengtis mus kelti per ežerą. Prasidėjo vėl ta pati kelio- 
uė, kaip ir atsiirkluojant, tik daug sunkesnė, Tuo pačiu ruožu, kuriuo at- 
sikėlėme, grįžti negalėjome. Vėjas buvo per smarkus ir vilnys per di- 
delės. Pasukta aplinkui kitu ruožu. Cia, jie sakė, mažesnis vėjas, taigi 
mažesnės būsiančios ir vilnys. Mes susėdome ant vidurio, kaip ir atsi- 
keldami, tačiau vilnys šluoja viršum mūsų kelto, taip, jog mes tuojau pa- 
sijutome vandeny begulį. Iš pradžios jausmas buvo nekoks. Ir Ikoks čia 
gali būti malonumas, kai kiekviena didesnė vilnis eidama neužmiršta 
ir mūsų pašlapinti. Tačiau vėliau apsipratome ir, manydami, jog žvejams 
gyvybė yra tokia pat brangi, kaip ir mums, pilnai atsidavėme jų globai. 
Iš pradžios gulėjome tylėdami, paskui pradėjome ir šnekučiuoti, nors 
mūsų „bankieriai“ visą laiką dirbo patylomis, beveik visai nekalbėdami. 
Išgirdome kažkokius paukščius rėkiant. Rodos tai buvo varnos. Matyti, 
jie skrido per ežerą. Mes pradėjome apie juos kalbėti. Mūsų „bankierių“ 
vadas tai išgirdęs liepė mums nutilti, nes tai, girdi, esančios kažkokios 
dvasios, ir šiuo laiku apie jas kalbėti negalima, nes galį kas nors mums 
bloga atsitikti. O jei mes nepaliausime apie tai kalbėję, tai io draugai at- 
sisaką mus kelti. — Nutilome. 

Ir patylomis šlapi gulėjomi iki pirmos valandos ryto. Apsiprato- 
me, pradėjome ir snausti. Pagaliau išgirdome mūsų „bankierius“ prade- 
dant kalbėti tipingu batangenų akcentu. Buvo tai ženklas, jog mes per 


ežerą persikėlėme. Tuojau sužinojome, kad persikėlėme apie penketą ki- 
lometrų atstu nuo tos vietos. kur dieną pradėjome keltis. Reikėjo pakraš- 
čiais irtis, kad pasiektume tą vieta, kur stovėio mūsų fordas. Tačiau čia 
vilnys buvo silpnos, čia kraštas netoli, mūsų prietaringieii žvejai užmir- 
šo savo baimę ir netik kad mums nedraudė kalbėti, bet ir patys pradėjo 
tarp savęs linksmai šnekučiotis. 

Pavojui pračius pasidarė mūsų ,bankieriai“ ir šnekūs, ir linksmūs. 
Visą laiką pakraščiais besiirdami jie kalbėjo ir iuokavo. Nors man taga- 
logų kalbos Manilos tarmė ir buvo kiek pažįstama, tačiau batangenų tar- 
mės aš suprasti negalėjau. O yra tai graži tarmė. Gražesnė už maniliečių 
tarmę. Ji turi daugiau intonacijos ir kalbant panėši kiek į prancūzų 
šveicarų tarmę. Maniliečiai kalba aiškiau, bet turi mažiau muzikalumo. 

Buvo įau po antros valandos ryto, kai pasiekėme savo vietą, iš 
kurios dieną išsiyrėme. Atsimokėję ir atsisveikinę su žvejais, kuriuos 
mes tikrai pamėgome už jų darbštuma ir atsarguma, nuėjome į kalną sa- 
vojo iordo ieškoti. Radome visas io užlaidas uždarinėtas ir viduje be- 
miegantį vežiką. Jį prisižadinę sėdome į vidų ir po įvairių, senam fordii 
nakties kelionėje paprastų atsitikimų apie penktą valanda rytą buvome 
Maniloje. 

Zemės vidus turėtų būt kietas. 

Anglirūkštės dujos 00 C temperaturoj suspaustos 34,3 atmosferų spau- 
dimu virsta skysčium; toms pačioms dujoms suskystint 31,99 temperaturoj 
jau reikia 77 atmosferų spaudimo; ogi aukštesnėj kaip 31,90 temperaturoj 
anglirukštės dujos nesuskystinamos kad ir kažinkokiu spaudimu. Todėl sa- 
koma, kad 31,99C yra anglirūkštės „kritiškoji 1emperatura“. — Helio kritiš- 
koji temperatura yra 2689C šalčio. Helio dujos suskystint pavyko tik Ka- 
merlingh-Onnes'ui Leydene 1908 m. O toj pat laboratorijoj 1926 m. Ke- 
esom'as, turėdamas nuo — 2720 iki —268,8? temperaturos ir 25 -- 140 at- 
mosferų spaudimo, iš skysto helio padarė kietą. — Taigi, dujų medžiaga, 
peržengus jos kritiškąją temperaturą, nors ir didžiausiu spaudimu spaudžia- 
ma, nesiduoda paverčiama į skysčių. Betgi buvo žinoma, kad peržengus 
kritišką temperaturą tokia medžiaga dar gali laikytis kietoj būklėj. Antai, 
Tamann'as ir Bridgman'as milžinišku 12000 atmosferų spaudimu anglirūkš 
tės dujas sukietino dar ir dviem gradais augštesnėj, negu jų kritiška tem- 
peratura (31,99). O visai nesenai Simon'ui ir jo darbo bendrams Fizikos- 
Chemijos Institute prie Berlino Un-to pavyko įrodyt dujų medžiagą galint 
būti kietą ir toli peržengus jų kritišką temperatura. Antai, helis, su kritiš- 
ka temperatura — 2680, sukietėjo skysto hidrogeno temperaturoj (—2580 
iki 2539C) 1000 atmosferų spaudžiamas. O spaudžiamas 6000 atmosferų he- 
"lis buvo kietas net ir — 2310 temperaturoj. Taip pat azotas ir argono du- 
jos esti sukietinamos peržengus jų  kritiškąją temperaturą. Hidrogeno ir 
neono dujos dideliu spaudimu esti sukietinamos jau skysto oro temperaturoje. 

Iš šių tat laboratorinių bandymų galime daryt išvadų ir apie Žemės 
vidaus būklę. Dabar tenka paliaut manius Žemės vidų esant skystą, nes 
reikėtų neįtikimai aukštos temperaturos, idant tenykščiame neįsivaizdinamo 
didumo -— kokių 2.000.000 atmosferų —spaudime dar galėtų laikytis skys- 
čius. Dėliai tokio spaudimo Žemės vidaus medžiaga tegali būt kieta. Su 
tuo gerai derinasi ir tas faktas, jog Žemės drebėjimo sukeltos bangos eina per 
mūsų Žemės rutulį tokiu greičiu, lyg kad Žemė būtų kietas ir standus kūnas. 

. Pagal K. Kuhn'ą Pr. D. 

ATSIŲSTA PAMINĖTi. 
„Dirvos“ B-vės leidiniai. 


Pr. Mašiotas, Fizikos vadovėlis vidurinei mokyklai, Antrasis pa=| | 


pildytas Įeidimas. 1930, 128 pusl. -su, 145 pieš. Kaina 3,50 It. r 
"Jj. Damijonaitis, Aritmetikos uždavinynas (mokslo pradžiai). 


: Veiksmai su skaičiais ligi 1000. Pirmoji „dalis: Seštąsis leidimas. 1930, 


116 pusl. Kaina 1,50 I 
J. -Damijonaitis, Aritmetikos uždavinynas (mokslo pradžiai). 
11I-jami pradžios mokyklos skyriui; „Antroji dalis. Ketvirtasis leidimas, per- 


“tvatkytas ir papildytas prisilaikant Švietimo Ministerijos mustatytos | progra- 


"mos. 1930, 112 pusl. Kaina 1,50 lt. AS, 
"Justas .Piliponis, Antrasis pasaulio ivanas. | dalis, 1930, 
250 pusl. Kaina 3 It.“ 
M. Vasiliauskas, Žibutė, Elementorius ir skaitymėliai, Vl-sis patai- 
sytas leidimas. 1930, 72 „pusl. Kaina 1,50: lt, 

'Gerutis, Rūtelė. II dalis. Skaitymai II-jam „pradžios „mokyklos 
„skyriui: 1930,-172 pusl. | (o Žž 
L Sėjos Baras. Spaudos 'bei: literaturos | ilustruoras laikraštis. Eina 

šešis kartis per metus. 1930 m. Rugpiūčio mėn. Nr. 1, 32 pusl. 80. 
„Sakalo“ B-vės leidiniai. 


Elena Mnišek, Raupsuotoji. (Trędowata). Apysaka. Jil dalis. Įš-' 


vertė P. Jurgelevičius. 1930, 256 pusl. Kaina 3,50. It. 
Z. Kuzmickis, Lietuvių kalbos sintaksė. 1930, 172 pusl. Kaina 4 It. 
Visuotinės literaturos chrestomatija. Sudarė J. - Talmantas. 
1 dalis: Graikai ir Romėnai. 1930, 156 pusl. Kaina 4 It. 
2 „Vairo“ B:vės leidiniai, 
Byron, Don Juan'as, Jo, pirmoji meilė ir nuotykiai pirato  saloj (I, 


1l, III ir IV daina). Vertė Juozas Virbyla: 1930, 224 pusl; Kaina 3,50 lt. 


| Georgės Duhammel, Salavino dienoraštis: Romanas iš val- 


sdininko gyvenimo... Iš prancūzų kalbos yertė Juozas Urbšys, 1030, 


170/pusl. Kaina 2 It, 50 ct, į 
Katalikų Veikimo Centro leidiniai, 
Šventojo Tėva mintys apie auklėjimą. Parašė Vyskupas Ju - 


stinas Staugaitis. Kaunas 1030, 24 pusl. 80 (Atspausdinta iš „Tie-, 


sos: Kėlio?). 


| Vytauto Didžiojo darbai Katalikų Bažnyčiai Lietuvoje. Para- 
( šė Z. I. Kaunas 1930, 26 pusl. 160, ASA | ' 


Mor „PAK Yeiding'ai. | 

P. Butėnas, Lietuvių kalbos prielinksnių „mokslas teorijai ir 
praktikai, Kaunas 1930, 190 pusl. Kaina 3'1t. B į 
1 J. Spilmann'S. |, Breliai „Jankai ir kokseriai. Vertė J. Po: 
'vilaitis, /Kaunas, 1930, 64 pusl, mažo 80. Šv. Kazimiero Draugijos 
leidinys Nr. 482, | 4 TRS ALŲ 
Dr. Kazys Sruoga, Die Wirtschaft der Republik Litauen 


V und ibtę Notenemission, + Kaunas 1930, 128: pusl, su daugelio tabelių. 
1 Verlag der ; Deutschen Buchhandlung, Kainą 15 It. ; 

Švietimo Ministerijos laikraštis, škiriamas švietimo ir auklėjimo. 


reikalams, eina kas mėnuo vidutiniškai po aštuonetą spaudos lankų a 


Laikrašty eina šie skyriai: 
Straipsniai, skiriami švietimo dalykams nagrinėti ir 
popularinti, Straipsniai, skiriami auklėjimo reikalams. 
Lietuvos švietimo reikalų apžvalga. Užsienio švietimo 
reikalų apžvalga. Mokymo ir auklėjimo pavyzdžiai. 
Metodinės pamokos. Kalba įr literatura. „Kritika, re- 
cenzijos ir bibliografija. | Informacijos, patarimai. Svie- 
timo darbo žinios. Oficialinis skyrius (programos, 
129 aplinkraščiai ir įsakymai), 

I. Andrulytė, Z. Ašoklis, A. Audzijonis, V. Augustauskas, prof. J. Balčikonis, 

Prenumeratai moka: | 
Lietuvoj, Latvijoj, Estijoj ir Vokiėtijoj / metams 40 It, 
pusei metų 20 It. Amerikoj it kitur užsieniuose metams 

